cyanic-selkie/wikianc huggingface dataset:
ߕߟߋ߬ ߥߐ߰ߙߐ߬ ߞߟߍ
ߜߘߌ
ߘߓߊ߬ߕߊ ߕߟߋ߬ ߃߀ ߡߊ߬߸ ߗ߭ߐߙߑߘߊߣߌ߫ ߣߴߌߗ߭ߌߔߕ ߞߊ߬ ߡߊ߬ߞߊ߲߬ߞߊ߲߬ߠߌ߲߬ ߓߍ߲ߘߐ ߞߟߊ߬ߣߐ߬ߦߊ߫. ߌߙߊߞߌ߬ ߞߵߊ߬ ߟߊ߫ ߞߟߍ߬ߓߏߟߏ߲ ߠߎ߬ ߣߴߊ߬ ߟߊ߫ ߥߊ߬ߜߏ߬ߡߊ߬ ߞߟߍߓߏߟߏ߲ ߠߎ߬ ߟߊߖߍ߲ߛߍ߲ ߘߊߡߌ߬ߣߊ߬ ߗ߭ߐߙߑߘߊߣߌ߫ ߏ߬ ߘߎ߬ߛߊ߬ߜߍ߸ ߗ߭ߐߙߑߘߊߣߌ߫ ߟߊ߫ ߡߊ߬ߞߟߌ߬ߟߌ ߟߊ߫. ߏ߬ ߟߎ߫ ߣߊ߬ ߘߊ߫ ߝߊ߲߬ߞߊߘߏ߲߬ ߌߗ߭ߌߔߑߕߌߞߊ ߟߎ߬ ߟߊ߫ ߗߍ߬ߘߋ߲ ߠߎ߬ ߟߊ߫ ߞߐߝߍ߬. ߌߛߑߙߊߍߟ ߝߣߊ߫ ߞߊ߬ ߝߊ߬ߛߏ߬ߘߋ߲ ߠߎ߬ ߘߟߊߘߍ߯ߟߌ ߞߎ߲߬ߠߊ߬ߛߌ߮ ߛߏ߯ߙߏ߫ ߥߊ߬ߛߌ߬ߥߙߊ ߕߟߋ߬ ߁߭ ߡߊ߬߸ ߞߵߊ߬ ߟߊ߫ ߛߓߍߘߊ (cabinet) ߟߎ߬ ߘߐߦߙߌߥߊ߫߸ ߊ߬ ߣߌ߫ ߡߙߌߣߊ߲ ߕߊ߬ ߘߊ߫ ߞߏ߫ ߞߊ߬ ߞߍ߬ߟߍ ߞߍ߫ ߥߊ߬ߛߌ߬ߥߙߊ ߕߟߋ߬ ߄ ߡߊ߬. ߌߛߑߙߊߌߟ ߞߊ߬ ߏߔߋߙߊߛ߭ߐ߲ ߝߞߐߛ ߘߊߡߌ߬ߣߊ߬ ߏ߬ ߘߎ߬ߛߊ߬ߜߍ ߛߐ߱ߡߊ߬߸ ߏ߬ ߕߘߍ߬ ߦߋ߫ ߓߙߊ߬ߒ߬ߘߐ߬ ߝߏߘߏ߲ߠߌ߲ ߠߋ߫ ߘߌ߫ ߛߊ߲ߡߊߞߎߟߎ߲ ߠߊ߫ ߡߍ߲ ߞߎ߲߬ߕߊ߮ ߖߊ߰ߡߊ߲߫߸ ߏ߬ ߟߋ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߕߟߋ߬ ߥߐ߰ߙߐ߬ ߞߟߍ ߟߊߥߟߌ߬.
ߣߊ߲߬ߕߌ߰ ߓߟߏߘߐߓߍ߲
ߦߊ߬ߣߌ߲߫ ߞߍ߬ߟߍ ߘߊߡߌ߬ߣߊ߬ ߕߍ߫߸ ߌߛߑߙߊߍߟ ߛߊ߲ߡߊߞߎߟߎ߲߫ ߓߏߙߌߟߊ ߟߎ߬ ߟߊ߫ ߘߎ߰ߡߊ߬ ߛߘߍ ߟߎ߬ ߝߊ߲߬ߓߊ ߓߍ߯ ߟߊߞߊ߬ߙߊ߲߬ ߘߊ߫ ߞߊߟߌߦߊ߫ ߘߐ߫ ߛߊ߲ߡߊߞߎߟߎ߲߫ ߘߐߞߍ ߟߊ߫ ߞߟߍ߬ߟߊ߲߬ ߞߎߘߊ߫ ߟߊ߫ ߡߍ߲ ߠߎ߬ ߣߊ߬ߣߍ߲߬ ߦߋ߫ ߞߊ߬ ߓߐ߫ ߞߍ߬ߟߍ ߘߐ߫߸ ߡߍ߲ ߘߴߊ߬ ߕߏ߫ ߛߊ߲ߡߊߞߎߟߎ߲߫ ߞߋߟߋ߲ ߦߋ߫ ߛߋ߫ ߓߐ߫ ߟߊ߫ ߛߋ߬ߧߊ߫ ߣߊ߯ߣߌ߲߫ ߕߟߋ߬ ߞߋߟߋ߲ ߞߘߐ߫߸ ߞߵߊ߬ ߕߘߍ߬ ߊߙߊߓߎ ߟߎ߬ ߕߊ߫ ߛߊ߲ߡߊߞߎߟߎ߲߫ ߞߋߟߋ߲ ߦߋ߫ ߛߋ߫ ߟߊ߫ ߓߐ߫ ߟߊ߫ ߛߋ߲߬ߧߊ߬ ߞߋߟߋ߲߫ ߥߟߊ߫ ߝߌ߬ߟߊ߫ ߟߋ߬ ߕߋ߬ߟߋ ߞߘߐ߫. ߏ߬ ߟߋ ߞߵߊ߬ ߕߏ߫ ߌߛߑߙߊߍߟ ߛߊ߲ߡߊ߫ ߣߊ߲ߕߌ߮ (ߊ.ߛ.ߣ\IAF) ߟߎ߬ ߛߋ߫ ߘߊ߫ ߞߊ߬ ߝߏ߬ߦߟߌ߬ ߛߘߍߡߊ߲߫ ߠߎ߫ ߟߊߝߟߌ߬ ߌߗ߭ߌߔߑߕߌߞߊ ߟߎ߬ ߟߊ߫ ߛߊ߲ߡߊߘߊ߲ ߠߎ߬ ߟߊ߫ ߞߍ߬ߟߍ ߕߟߋ߬ ߝߟߐ ߡߊ߬߸ ߞߊ߬ ߌߗ߭ߌߔߑߕߌߞߊ ߟߎ߬ ߟߊ߫ ߛߊ߲ߡߊߞߟߍ ߟߊߛߌ߰ ߊ߬ ߛߋ߲߬ߕߍ ߘߐ߫߸ ߊ߬ ߣߌ߫ ߞߴߊߙߊߓߎ߫ ߖߡߊߣߊ ߕߐ߭ ߟߎ߬ ߝߣߊ߫ ߟߊߘߊ߲߬ ߊ߬ߟߋ߬ ߟߏ߲߫ ߞߋߟߋ߲ ߡߊ߬. ߏ߬ ߟߋ ߝߣߊ߫ ߞߴߊߙߊߓߎ ߟߎ߬ ߟߴߊ߬ ߖߌ߰ ߟߊ߫ ߞߏ߫ ߌߛߑߙߊߍߟ ߡߊߘߍ߬ߡߍ߲߲߬ߣߍ߲߫ ߦߋ߫ ߞߐߞߊ߲߫ ߝߊ߲ߞߊ ߟߎ߬ ߓߟߏ߫ (ߡߊ߬ߛߐ߬ߛߐ߬ߟߌ ߡߍ߲ ߟߐ߬ߣߍ߲߫ ߦߋ߫ ߕߟߋ߬ ߥߐ߰ߙߐ߬ ߞߟߍ ߡߊ߬߸ ߏ߬ ߡߊߝߟߍ߫). ߛߊ߲ߡߊߞߎߟߎ߲߫ ߓߏߙߌߟߊ ߟߎ߬ ߞߊ߬ ߟߊ߬ߞߐ߰ߟߌ߬ ߘߐߘߎ߲߰ߧߊ߬ߣߍ߲ ߛߐ߬ߘߐ߲߬ ߞߊ߬ ߓߍ߲߬ ߊ߬ߟߎ߬ ߢߌߣߌ߲ߞߏ ߡߊ߬߸ ߊ߬ߟߎ߬ ߞߘߊߡߊ߫ ߘߊ߫ ߝߊߙߊ߲ߝߊ߯ߛߟߌ ߟߎ߬ ߓߍ߯ ߕߏ߫ ߟߴߊ߬ߟߎ߬ ߦߟߌ߫ ߟߊ߫߸ ߊ߬ ߣߴߊ߬ߟߎ߫ ߞߊ߬ ߘߐ߬ߓߛߏ߬ߟߌ ߡߊߛߊ߬ߦߌ߬ ߛߋ߲߬ߧߊ߬ ߦߙߌߞߊ߫ ߜߎ߲߬ߘߎ ߘߝߊߣߍ߲ ߘߐ߫.
ߌߗ߭ߌߔߎߕߌߞߊ ߟߎ߬ ߕߎ߲߬ ߞߊ߬ ߡߊ߬ߞߊ߲߬ߞߊ߲߬ߠߌ߲߬ ߦߙߐ߫ ߝߊ߲߬ߞߊߘߏ߲߬ߣߍ߲ ߟߐ߬ ߛߌߣߊߌ߫ ߟߋ߬. ߓߊߏ߬ ߊ߬ߟߎ߫ ߟߊ߫ ߖߌ߰ߟߌ ߕߎ߲߬ ߓߌ߲ߓߌ߲ߣߍ߲߫ ߦߋ߫ ߡߍ߲ ߞߊ߲߬ ߏ߬ ߟߋ ߕߘߍ߬ ߦߋ߫ ߞߏ߫ ߗߍߒߞߊ߲ߠߌ߲ ߘߏ߫ ߟߎ߫ ߘߌߣߊ߬ ߛߌߟߊ ߕߊ߬ ߞߊ߬ ߕߌ߬ߢߍ߬ߞߏ߲ߞߏ ߘߐߛߊ߲߬߸ ߦߊ߬ߣߌ߲߫ ߕߌ߬ߞߍ߬ߞߏ߲߬ߞߏ߫ ߜߍߟߍ߲ ߠߎ߬ ߦߋ߫ ߘߐߛߊ߲߬. ߌߛߑߙߊߌߟߞߊ ߟߎ߬ ߥߊ߫ ߘߊ߫ ߓߙߊ߬ ߊ߬ߟߎ߬ ߘߐ߫ ߞߎ߲߬ߕߋ߬ߟߋ߲߬ ߜߘߍ߫ ߟߎ߫ ߝߍ߬ ߊ߬ߟߎ߬ ߤߊߞߟߌ߫ ߕߎ߲߬ ߕߍ߫ ߡߍ߲ ߡߊ߬߸ ߛߴߊ߬ߟߎ߬ ߞߊߣߊ߬ ߥߊ߫ ߓߍ߲߬ ߡߛߌߙߊ߲ߞߊ ߟߎ߬ ߟߊ߫ ߞߟߊߘߊ߫ ߡߊߞߊ߲ߞߊ߲ߣߍ߲ ߠߎ߬ ߡߊ߬.
ߖߋߡߛ ߙߍߛߑߕߐ߲߫ ߞߵߊ߬ ߛߓߍ߫ ߣߌߥߦ ߦߐߙߞ ߕߊߌߡߛ ߞߣߐ߫ ߘߓߊ߬ߕߊ ߂߃, ߁߉߆߇ ߘߓߊ߬ߕߊ ߂߃ ߟߊ߫߸ ߊ߬ ߞߙߊ ߛߋ߫ ߘߊ߫: ߞߏ߫ ߡߍ߲ ߟߐ߬ߕߐ߫ ߦߋ߫ ߖߡߊ߬ߙߌ߬ߓߏ߲ߧߊ ߡߊ߬߸ ߟߞߊ߬ߙߊ߲߬ߠߌ߲ ߡߊ߬߸ ߖߏ߯ߦߊߟߌ ߡߊ߬߸ ߊ߬ ߣߌ߫ ߖߐ߯ߙߊ߲ ߣߌ߫ ߝߊ߰ߡߎ߲߬ߠߌ߲ ߡߊ߬߸ ߊ߬ ߟߊ߫ ߣߊ߲߬ߕߌ߮ ߟߎ߬ [ߣߊߛߍߙ ߕߊ] ߣߌ߫ ߊߙߊߓߎ߫ ߝߊ߲ߞߊ ߕߐ߭ ߟߎ߬ ߡߊ߬߸ ߣߌ߫ ߛߏߝ߭ߌߦߋ ߘߍ߭ ߖߍ߬ߘߍ ߟߊ߫ ߘߍ߬ߡߍ߲߬ߠߌ߲ ߕߍ߫ ߝߊ߲ߞߊߢߊ߲߫߸ ߞߏ߫ ߞߍ߬ߟߍ߫ ߕߎ߲߬ ߕߍ߫ ߌߛߑߙߊߍߟ ߡߊ߬߸ … ߤߊߟߌ߬ ߣߴߊ߬ ߟߊ߫ ߛߏ߬ߙߌ߬ߡߊ߬ߘߋ߲߬ ߅߀ ߀߀߀ ߟߎ߬ ߣߴߊ߬ ߟߊ߫ ߞߟߍ߬ߕߌ߰ ߢߣߊ ߟߎ߬ ߣߴߊ߬ ߟߊ߫ ߛߊ߲ߡߊߞߟߍ߫ ߝߊ߲ߞߊ ߡߍ߲ ߠߎ߬ ߦߋ߫ ߦߡߊߣߌ߲߫߸ ߊ߬ ߡߊ߫ ߛߋ߫ ߤߊߟߌ߬ ߘߐ߬ߛߌ߬ߟߊ߲߬ߠߌ߲߬ ߛߌߟߊ߫ ߜߊ߲߯ߛߊ߲ ߓߐ߫ ߟߊ߫ ߖߡߊ߬ߣߊ߬ ߘߋ߬ߣߍ߲ ߏ߬ ߞߣߐ߫ ߡߍ߲ ߠߊߘߊ߲ ߦߴߌ ߘߐ߫߸ ߊ߬ ߣߌ߫ ߤߊߟߵߊ߬ ߟߊ߫ ߛߋߞߏߦߊ ߗߌߙߏ߲ߠߌ߲߫ ߞߊ߲ߡߊ߬.
ߞߍ߬ߟߍ ߘߊߡߌߣߊ ߟߊ߫߸ ߌߛߑߙߊߍߟ ߕߘߍ߬ ߦߴߊ߬ ߖߌ߰ ߟߊ߫ ߞߴߊ߬ ߘߌ߫ ߛߋ߫ ߞߍ߬ߟߍ ߛߎߘߊ߲߫ ߠߊ߫ ߕߋ߬ߟߋ߫ ߃ ߞߊ߬ ߛߋ߫ ߄ ߠߊ߫ ߖߊ߬ߕߋ߬ ߞߘߐ߫߸ ߞߏ߬ߣߌ߲߬ ߞߊ߬ߝߏ߫ ߘߍ߬ߣߍ߲ ߟߊ߫ ߖߊ߬ߕߋ߬ߛߎ߬ߓߐ ߞߵߊ߬ ߦߌ߬ߘߊ߬ ߞߏ߫ ߝߏ߫ ߕߟߋ߬ ߇ ߣߌ߫ ߁߀ ߞߊ߬ ߛߋ߫ ߛߎߘߊ߲߫ ߠߊ߫߸ ߓߙߌߕߊ߲ߓߞߊ ߟߎ߬ ߟߊ߫ ߖߊ߬ߕߋ߬ߛߎ߬ߓߐ ߞߊ߬ ߊߡߋߙߞߌߞߊ ߟߎ߬ ߕߊ ߏ߬ ߞߐߡߊߓߌ߲ߓߌ߲߫.
ߣߊ߲߬ߕߌ߮ ߟߎ߬
ߌߛߑߙߊߌߟߞߊ ߟߎ߬ ߟߊ߫ ߛߏ߬ߙߌ߬ߡߊ߬ߘߋ߲ ߠߎ߬ ߦߙߌߞߊ ߕߘߍ߬ ߦߋ߫߸ ߊ߬ߟߎ߬ ߣߌ߫ ߟߊ߬ߡߙߊ߬ߣߍ߲ ߠߎ߬ ߓߍ߯ ߟߋ߬ ߞߏ߫ ߦߋ߫, ߡߐ߰ ߂߆߄ ߀߀߀ ߟߋ߬ ߘߌ߫߸ ߦߙߌߞߊ ߏ߬ ߟߎ߫ ߕߘߍ߬ ߕߴߛߋ߫ ߘߐߡߌ߬ߘߊ߬ ߟߊ߫ ߝߐߢߐ߲߯ߞߐ߫ ߞߎ߲߬ߕߊ߰ߖߊ߲߫ ߞߘߐ߫߸ ߓߊߏ߬ ߟߊ߬ߡߙߊ߬ߣߍ߲ ߠߎ߬ ߕߘߍ߬ ߦߋ߫ ߢߣߊߡߦߊ߫ ߟߊ߫ ߣߊ߲߬ߕߊ߲߬ߦߊ ߟߋ߬ ߘߐ߫.
ߌߛߑߙߊߍߟ ߞߊ߬ ߣߊ߲߬ߕߌ߰ ߄߀ ߀߀߀ ߣߌ߫ ߞߌ߬ߛߍ߬ߞߎߟߎ߲߫ ߂߀߀ ߟߎ߫ ߟߋ߬ ߟߊߓߊ߯ߙߊ߫ (ߞߟߍ߬ߕߌ߰ߓߏߟߏ߲߫ ߛߋ߯ߦߌ߲߫) ߗ߭ߐߙߑߘߊߣߌߞߊ ߟߎ߬ ߣߌ߫ ߛߌߛߑߗ߭ߐߙߑߘߊߣߌߞߊ ߟߎ߬ ߟߊ߫ ߛߏ߬ߙߌ߬ߡߊ߬ߘߋ߲ ߠߎ߬ ߞߊ߲ߡߊ߬. ߌߛߑߙߊߌߟ ߕߊ߲ߓߊ߲ ߡߊ߬ߡߙߊ߬ߟߌ߬ߟߊ ߛߏ߯ߙߏߣߍ߲߫ ߕߘߍ߬ ߦߋ߫ ߛߘߍߞߎߘߎ߲߫ ߟߏ߯ߟߎ߫ ߟߋ߬ ߘߌ߫. ߏ߬ ߝߌ߬ߟߊ߬ ߝߟߐ ߟߊߟߐ߬ߣߍ߲߫ ߕߘߍ߬ ߦߋ߫ ߗ߭ߋߙߎߛߊߟߍߡ ߕߙߐߝߍ߬ ߟߋ߬ ߞߘߊߎ߫߸ ߊ߬ ߣߴߏ߬ ߟߎ߫ ߕߘߍ߬ ߦߋ߫ ߗ߭ߋߙߎߛߊߟߍߡ ߛߘߍߞߎߘߎ߲ ߣߌ߫ ߤߊߙߍߟ ߛߘߍߞߎߘߎ߲߫ ߕߙߏ߬ߞߏ߬ߦߊ߬ߣߍ߲. ߛߘߍߞߎߘߎ߲ ߅߅߲ ߡߍ߲ ߕߘߍ߬ ߦߋ߫ ߖߎߙߊ߲ߞߊߡߊ߲ߕߌ߮ ߟߎ߬ ߘߌ߫ ߡߐߙߑߘߋߛ߭ߊߌ߫ ߜ߭ߎߙ߸ ߏ߬ ߟߎ߬ ߡߊߞߟߌ߫ ߘߊ߫ ߛߌߣߊߌ߫ ߞߟߊߘߊ ߞߊ߲ߡߊ߬. ߥߊ߬ߜߏ߬ߡߊ߬ ߛߘߍߞߎߘߎ߲ ߠߎ߬ ߟߊߟߐ߬ߣߍ߲߫ ߕߘߍ߬ ߦߋ߫ ߛߌߗ߭ߐߙߑߘߊߣߌ߫ ߞߐߘߎ߮ ߘߐ߫. ߌߛߑߙߊߍߟ ߞߐ߬ߘߎ߮ ߡߊ߬ߡߙߊ߬ߟߌ ߕߘߍ߬ ߦߋ߫ ߓߏߟߏ߲ߝߘߊ߫ ߞߋߟߋ߲߫ ߠߋ߬ ߘߌ߫ ߛߘߍߞߎߘߎ߲߫ ߛߓߊ߬ ߘߌ߫ ߡߍ߲ ߠߊߛߌ߲ߣߍ߲߫ ߕߘߍ߬ ߦߋ߫ ߓߏߟߏ߲ߝߘߊ ߞߟߍ߬ߕߌ߯ ߋߟߊߘ ߔߟߍߘ ߓߟߏ߫߸ ߏ߬ ߟߎ߫ ߟߐ߬ߣߍ߲߫ ߕߘߍ߬ ߦߋ߫ ߖߍߖ߭ߑߙߍߟ ߝߏ߲ߝߊ߲ ߞߣߐ߫ ߛߌߗ߭ߐߙߑߘߊߣߌ߫ ߞߐߘߎ߮ ߘߐ߫.
ߞߍ߬ߟߍ ߢߊߞߘߐ ߘߐ߫߸ ߌߗ߭ߌߔߕ ߞߵߊ߬ ߟߊ߫ ߛߏ߬ߙߌ߬ߡߊ߬ߘߋ߲ ߁߆߀ ߀߀߀ ߟߎ߬ ߘߐ߫ ߁߀߀ ߀߀߀ ߟߎ߬ ߞߍ߫ ߞߊ߬ ߛߌߣߊߌ߫ ߟߊߣߘߐ߫߸ ߏ߬ ߘߐ߫ ߏ߬ ߕߘߍ߬ ߦߋ߫ ߓߏߟߏ߲ߝߘߊ߫ ߥߐߙߐ߲ߥߌ߬ߟߊ߫ ߟߋ߬ ߘߌ߫ (ߛߋ߲߬ߠߊ߬ߞߟߍ߬ߘߋ߲߬ ߣߊ߯ߣߌ߲߫߸ ߥߊ߬ߜߏ߬ߡߊ߫ ߝߌ߬ߟߊ߬߸ ߊ߬ ߣߌ߫ ߕߙߏ߬ߞߏ߬ߦߊ ߞߋߟߋ߲߫)߸ ߛߋ߲߬ߠߊ߬ߞߟߍߘߋ߲ ߛߘߍߞߎߘߎ߲߫ ߘߍ߲ߖߘߍߟߊߣߍ߲߫ ߣߊ߯ߣߌ߲߫ ߣߌ߫ ߥߊ߬ߜߏ߬ߡߊ ߛߘߍߞߎߘߎ߲߫ ߘߍ߲ߖߘߍߟߊߣߍ߲߫ ߣߊ߯ߣߌ߲߫. ߞߟߍ߬ߘߋ߲ ߏ߬ ߟߎ߫ ߛߓߊߢߐ߲߮ ߞߋߟߋ߲߫ ߕߘߍ߬ ߦߋ߫ ߌߗ߭ߌߔߑߕߌߞߊ ߟߎ߬ ߟߊ߫ ߦߡߊߣߌ߲߫ ߞߐ߬ߘߎ߮ ߣߊ߲߬ߕߊ߲߬ ߞߟߍ ߕߘߍ߬ߒ߬ߘߐ߬ߟߌ ߞߟߍ߬ߘߋ߲߬ ߞߘߐ ߟߎ߬ ߟߋ߬ ߘߌ߫߸ ߊ߬ ߣߴߊ߬ ߛߓߊߢߐ߲ ߕߐ߬ ߞߋߟߋ߲ ߕߘߍ߬ ߦߋ߫ ߟߊ߬ߡߙߊ߬ߣߍ߲ ߠߎ߬ ߘߌ߫. ߞߌ߬ߛߍ߬ߞߎߟߎ߲߫ ߉߅߀ ߟߋ߬ ߕߘߍ߬ ߦߋ߫ ߝߊ߲߬ߞߊ ߏ߬ ߓߟߏ߫߸ ߊ.ߔ.ߛ ߁ ߁߀߀ (APC) ߊ߬ ߣߌ߫ ߜߟߍ߬ ߖߐ߯ߙߊ߲ ߁ ߀߀߀ (artillerie).
ߗߍ߬ ߇߅ ߀߀߀ ߟߋ߬ ߕߘߍ߬ ߦߋ߫ ߛߌ߯ߙߌߞߊ ߟߎ߬ ߟߊ߫ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߘߌ߫߸ ߏ߬ ߟߎ߫ ߝߣߊ߫ ߕߎ߲߬ ߓߘߊ߫ ߘߐߝߘߊ߫ ߌߛߑߙߊߌߟߞߊ ߟߎ߬ ߟߊ߫ ߓߐߕߏ߲ ߟߐ߬ߖߊ߲ ߝߍ߬. ߞߊ߬ߙߊ߲߬ߝߊ ߘߊ߬ߝ߭ߌߘ ߥ. ߟߍߛߑߗ ߞߵߊ߬ ߛߓߍ߫ ߞߏ߫ ''ߒ߬ ߞߊ߬ ߣߊ߲߬ߕߌ߰ ߘߐߓߍ߲߬ߓߊߟߌ ߘߏ߫ ߦߋ߫ ߞߍ߬ߟߍ ߞߊ߲ߡߊ߬ ߖߎ߯ ߟߎ߫ ߘߊߞߘߐ߫ ߡߍ߲ ߠߎ߬ ߦߴߊ߬ߟߎ߬ ߛߊ߲ߘߐ߫ ߞߏߖߎ߯ߦߊ߫߸ ߊ߬ ߣߌ߫ ߝߣߊ߫ ߛߌ߯ߙߌߞߊ ߟߎ߬ ߟߊ߫ ߣߊ߲߬ߕߌ߮ ߟߎ߬ ߡߊߖߌ߰ ߘߊ߫ ߞߊߙߏ ߣߌ߫ ߛߊ߲߬ ߕߊ߬ߡߌ߲߬ߣߍ߲ ߠߎ߬ ߟߊ߫ ߞߊ߬ߝߏ߬ ߖߊߛߏ߲ ߣߌ߫ ߛߊ߯ߛߊ߯ߟߌ ߞߊ߬ߝߏ߬ ߖߊߛߏ߲ ߞߐ߫ ߟߎ߬ ߓߟߏ߫. ߏ߬ ߕߎ߲߬ ߓߘߊ߫ ߖߡߊ߬ߣߊ ߘߐߞߏ߬߸ ߞߵߊ߬ ߛߍ߲ߞߍ߫ ߊ߬ ߣߌ߫ ߞߘߐߕߊߟߌ ߟߎ߬ ߟߊߥߟߌ߬ ߣߊ߲߬ߕߌ߮ ߞߣߐߟߊ ߘߐ߫.''
ߗ߭ߐߙߑߘߊߣߌߞߊ ߟߎ߬ ߟߊ߫ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߕߘߍ߬ ߦߋ߫ ߛߘߍߞߎߘߎ߲߫ ߁߁ ߠߋ߬ ߘߌ߫߸ ߡߍ߲ ߞߙߎߞߍ߬ߙߍ ߕߘߍ߬ ߦߋ߫ ߣߊ߲߬ߕߌ߰ ߅߅ ߀߀߀ ߘߌ߫. ߛߘߍߞߎߘߎ߲߫ ߞߐ߬ߣߐ߲߬ߘߐ ߟߎ߫ ߟߞߊߘߌ߫ ߘߊ߫ ߛߌߗ߭ߐߙߑߘߊߣߌ߫߸ ߊ߬ ߜߋ߲ߜߋ߲߫ ߥߊ߬ߜߏ߬ߡߊ߬ ߢߣߊ ߄߀߲ ߠߎ߬ ߏ߬ ߟߎ߫ ߝߌ߬ߟߊ߬ ߟߊߖߍ߲ߛߍ߲߫ ߘߊ߫ ߗ߭ߐߙߑߘߊߣߌ߫ ߝߏ߲ߝߊ߲ ߞߣߐ߫. APC M113 ߦߙߌߞߊߖߊ߲ ߝߣߊ߫ ߕߘߍ߬ ߦߴߊ߬ߟߎ߬ ߓߟߏ߫߸ ߊ߬ ߣߌ߫ ߕߟߋ߬ߖߌ߬ߞߊ ߟߎ߬ ߟߊ߫ ߞߌ߬ߛߍ߬ߞߎߟߎ߲߫ ߃߀߀ ߝߣߊ߫ ߕߘߍ߬ ߦߴߊ߬ߟߎ߬ ߓߟߏ߫߸ ߞߊ߬ߝߏ߫ ߘߍ߬ߣߍ߲ ߕߊ߫ «US M48 panttons» ߂߅߀ ߝߣߊ߫. ߊ߬ ߣߌ߫ ߜߟߍ߬ߜߊ߬ߛߌ߬ߟߊ ߞߟߍ߬ߓߏ߬ߟߏ߲߬ ߁߂߸ ߜߟߊ߬ߥߊ߯ߘߋ߲߬ ߈߁ ߣߌ߫ ߜ.ߥ ߁߂߀ ߞߏ߬ߟߏ߲߬ߜߟߍ ߕߊߘߊ߯ ߥߐ߯ߙߐ߫߸ ߖߎߙߊ߲ߞߊߡߊ߲ ߞߟߍ߬ߓߏ߬ߟߏ߲߬ ߞߋߟߋ߲߫ ߡߍ߲ ߠߎ߬ ߡߊߞߊ߬ߙߊ߲߬ ߘߊ߫ ߞߊ߬ߙߊ߲߬ߕߊ߫ ߞߎߘߊ߫ ߟߐ߬ߣߍ߲ ߠߊ߫ ߞߊ߬ߝߏ߫ ߘߍ߬ߣߍ߲ ߠߴߊ߬ ߣߌ߫ ߕߙߏ߬ߞߏ߬ߦߊ ߛߋ߲߲߬ߠߊ߬ߞߟߍ߬ߟߊ ߞߟߍ߬ߓߏ߬ߟߏ߲߬ ߞߋߟߋ߲߫. ߗ߭ߐߙߑߘߊߣߌ߲ߞߊ ߟߎ߬ ߟߊ߫ ߣߊ߲߬ߕߌ߮ ߟߎ߬ ߕߘߍ߬ ߦߋ߫ ߓߟߏߡߊߞߊ߬ߣߍ߲ ߠߋ߬ ߘߌ߫ ߥߊ߯ߕߌ߫ ߖߊ߲߫ ߞߎ߲߬ߕߊ߮ ߞߘߐ߫߸ ߖߐ߯ߙߊ߲߫ ߞߟߊ߬ߟߊ߬ߡߊ ߟߎ߬ ߕߘߍ߬ ߦߋ߫ ߡߍ߲ ߠߎ߬ ߓߟߏ߫ ߞߵߏ߬ ߟߴߊ߬ߟߎ߬ ߡߊߞߊ߬ߙߊ߲߬ߧߊ߬ ߞߏ߬ߢߌ߲ ߞߊ߲߬. ߌߛߑߙߊߌߟߌߦߊ߲ߛ ߓߑߙߊߌߝߌ߲ߜ߭ߛ ߟߎ߫ ߞߵߊ߬ ߦߌ߬ߘߊ߬ ߞߍ߬ߟߍ ߞߐ ߘߐ߫ ߞߏ߫ ߗ߭ߐߙߑߘߊߣߌ߲ߞߊ ߟߎ߬ ߟߊ߫ ߡߐ߱ ߟߎ߬ ߞߵߊ߬ߟߎ߫ ߥߌ߬ߟߌ߫ ߊ߬ߟߎ߫ ߕߊߛߙߊ߫ ߞߊ߲ߡߊ߬ ߓߟߏߡߊߞߊߟߌ ߝߊ߬ߘߌ ߟߋ߬ ߘߐ߫߸ ߞߏ߬ߣߵߊ߬ߟߎ߫ ߞߵߊ߬ߟߎ߫ ߛߋ߲߬ߝߊ ߕߟߊߒߕߍ ߕߴߊ߬ߟߎ߬ ߞߐߝߍ߬ ߌߛߌߙߊߌߟߞߊ ߟߎ߬ ߟߊ߫ ߕߏ߰ߝߏ ߟߎ߬ ߓߟߏ߫. ߗ߭ߐߙߑߘߊߣߌ߲ߞߊ ߟߎ߬ ߟߊ߫ ߡߊ߲߬ߛߊ߬ߟߊ ߛߊ߲ߡߊ߫ ߝߊ߲ߞߊ߫ ߘߋߣߍ߲ ߛߏ߯ߙߏߣߍ߲߫ ߕߘߍ߬ ߦߋ߫ ߞߟߍ߬ߞߍ߬ ߛߊ߲ߡߊߞߎߟߎ߲߫ ߤߊߥߑߞߊ ߤߐ߲ߕߊ߬ ߂߄ ߘߐߙߐ߲߫ ߠߋ߬ ߟߊ߫ ߓߙߌߕߊ߲ߓߞߊ ߟߎ߬ ߟߊ߫ ߟߊ߬ߘߊ߲߬ߠߌ߲߬ߣߐ ߟߎ߬߸ ߥߐ߯ߙߐ߫ ߕߘߍ߬ ߦߋ߫ ߡߊ߬ߘߏ߬ߣߌ߲߬ߠߌ߲߬ߠߊ ߟߎ߬ ߘߌ߫߸ ߊ߬ ߣߌ߫ ߣߊ߯ߣߊ߯ ߝߌ߬ߟߊ߬. ߌߛߑߙߊߌߟߞߊ ߟߎ߬ ߟߊ߫ ߝߐߟߌ߫ ߘߐ߫ ߞߏ߫ ߤߊߥߑߞߊ ߤߐ߲ߕߊ߬ ߏ߬ ߣߌ߫ ߝߊ߬ߙߊ߲߬ߛߌ߬ߞߊ ߟߎ߬ ߟߊ߫ ߡߌߙߊߗ߭ ߃߲ ߠߋ߬ ߕߎ߲߬ ߞߊߡߊ߲߫߸ ߏ߬ ߡߍ߲ ߕߘߍ߬ ߦߋ߫ ߝߊ߬ߙߊ߲߬ߛߌ߬ ߟߊ߫ ߟߊ߬ߘߊ߲߬ߠߌ߲ ߘߌ߫ – ߌ.ߊ.ߍߝ ߟߊ߫ ߛߊ߲ߡߊߞߎߟߎ߲߫ ߢߣߊ ߞߊ߬ߣߌ߲߬.
ߌߙߊߞߌߞߊ ߟߎ߬ ߟߊ߫ ߞߌ߬ߛߍ߬ߞߎߟߎ߲ ߁߀߀ ߣߌ߫ ߛߋ߲߬ߠߊ߬ߞߟߍ ߓߏߟߏ߲ߝߘߊ߫ ߟߎ߫ ߘߐߓߍ߲߬ߣߍ߲߫ ߕߘߍ߬ ߦߋ߫ ߗ߭ߐߙߑߘߊߣߌ߲ߞߊ ߟߎ߬ ߟߊ߫ ߓߐߕߏ߲ ߡߊߜߍ߲ ߘߐ߫. ߊ߬ ߣߴߌߙߊߞߌߞߊ ߟߎ߬ ߟߊ߫ ߛߊ߲ߡߊߞߎߟߎ߲߫ ߛߘߍ߫ ߝߌ߬ߟߊ߬ ߟߎ߫߸ ߤߊߥߑߞߊ ߤߐ߲ߕߊ߬ ߣߌ߫ ߡߌߜ߭ ߂߁߸ ߏ߬ ߟߎ߬ ߝߣߊ߫ ߡߊߞߍߣߍ߲߫ ߕߘߍ߬ ߦߋ߫ ߗ߭ߐߙߑߘߊߣߌ߲ߞߊ ߟߎ߬ ߟߊ߫ ߓߐߕߏ߲ ߡߊߜߍ߲ ߘߐ߫ ߜߐߞߎ߫.
ߊߙߊߓߎ ߟߎ߬ ߟߊ߫ ߛߊ߲ߡߊߞߎߟߎ߲߫ ߝߊ߲ߞߊ ߝߊ߲߬ߞߊ߫ ߘߏ߲߬ ߘߊ߫ ߟߌߓߌ߫ ߟߊ߫ ߔߊ߲ߞߙߎ ߟߎ߬ ߟߊ߫߸ ߊߟߌߗ߭ߋߙߌ߫ ߕߊ ߟߎ߬ ߟߊ߫߸ ߡߊ߬ߙߐߞߎ߬ ߕߊ ߟߎ߬ ߟߊ߫߸  ߞߎ߬ߥߊߌߕߌ߬ ߕߊ ߟߎ߬ ߟߴߊ߬ ߣߌ߫ ߛߎ߰ߘߎ߬ߟߊ߫ ߕߊ ߟߎ߬ ߟߊ߫߸ ߞߵߏ߬ ߟߊߥߟߌ߬ ߞߍ߬ߟߍ ߕߟߋ߬ ߝߟߐ ߕߌߢߍߟߌ ߟߎ߬ ߥߏ߬ ߟߊ߬ߝߊ߮ ߡߊ߬. ߊ߬ߟߎ߬ ߡߊߘߍ߬ߡߍ߲߫ ߘߊ߫ ߔߊߞߌߛߑߕߊ߲ߞߊ ߟߎ߬ ߟߊ߫ ߛߊ߲ߡߊߞߎߟߎ߲߫ ߓߏߙߌߟߊ߫ ߓߐߒߖߘߍߘߐߡߐ߮ ߟߎ߬ ߟߊ߫߸ ߡߍ߲ ߠߎ߬ ߣߊ߬ߣߍ߲߫ ߦߋ߫ ߘߍ߬ߡߍ߲ ߞߍ߫ ߟߴߊ߬ߟߎ߫ ߖߘߍ߬ ߦߋ߫. ߔߊߟߍߛߑߕߌ߲ߣ ߛߊ߲ߡߊߞߟߍ߫ ߝߊ߲ߞߊ ߞߊ߬ ߌߛߑߙߊߌߟߞߊ ߟߎ߬ ߛߊ߲ߡߊߞߎߟߎ߲ ߥߙߍߓߊߓߊ ߟߎ߬ ߘߐߕߌߢߍ߫.
ߡߙߊ߬ߡߊ߬ߝߋ߲ ߠߎ߬
ߗ߭ߐߙߑߘߊߣߌ߫ ߞߋߟߋ߲߫ ߢߌ߬ߣߊ߬ߓߐߣߍ߲ ߊ߬ ߘߐ߫߸ ߊߙߊߓߎ ߟߎ߬ ߟߊ߫ ߡߙߊ߬ߡߊ߬ߝߋ߲ ߓߍ߯ ߕߘߍ߬ ߦߋ߫ ߛߏߝ߭ߌߦߋ ߟߊ߫ ߡߙߊ߬ߡߊ߬ߝߋ߲ ߠߎ߬ ߟߋ߬ ߘߌ߫. ߗ߭ߐߙߑߘߊߣߌ߫ ߣߊ߲߬ߕߌ߮ ߟߎ߬ ߟߊ߫ ߡߙߊ߬ߡߊ߬ߝߋ߲ ߠߎ߬ ߕߘߍ߬ ߦߴߊߡߋߙߞߌߞߊ ߟߎ߬ ߟߊ߫ ߞߟߍ߬ߟߊ߲ ߠߎ߬ ߟߋ߬ ߟߊ߫߸ ߊ߬ ߣߌ߫ ߞߵߊ߬ ߟߊ߫ ߞߟߍ߬ߞߍ߬ ߛߊ߲ߡߊߞߎߟߎ߲ ߠߎ߬ ߛߏ߯ߙߏ߫ ߓߙߌߕߊ߲ߓߞߊ ߟߎ߬ ߟߊ߫ ߛߊ߲ߡߊߞߎߟߎ߲ ߠߎ߬ ߟߊ߫.
ߌߛߑߙߊߌߟߞߊ ߟߎ߬ ߟߊ߫ ߡߙߊ߬ߡߊ߬ߝߋ߲ ߓߊߖߎߡߊ ߟߎ߬ ߕߘߍ߬ ߦߋ߫ ߕߟߋ߬ߖߌ߰ߞߊ ߟߎ߬ ߕߊ ߟߎ߬ ߟߋ߬ ߘߌ߫. ߊ߬ ߟߊ߫ ߛߊ߲ߡߊ߫ ߞߟߍߟߊ߲ ߓߊߖߎߡߊ ߟߎ߬ ߛߏ߯ߙߏߣߍ߲߫ ߕߘߍ߬ ߦߋ߫ ߝߊ߬ߙߊ߲߬ߛߌ߫ ߟߊ߫ ߛߊ߲ߡߊߞߎߟߎ߲ ߠߎ߬ ߟߋ߬ ߟߊ߫߸ ߞߵߊ߬ ߕߘߍ߬ ߊ߬ ߟߊ߫ ߥߊ߬ߜߏ߬ߡߊ߬ ߞߟߍߓߏߟߏ߲ ߠߎ߬ ߛߏ߯ߙߏߣߍ߲߫ ߕߘߍ߬ ߦߴߊߡߍߙߌߞߌߞߊ ߟߎ߬ ߣߌ߫ ߓߙߌߕߊ߲ߓߞߊ ߟߎ߬ ߟߊ߫ ߟߊ߬ߘߊ߲߬ߠߌ߲ ߣߴߊ߬ߟߎ߬ ߟߊ߫ ߞߣߐߞߍߟߌ ߟߎ߬ ߟߋ߬ ߟߊ߫. ߛߋ߲߬ߠߊ߬ߞߟߍ ߡߙߊ߬ߡߊ߬ߝߋ߲߬ ߝߍߡߊ߲ ߘߏ߫ ߟߎ߫߸ ߦߏ߫ ߝߊ߲߬ߓߍ߰ߓߍ߲ ߎߖ߭ߌ߸ ߏ߬ ߟߎ߬ ߓߐߖߎ ߕߘߍ߬ ߦߋ߫ ߌߛߑߙߊߌߟߞߊ ߟߋ߬ ߘߌ߫.
ߛߊ߲ߡߊ߫ ߞߍߒߞߊ߲ߠߌ߲
ߞߎߡߘߊ ߓߊߖߎߡߊ: ߏߔߋߙߊߛ߭ߐ߲ ߝߞߐߛ thumb|ߌߛߑߙߊߍߟ ߞߟߍ߬ߘߋ߲ ߠߎ߬ ߦߋ߫ ߌߗ߭ߌߔߑߕߌߞߊ ߟߎ߬ ߟߊ߫ ߛߊ߲ߡߊߞߎߟߎ߲߫ ߕߌߢߍߣߍ߲ ߘߏ߫ ߘߐߜߍ ߞߊ߲߬ ߣߌ߲߬ ߝߣߊ߫ ߘߐߜߍ߫: ߕߟߋ߬ ߥߐ߰ߙߐ߬ ߞߟߍ ߞߟߊߓߍ߲ ߖߡߊ߬ߙߌ thumb|[[ߘߊߛߏߟߕ ߡߌߙߊߗ߭ ߦߋ߫ ߌߛߑߙߊߌߟߞߊ ߟߎ߬ ߟߊ߫ ߛߊ߲ߡߊ߫ ߞߟߍ ߟߊ߫ ߗߍߓߏ߲ ߠߊ߫.  ]] ߌߛߑߙߊߌߟ ߞߟߍ߬ߘߋ߲ ߠߎ߬ ߦߋ߫ ߌߗ߭ߌߔߑߕߌߞߊ ߟߎ߬ ߟߊ߫ ߛߊ߲ߡߊߞߎߟߎ߲߫ ߘߐߕߌߢߍߣߍ߲ ߘߏ߫ ߡߊߝߟߍ ߞߊ߲߬
ߏߔߋߙߊߛ߭ߐ߲ ߝߞߐߛ ߞߍ߫ ߘߊ߫ ߛߊ߲ߡߊߞߎߟߎ߲ ߡߍ߲ ߠߎ߬ ߟߊ߫ ߏ߬ ߟߎ߬ ߝߊ߲߬ߓߊ ߕߘߍ߬ ߦߋ߫ ߝߊ߬ߙߊ߲߬ߛߌ߫ ߟߊ߫ ߛߊ߲ߡߊߞߎߟߎ߲ ߠߎ߬ ߟߋ߬ ߘߌ߫.
ߊ߬ ߕߏ߰ߝߏ߬ ߝߟߐ ߟߋ߬ ߞߍ߫ ߘߊ߫ ߝߐߢߐ߲߯ߞߐ ߝߊ߲߭ ߓߍ߯ ߘߐ߫ ߦߙߊ߬ߞߌ߬ߣߍ߲ ߘߌ߫߸ ߏ߬ ߕߘߍ߬ ߦߋ߫ ߓߙߊ߬ߒ߬ߘߐ߬ ߗߍߒߞߊ߲ߠߌ߲ ߠߋ߬ ߘߴߌߗ߭ߌߔߑߕߌߞߊ ߟߎ߬ ߟߊ߫ ߣߊ߲߬ߕߌ߮ ߟߎ߬ ߞߊ߲ߡߊ߬. ߊ߬ ߞߎ߲߬ߝߟߐ ߘߐ߫߸ ߌߗ߭ߌߔߕ ߣߴߌߛߑߙߌߟߞߊ ߟߎ߬ ߓߍ߯ ߞߵߊ߬ ߟߊߥߊ߲߬ߞߊ߫ ߟߋ߬ ߞߏ߫ ߖߡߊ߬ߣߊ߬ ߜߘߍ߫ ߓߘߊ߫ ߓߋ߬ ߊ߬ߟߎ߫ ߞߊ߲߬.
ߥߊ߯ߕߌ ߏ߬ ߟߊ߫߸ ߌߗ߭ߌߔߑߕߌߞߊ ߟߎ߬ ߓߘߴߊ߬ߟߎ߬ ߖߘߍ߬ߞߊ߬ߣߌ߲߬ ߡߊߞߊ߲ߞߊ߲ߠߌ߲ ߠߎ߬ ߓߟߏߕߍ߰߸ ߞߵߊ߬ߟߎ߬ ߟߊ߫ ߛߊ߲ߡߊ߫ ߡߊߞߊ߲ߞߊ߲ߠߌ߲ ߞߊ߲ߞߋ ߟߎ߬ ߘߊߕߎ߲߯ ߜߎߕߙߎ߫: ߊ߬ߟߎ߫ ߕߘߍ߬ ߦߋ߫ ߛߌߟߊ߲߫ ߠߊ߫ ߞߏ߫ ߌߗ߭ߌߔߑߕߌ߬ ߡߎߙߎ߲ߕߌߓߊ߮ ߟߎ߬ ߞߊߣߊ߬ ߜߘߋߕߌ߮ ߊߓߘߎߟ ߤߊ߬ߞߌߡ ߊߡߍߙ ߣߌ߫ ߘߊ߯ߕߌ߯ ߞߟߍߕߌ߮ ߛߌ߬ߘߌߞߌ߬ ߡߤߊ߬ߡߎߘ ߟߎ߫ ߡߊߘߏ߬ߣߌ߲߬ ߛߊߡߊߞߎߟߎ߲ ߠߎ߬ ߟߊߖߌ߰߸ ߏ߬ ߟߎ߬ ߡߍ߲ ߠߎ߬ ߕߘߍ߬ ߦߋ߫ ߛߌߟߊ ߟߊ߫ ߞߊ߬ ߥߊ߫ ߊ߬ߟߑߡߖ߭ߊ߫߸ ߓߌߙ ߕߡߊߘߊ߫ ߝߊ߲߭ ߝߍ߬ ߛߌߣߊߌ߫߸ߞߊ߬ ߥߊ߫ ߦߋ߲߬ ߞߟߍ߬ߓߏ߬ߟߏ߲߬ ߠߊߟߐ߬ߣߍ߲ ߠߎ߬ ߡߙߊ߬ߓߊ߮ ߦߋ߫ ߦߋ߲߬. ߞߏ߬ߣߌ߲߬ ߏ߬ ߞߏ߫ ߝߌ߬ߟߊ ߏ߬ ߟߎ߬ ߞߍߟߌ ߣߴߊ߬ ߕߊ߫߸ ߏ߬ ߡߊ߬ ߝߘߏ߬ߢߐ߲߰ߡߊ߬ ߓߊ߫ ߟߊߘߏ߲߬ ߓߊߏ߬ ߌߛߑߙߊߌߟߞߊ ߟߎ߬ ߟߊ߫ ߛߊ߲ߡߊߞߎߟߎ߲߫ ߓߏߙߌߟߊ ߟߎ߬ ߛߋ߫ ߘߊ߫ ߖߌ߬ߦߊ߬ߛߏ߲ ߠߊ߫ ߞߎ߲߬ߠߊ߬ߓߌ߬ߘߌ߲߬ߠߌ߲ ߞߐ߬ߣߐߡߊ߬ ߟߋ߬߸ ߓߊߏ߬ ߊ߬ߟߎ߫ ߕߘߍ߬ ߦߋ߫ ߘߎ߲߬ߘߊ ߟߊ߫ ߞߎߘߍߞߎߘߍ߫ ߡߍ߲ ߘߐ߫ ߘߴߌߗ߭ߌߔߑߕߌߞߊ ߟߎ߬ ߟߊ߫ ߕߊߘߊ߯ ߘߎ߱-ߛߊ߲ (SA-2) ߕߎ߲߬ ߘߌ߫ ߛߋ߫ ߛߊ߲ߡߊߞߎߟߎ߲ ߠߎ߬ ߟߊߓߋ߬ ߟߊ߫.
ߗ߭ߐߙߑߘߊߣߌ߲ߞߊ ߟߎ߬ ߟߊ߫ ߖߌ߬ߦߊ߬ߛߏ߲߫ ߝߊ߲߬ߞߊ߬ߡߊ ߡߍ߲ ߕߘߍ߬ ߦߋ߫ ߊߖߑߟߎ߲߫߸ ߏ߬ ߛߋ߫ ߘߊ߫ ߛߊ߲ߡߊߞߎߟߎ߲߫ ߟߊ߲ߓߏ߲ ߦߋ߫ ߟߊ߫ ߡߍ߲ ߦߴߌ ߘߐ߫ ߞߊ߬ ߌߗ߭ߌߔߕ ߡߊߜߍ߲߫߸ ߊ߬ ߣߌ߫ ߞߊ߬ ߞߍ߬ߟߍ ߘߏߞߊ߲ ߠߊ߫ ߕߊ߯ ߌߗ߭ߌߔߑߕߌߞߊ ߟߎ߬ ߟߊ߫ ߡߊ߬ߡߙߊ߬ߟߌ߬ ߘߊߞߎ߲ ߠߎ߬ ߡߊ߬߸ ߡߊ߬ߡߙߊ߬ߟߌ ߣߌ߫ ߓߌ߬ߟߊ߬ߢߐ߲߰ߡߊ ߝߙߋߞߋ ߞߊ߬ ߡߌߛߌߙߊ߲ߞߊ ߟߎ߬ ߓߊ߬ߟߌ߬ ߛߊ߲ߡߊߘߊ߲߫ ߜߘߋ ߟߎ߬ ߟߊߛߏ߬ߓߌ߬ ߟߊ߫ ߛߌߟߊ ߕߍ߰ ߡߊ߬ ߛߊ߲ߡߊߜߘߋ߫ ߛߎߡߊ߲ߣߍ߲ ߠߊߛߐ߬ߘߐ߲߬ ߞߏ ߡߊ߬. ߌߛߑߙߊߌߟߞߊ ߟߎ߬ ߞߊ߬ ߗߍߒߞߊ߲ߠߌ߲ ߢߣߊߓߊ߬ߛߊ߲߬ߣߍ߲ ߝߊ߲߬ߝߘߊ ߟߋ߬ ߘߐߓߍ߲߬: ߓߍߘߍ߲ߛߍߟߌ ߣߌ߫ ߞߌ߬ߛߍ߬ߝߙߎ߬ ߟߊ߫ ߓߏ߲ߠߌ߲ ߛߊ߲ߡߊߞߎߟߎ߲߫ ߠߊߟߐ߬ߣߍ߲ ߘߎ߰ߡߊ ߟߎ߬ ߞߊ߲ߡߊ߬߸ ߊ߬ ߣߌ߫ ߓߍߘߍ߲ߛߍߟߌ ߡߍ߲ ߠߎ߬ ߟߐ߬ ߘߊ߫ ߜߋ߬ߘߋ ߞߊ߲ߡߊ߬ ߝߏߘߏ߲߫ ߞߙߍߞߙߍߣߍ߲ ߠߎ߬ ߟߊ߫ ߡߍ߲ ߠߎ߬ ߦߋ߫ ߘߏ߲߬ ߠߊ߫ ߛߊ߲߬ߞߊ߬ߛߊ߲ߞߊ ߟߎ߬ ߝߍ߬ ߡߍ߲ ߠߎ߬ ߟߊߛߓߊ߬ߕߌ߬ߣߍ߲߬ ߦߋ߫ ߝߊ߬ߙߊ߲߬ߛߌ߫ ߓߟߏ߫߸ ߏ߬ ߞߊ߬ ߛߊ߲ߡߊߞߎߟߎ߲߫ ߕߌߢߍߓߊߟߌ ߕߏ߫ ߜߊ߲߫ ߓߊߟߌߦߊ ߘߐ߫. ߓߟߏ߫ ߟߊߜߊ߲߫ ߞߍ߫ ߘߴߊߙߌߛ߭ ߛߊ߲ߡߊߞߎߟߎ߲߫ ߜߘߋ ߞߎ߲߬ߠߊ߬߸ ߓߊߏ߬ ߊ߬ ߟߐ߯ ߕߘߍ߬ ߦߋ߫ ߌߛߑߙߊߌߟߞߊ ߟߎ߬ ߞߊ߬ ߦߋ߲߬ ߦߟߍ߬ߡߊ߲߫ ߞߵߊ߬ ߞߴߊ߬ߟߎ߬ ߟߊ߫ ߣߊ߲߬ߕߌ߰ ߡߊ߬ߘߏ߬ߣߌ߲߬ ߛߊ߲ߡߊߞߎߟߎ߲ ߠߊ߫ ߜߋ߬ߘߋ ߘߌ߫ ߞߍ߬ߟߍ ߞߐ߫. ߛߊ߲ߡߊߞߎߟߎ߲߫ ߞߛߌߣߍ߲ ߠߎ߬ ߝߣߊ߫ ߘߐߕߌߢߍ߫ ߘߊ߫ ߗߍߒߞߊ߲ߠߌ߲߫ ߟߊ߲ߓߏ߲ ߘߏ߫ ߟߊ߫ ߞߐߝߍ߬. ߘߐ߬ߓߛߏ߬ߟߌ ߛߎߘߊ߲߫ ߘߊ߫ ߞߏߖߎ߯ߦߊ߫ ߞߊ߬ ߕߊ߬ߡߌ߲߬ ߟߐ߯ߟߊߣߍ߲ ߞߊ߲߬߸ ߊ߬ߟߎ߫ ߣߊ߬ ߘߴߊ߬ߟߎ߫ ߥߎ߬ߦߊ߬ ߌߗ߭ߌߔߑߕߌߞߊ ߟߎ߬ ߢߌ߬ߣߡߊ߬ߞߏ߬ߟߏ߲߬ߕߐ ߞߎ߲߬ߠߊ߬ ߞߵߊ߬ߟߎ߬ ߟߊ߫ ߞߟߍ߬ߞߍ߬ ߛߊ߲ߡߊߞߎߟߎ߲ ߡߎ߰ߡߍ ߘߐߕߌߢߍ߫ ߡߍ߲ ߠߎ߬ ߕߘߍ߬ ߦߋ߫ ߘߎ߱ ߡߊ߬߸ ߌߛߑߙߊߌߟߞߊ ߟߎ߬ ߞߊ߬ ߓߣߐ߬ߣߍ߲߫ ߠߋ߬ ߛߐ߬ߘߐ߲߬ ߏ߬ ߛߋ߲߬ߝߍ߫. ߛߊ߲ߡߊߞߎߟߎ߲߫ ߄ ߘߐߙߐ߲߫ ߠߋ߬ ߕߘߍ߬ ߦߋ߫ ߜߊ߲ߠߌ߲ ߘߐ߫ ߌߗ߭ߌߔߑߕߌߞߊ ߟߎ߬ ߟߊ߫ ߟߞߊ߬ߙߊ߲߬ߠߌ߲߬ ߛߊ߲ߡߊߞߎߟߎ߲߫ ߘߐߞߍߓߊߟߌ ߟߎ߬ ߘߐ߫ ߝߎ߬ߙߎ߲߬ߞߎ߬ߟߌ (ߞߍ߬ߟߍ) ߘߊߡߌ߬ߣߊ߬ ߕߎߡߊ ߟߊ߫. ߊ߬ߟߎ߬ ߟߊ߫ ߛߊ߲ߡߊߞߎߟߎ߲ ߃߃߈ ߠߎ߫ ߡߎ߰ߡߍ ߕߎ߲߬ ߓߘߊ߫ ߘߐߕߌߢߍ߫ ߞߵߊ߬ߟߎ߬ ߟߊ߫ ߛߊ߲ߡߊߞߎߟߎ߲߫ ߓߏߙߌߟߊ ߁߀߀ ߝߊ߰߸ ߤߊߟߌ߬ ߣߴߊ߬ ߕߘߍ߬ ߘߊ߫ ߞߏ߫ ߛߐ߬ߛߐ߬ߟߌ߬ߓߊ߫ ߟߋ߬ ߦߋ߫ ߌߗ߭ߌߔߑߕߌߞߊ ߟߎ߬ ߟߊ߫ ߛߊ߲ߡߊߞߎߟߎ߲߫ ߘߐߕߌߢߍߣߍ߲߫ ߞߏ ߘߐ߫.
ߌߗ߭ߌߔߑߕߌߞߊ ߟߎ߬ ߓߣߐ߬ ߘߊ߫ ߛߊ߲ߡߊߞߎߟߎ߲ ߡߍ߲ ߠߎ߬ ߘߐ߫ ߓߍߘߍ߲ߛߍߟߊ ߕ.ߎ-߁߆ (bombardiers tu-16) ߃߀߸ ߓߍߘߍ߲ߛߍߟߊ ߟ.ߟ-߂߈ (ll-28) ߂߇߸ ߄߀ ߘߐ߫߸ ߓߍߘߍ߲ߛߍߟߊ ߝߟߍߟߊ ߛߎ-߇ (su-7) ߁߂, ߡߌߜ߭-߂߁ (21-MIG) ߉߀߸ ߡߌߜ߭-߁߉ (MIG-19) ߂߀, ߝߟߍߞߍ߫ ߡߌߜ߭-߁߇ (bombardier MIG-17)߸ ߂߅, ߊ߬ ߣߌ߫ ߝߣߊ߫ ߡߊ߬ߘߏ߬ߣߌ߲߬ߠߌ߲߬ ߛߊ߲ߡߊߞߎߟߎ߲ ߣߌ߫ ߣߊ߯ߣߊ߯ ߃߀ ߜߘߍ߫ ߟߎ߫. ߌߞߐߕߎ߲߯߸ ߓߋ߬ ߞߍ߫ ߘߊ߫ ߌߗ߭ߌߔߑߕߌߞߊ ߟߎ߬ ߟߊ߫ ߖߌ߬ߦߊ߬ߛߏ߲ ߣߴߊ߬ߟߎ߬ ߟߊ߫ ߓߎ߰ߓߎ߬ߡߊ߬ߕߊ߫ (ߡߛߌߟ) ߛߊߡ ߞߊ߲߬ ߊ߬ ߣߌ߫ ߞߵߊ߬ߟߎ߬ ߘߐߕߌߢߍ߫. ߌߛߑߙߊߌߟߞߊ ߟߎ߬ ߓߣߐ߬ ߘߊ߫ ߛߊ߲ߡߊߞߎߟߎ߲߫ ߁߉ ߟߋ߬ ߘߐ߫߸ ߏ߬ ߟߎ߫ ߘߐ߫ ߝߌ߬ߟߊ߬ ߟߎ߬ ߘߐߕߌߢߍ߫ ߘߊ߫ ߛߊ߲ ߣߌ߫ ߛߊ߲ ߞߍ߬ߟߍ ߕߎ߬ߡߊ ߟߊ߫߸ ߊ߬ ߣߌ߫ ߞߊ߬ ߁߃ ߟߊߓߋ߬ ߛߊ߲ߡߊߞߎߟߎ߲ ߞߟߊ߬ ߜߟߍ ߓߟߏ߫. ߌߛߑߙߊߌߟ ߛߊ߲ߡߊߞߎߟߎ߲߫ ߘߐߕߌߢߍߣߍ߲߫ ߞߋߟߋ߲߫ ߠߊߓߋ߬ ߘߊ߫ ߌߛߑߙߊߌߟߞߊ ߟߎ߬ ߖߍ߬ߘߍ ߓߟߏ߫ ߊ߬ߟߎ߬ ߟߊ߫ ߓߎ߰ߓߎ߬ߡߊ߬ߕߊ߫ ߤߊߥߞ ߓߟߏ߫ ߞߵߊ߬ ߕߘߍ߬ ߊ߬ ߓߘߊ߫ ߕߎߣߎ߲߫ ߣߋߜ߭ߍߝ߭ ߘߐ߬ߞߌߛߍ (ߣߎ߳ߞߑߟߍߙ) ߕߊ߲ߓߊ߲ ߘߐ߫߸ ߓߊߏ߬ ߊ߬ ߕߛߋ߫ ߟߊ߫ ߜߎ߲߬ߘߎ ߡߙߊ߬ ߟߴߏ߬ ߞߐ߫. ߞߋߟߋ߲߫ ߜߘߍ߫ ߕߌߢߍ߫ ߘߊ߫ ߌߗ߭ߌߔߑߕߌߞߊ ߟߎ߬ ߟߊ߫ ߓߍߘߍ߲ߛߍߟߊ ߘߏ߫ ߝߏߘߏ߲ߕߐߟߊ ߓߟߏ߫.
ߊ߬ ߝߐ ߌߛߑߙߊߌߟ ߓߟߏ߫ ߞߴߊ߬ ߓߘߊ߫ ߊߙߊߓߎ ߟߎ߬ ߓߐ߬ߣߐ ߛߊ߲ߡߊߞߎߟߎ߲߫ ߥߙߍߓߊ߫ ߛߎ߮ ߏ߬ ߘߐ߫ ߟߏ߲ ߏ߬ ߡߊ߬߸ ߏ߬ ߛߐ߰ ߘߊ߫ ߘߐߜߊ߬ߛߌ ߟߋ߬ ߡߊ߬ ߞߎ߲߬ߝߟߐ ߏ߬ ߘߐ߫ ߞߴߏ߬ ߦߋ߫ ߕߟߋ߬ߖߌ߰ߞߊ ߟߎ߬ ߟߊ߫ ߝߐ߰ߓߍ߬ߘߊ ߟߎ߬ ߟߊ߫ ߞߏߟߞߊߟߌ ߟߋ߬ ߘߌ߫. ߞߏ߬ߣߌ߲߬ ߌߗ߭ߌߔߑߕߌߞߊ ߟߎ߬ ߣߴߊߙߊߓߎ߫ ߖߡߊߣߊ ߕߐ߭ ߟߎ߬ ߡߊߓߏ߲ ߡߍ߲ ߞߍ߫ ߘߊ߫ ߌߛߑߙߊߍߟ ߛߊ߲ߡߊ߫ ߝߊ߲ߞߊ ߓߟߏ߫ ߣߴߊ߬ߟߎ߬ ߡߊߛߴߏ߬ ߟߊߡߌ߬ߣߊ߬ ߟߴߊ߬ߟߎ߬ ߕߊߛߙߊ ߟߊ߫ ߞߍ߬ߟߍ ߟߏ߲߫ ߕߐ߬ߕߏߣߍ߲ ߠߎ߬ ߡߊ߬߸ ߏ߬ ߟߋ ߞߵߊ߬ ߦߌ߬ߘߊ߬ ߞߴߊ߬ߟߎ߫ ߞߊ߬ ߕߎ߬ߢߊ߫ ߟߋ߬ ߝߐ߫. ߌߛߑߙߊߌߟߞߊ ߟߎ߬ ߟߊ߫ ߛߊ߲ߡߊ߫ ߞߟߍ ߕߏ߫ ߘߊ߫ ߞߌ߬ߛߍ ߝߙߎ߫ ߟߊ߫ ߊߙߊߓߎ ߟߎ߬ ߟߊ߫ ߛߊ߲ߡߊߞߎߟߎ߲߫ ߜߘߋ ߟߎ߬ ߞߊ߲߬ ߞߍ߬ߟߍ ߞߎ߲߬ߕߊ߮ ߡߎ߰ߡߍ ߞߘߐ߫߸ ߞߊ߬ ߛߌߟߊ ߕߍ߰ ߊ߬ߟߎ߬ ߦߋ߫ ߞߐߛߊߦߌ ߟߊ߫ ߊ߬ߟߎ߬ ߟߊߓߊ߯ߙߊ߫ ߞߊ߲ߡߊ߬. ߕߎ߬ߡߊ߬ ߞߋߟߋ߲ ߏ߬ ߟߊ߫߸ ߌߗ߭ߌߔߑߕߌߞߊ ߟߎ߬ ߟߊ߫ ߝߊ߬ߛߏ ߥߎߢߊ߲ߓߍ ߞߵߊ߬ ߟߊߞߊ߬ߟߌ߬ ߞߏ߫ ߌߗ߭ߌߔߕ ߓߘߊ߫ ߞߍ߬ߟߍ ߟߊ߬ߥߛߊ ߛߐ߬ߘߐ߲߬߸ ߞߵߊ߬ ߟߴߊ߬ ߞߊ߲߬ ߞߴߊ߬ߟߎ߬ ߓߘߊ߫ ߌߛߑߙߊߌߟ ߛߊ߲ߡߊߞߎߟߎ߲߫ ߇߀ ߟߎ߬ ߟߊߓߋ߬ ߞߍ߬ߟߍ ߕߟߋ߬ ߝߟߐ ߡߊ߬.
ߛߌߣߊߌ߫ ߞߐ߲ߛߐ߲ߧߊ߸ ߁߉߆߇ ߥߊ߬ߛߌ߬ߥߙߊ ߅-߆
ߡߐ߱ ߟߎ߬ ߦߋ߫ ߝߏߘߏ߲߫ ߛߌ߬ߣߊ ߥߣߊ߬ߙߌ ߞߘߐ߫ ߞߑߝߊߙ ߡߊ߬ߌߡߎ߲ߣ
ߋߗ߭ߌߔߕߌߞߊ ߟߎ߬ ߟߊ߫ ߝߊ߲߬ߞߊ ߕߟߊߣߍ߲߫ ߕߘߍ߬ ߦߋ߫ ߓߏߟߏ߲߫ ߇ ߟߋ߬ ߘߌ߫ : ߥߊ߬ߜߏ߬ߡߊ ߣߊ߯ߣߌ߲߫ ߸ ߛߋ߲߬ߡߊ߬ߞߟߍ߬ߟߊ ߝߌߟߊ߫߸ ߊ߬ ߣߌ߫ ߕߙߏ߬ߞߏ߬ߦߊ ߛߋ߲߬ߡߊ߬ߞߟߍ߬ߟߊ߫ ߞߋߟߋ߲߫. ߏ߬ ߟߎ߫ ߟߊߞߊ߬ߝߏ߬ߣߍ߲ ߝߣߊ߫ ߘߐ߫߸ ߣߊ߲߬ߕߌ߰ ߁߀߀ ߀߀߀ ߟߎ߫ ߟߋ߬ ߕߘߍ߬ ߦߋ߫ ߋߗ߭ߌߔߕߌߞߊ ߟߎ߫ ߓߟߏ߫߸ ߊ߬ ߣߌ߫ ߞߌ߬ߛߍ߬ߞߎߟߎ߲ ߉߀߀ ߞߴߊ߬ ߛߌ߰ ߉߅߀ ߟߊ߫ ߛߌߣߊߌ߫߸ ߞߵߏ߬ ߟߎ߫ ߞߐߡߊߓߌ߲ߓߌ߲߫ ߣߊ߲߬ߕߌ߰ ߡߊ߬ߘߏ߬ߣߌ߲߬ߟߊ߲߫ ߟߊߕߊ߲߬ߞߊ߬ߣߍ߲ (APC) ߁߁߀߀ ߣߌ߫ ߜߟߍ߬ ߁߀߀߀ ߠߎ߫ ߟߊ߫. ߒ߬ ߧߴߊ߬ ߖߊ߬ߕߋ߬ ߟߊ߫ ߞߏ߫ ߢߊߓߐߟߌ߫ ߢߊ ߏ߬ ߕߊ߬ߣߍ߲߫ ߦߋ߫ ߛߏߝ߭ߌߦߋ ߕߊ ߟߋ߬ ߡߊ߬߸ ߡߍ߲ ߘߐ߫ ߣߌ߫ ߥߊ߬ߜߏ߬ߡߊ߬ ߛߋ߲߬ߘߐ߫ ߛߘߍ ߡߍ߲ ߠߎ߬ ߦߋ߫ ߞߟߍ߬ߦߊ ߕߍߡߟߊ ߘߐ߫ ߣߴߏ߬ ߟߎ߫ ߦߋ߫ ߡߊ߬ߞߊ߲߬ߞߊ߲߬ߠߌ߲߬ ߜߟߐߡߌ߲ߡߊ ߟߋ߬ ߟߊߥߟߏ߫ ߟߊ߫߸ ߞߵߊ߬ ߕߘߍ߬ ߛߋ߲߬ߡߊ߬ߞߟߍ߬ ߞߎߘߎ߲ ߠߎ߬ ߦߋ߫ ߡߊ߬ߞߊ߲߬ߞߊ߲߬ߠߌ߲߬ ߞߟߊߘߊ (ߞߟߊߓߍ߲) ߘߊߞߘߐ߫.
ߌߛߌߊߌߟߞߊ ߟߎ߬ ߟߊ߫ ߝߊ߲߬ߝߘߊ ߕߘߍ߬ ߦߋ߫ ߓߊ߬ߙߊ ߟߋ߬ ߘߌ߫ ߥߎ߬ߛߎ߫ ߝߌ߬ߟߊ߬ ߟߊ߫ (ߢߐ߲߯ߓߍ߲ ߞߍߒߞߊ߲ߠߌ߲ ߣߌ߫ ߛߊ߲ߡߊ߫ ߝߊ߲ߞߊ ߟߎ߬ ߟߊ߫ ߝߌ߬ߊߌ߲߬ߕߊ߬ߥߏ߬ߟߌ ߋߗ߭ߌߔߕߌߞߊ ߟߎ߬ ߟߊ߫ ߛߊ߲ߡߊߘߊ߲ ߠߎ߬ ߞߊ߲߬)߸ ߘߌ߲߬ߞߌߙߊ ߟߎ߬ (ߞߊ߬ ߝߌ߬ߙߌ߲߬ߕߊ߬ߥߏ߬ߟߌ ߞߍ߫ ߞߐ߬ߘߎ߮ ߛߌߟߊ ߟߎ߬ ߣߌ߫ ߛߌߣߊߌ߫ ߕߊ߲ߓߊ߲ ߘߐ߫߸ ߡߍ߲ ߕߘߍ߬ ߦߋ߫ ߋߗ߭ߌߔߕߌߞߊ ߟߎ߬ ߟߊ߫ ߘߞߐ߬ߣߐ߲߬ߠߌ߲ ߞߊ߲ߞߕߐߡߊ߬߸ ߏ߬ ߟߎ߫ ߡߍ߲ ߠߎ߬ ߕߘߍ߬ ߦߴߊ߬ ߖߊ߬ߕߋ߬ ߟߊ߫ ߞߏ߫ ߁߉߅߆ ߕߊ ߢߐ߲߭ ߠߋ߬ ߞߍ߫ ߕߐ߫ ߦߋ߫߸ ߌߛߌߙߊߌߟߞߊ ߟߎ߬ ߡߊߞߊ߲ߞߊ߲߫ ߝߊ߲ߞߊ ߟߎ߬ ߞߊ߬ ߞߍߒߞߊ߲ߠߌ߲ ߞߍ߫ ߕߊ߲ߓߊ߲ ߘߐ߫ ߛߋ߲߬ߧߊ ߏ߬ ߡߍ߲ ߘߐ߫߸ ߊ߬ ߣߌ߫ ߥߙߏ߬ߘߎ߮ ߘߐ߫) ߣߌ߫ ߞߍߞߌߦߊ (ߞߊ߬ ߝߊ߲߬ߞߊ߫ ߓߊ߬ߛߊ߲߬ߣߍ߲ ߓߏߟߏ߲ ߟߎ߬ ߡߊߘߏ߲߬ߢߐ߲߰ߠߊ߫ ߝߊ߲ߞߊ ߟߊߓߊ߯ߙߊ߫ ߦߊ߬ߣߴߊ߬ ߞߍߕߐ߫ ߦߋ߫ ߞߌ߬ߛߍ߬ߞߎߟߎ߲ ߠߎ߬ ߟߊ߫ ߕߙߊ߬ߓߊ߬ߛߏ߬ߟߌ߫ ߝߊ߲ߞߊߢߊ ߘߌ߫).
ߌߛߌߊߌߟߞߊ ߟߎ߬ ߟߊ߫ ߓߏߟߏ߲ߝߘߊ ߟߎ߬ ߞߐ߬ߘߎ߮ ߘߐ߫ (ߍ߬ߟ ߊߙߌߛ߭)
ߥߊ߬ߛߌ߬ߥߙߊ ߕߟߋ߬ ߅ ߡߊ߬ ߇ ߙߋ߲ ߅߀ ߟߊ߫߸ ߌߛߌߙߊߌߟߞߊ ߟߎ߬ ߟߊ߫ ߓߏߟߏ߲ߝߘߊ ߡߍ߲ ߕߘߍ߬ ߦߋ߫ ߞߐ߬ߘߎ߮ ߞߐߞߘߐߟߊ ߘߐ߫߸ ߣߴߊ߬ߟߎ߫ ߛߏ߯ߙߏߣߍ߲߫ ߕߘߍ߬ ߦߋ߫ ߞߟߍ߬ߕߌ߰ߓߏߟߏ߲߫ ߛߊ߬ߓߊ߫ ߘߌ߫ ߞߊ߬ ߓߊ߲߫ ߞߵߊ߬ߟߎ߫ ߡߙߊ߬ ߌߛߌߙߊߌߟߞߊ ߟߎ߬ ߟߊ߫ ߞߟߍ߬ߕߌ߮ ߕߊߟ ߓߟߏ߫߸ ߣߴߊ߬ߟߎ߫ ߕߘߍ߬ ߦߋ߫ ߌߛߌߙߊߌߟߞߊ ߟߎ߬ ߟߊ߫ ߥߊ߬ߜߏ߬ߡߊ߬ ߡߙߊ߬ߓߊ߮ ߟߎ߬ ߘߐ߫ ߢߊ߬ߣߊ ߘߌ߫߸ ߏ߬ ߟߎ߫ ߞߊ߬ ߓߐߕߏ߲ ߞߐߛߊ߬ߥߏ߫ ߘߊߞߎ߲߫ ߝߌ߬ߟߊ߬ ߘߐ߫ ߣߤߊߟ ߐߖ߭ ߢߝߊߟߋ߲ ߡߟߊ ߣߌ߫ ߞߊ߲߫ ߦߎߣߌߛ ߟߎ߫ ߘߐ߫. ߊ߬ ߞߵߊ߬ ߛߋ߲߬ߠߊ߬ߞߊߟߌߦߊ߫ ߞߊ߬ ߢߍߛߐ߬ߘߐ߲߬ ߞߊߟߌߦߊ߫ ߘߐ߫߸ ߞߏ߬ߣߌ߲߬ ߞߊ߬ ߕߏ߫ ߡߎߕߋߓߊߟߌߦߊ ߘߐ߫ ߛߊ߫ ߞߊ߬ ߓߙߊ߬ߒ߬ߘߐ߬ߟߌ ߡߙߌߦߊ ߟߊߕߊ߲߬ߞߊ߬. ߕߊߟ ߟߊ߫ ߝߊ߲߬ߞߊ ߟߎ߬ ߞߊ߬ ߙߝߊ ߜ߭ߊߔ ߝߌ߬ߙߌ߲߬ߕߏߥߏ߫߸ ߦߋ߲߬ ߦߋ߫ ߡߟߌ߫ ߥߐߙߐ߲ߥߌ߬ߟߊ߫ ߟߋ߬ ߘߌ߫ ߡߍ߲ ߦߋ߫ ߛߌߣߊߌ߫ ߘߐߛߊ߲߬ ߛߌߟߊ߫ ߢߣߊߡߊ߫ ߛߊ߬ߓߊ ߓߍ߯ ߘߐ߫ ߛߘߎ߬ߡߊ߲ ߘߌ߫߸ ߍ߬ߟ-ߞߊ߲ߕߙߊ߫ ߣߌ߫ ߍ߬ߟ-ߛ߭ߊߞߌ߯ߦߊ߫ ߣߌ߫ ߛߎߍߖ߭ ߥߦߏ ߞߎ߲߬ߕߋߟߋ߲ ߠߎ߬ ߘߐ߫.. ߓߏߟߏ߲ߝߘߊ߫ ߣߊ߯ߣߌ߲߫ ߠߋ߬ ߕߘߍ߬ ߦߋ߫ ߋߗ߭ߌߔߕߌߞߊ ߟߎ߫ ߓߟߏ߫ ߕߌ߲߬ߞߎߘߎ߲ ߘߐ߫ ߦߋ߲߬߸ ߡߍ߲ ߘߍ߬ߡߍ߲߬ߣߍ߲߫ ߕߘߍ߬ ߦߋ߫ ߘߊ߬ߡߊ߲߬ߝߍ ߣߌ߫ ߘߎ߰ߞߘߐ߬ߓߏ߲ ߠߎ߬ ߟߊ߫߸ ߜߍ߬ߟߍ߫ ߢߡߊߘߏ߲߰ߣߍ߲ ߠߎ߬ ߘߌ߲߬ߞߌߙߊ ߟߎ߬ ߟߊ߫߸ ߊ߬ ߣߌ߫ ߓߎ߰ߘߋ߲ߞߊ ߟߎ߫. ߕߊ߬ߡߌ߲߫ ߕߘߍ߬ ߕߴߛߋ߫ ߞߍ߫ ߟߊ߫ ߛߌߟߊ ߝߊ߲߬ ߝߌ߬ߟߊ߬ ߝߍ߬ߟߊ ߛߌ߫ ߘߐ߫. ߞߵߊ߬ ߕߘߍ߬ ߌߛߌߙߊߌߟߞߊ ߟߎ߫ ߟߊ߫ ߝߊ߲߬ߝߘߊ ߕߘߍ߬ ߦߋ߫ ߋߗ߭ߌߔߕߌߞߊ ߟߎ߬ ߥߊ߬ߟߏ߲ ߠߋ߬ ߘߌ߫ ߘߊߞߎ߲߫ ߞߟߊ߬ߟߊ߬ߡߊ ߟߎ߬ ߘߐ߫ ߞߟߍ߬ߟߊ߲߫ ߛߐ߲ߛߐ߲ߣߍ߲ ߠߎ߬ ߟߊ߫.
ߕߊߟ ߟߊ߫ ߢߍߛߐߘߐ߲ ߠߊߛߌ߲߫ ߘߊ߫ ߥߊ߬ߜߏ߬ߡߊ ߞߟߍ߬ߕߌ߰ߓߏ߬ߟߏ߲߬ ߇߲ ߠߋ߬ ߓߟߏ߫ ߝߊߙߌ߲ ߛ߭ߑߡߎߍߟ ߜ߭ߏߣߍ߲߫ ߠߊ߫ ߡߊ߬ߡߙߊ߬ߟߌ ߟߋ߬ ߞߐ߬ߣߐߡߊ߬. ߌߛߌߊߌߟߞߊ ߟߎ߫ ߟߊ߫ ߝߊ߲߬ߝߘߊ ߞߴߊ߬ ߘߐߛߘߊ߫ ߟߋ߬ ߞߏ߫ ߞߟߍ߬ߕߌ߰ߓߏ߬ߟߏ߲߬ ߇߲ ߠߎ߬ ߦߋ߫ ߓߐ߫ ߞߊߣ ߦߎߣߌߛ ߞߐ߬ߘߎ߰ ߓߏߟߏ߲ ߠߊ߫߸ ߏ߬ ߦߴߊ߬ ߕߘߍ߬ ߥߊ߬ߜߏ߬ߡߊ ߞߟߍ߬ߕߌ߰ߓߏ߬ߟߏ߲߬ ߆߀߲ ߡߍ߲ ߠߊߛߌ߲ߣߍ߲߫ ߦߋ߫ ߝߊߙߌ߲ ߡߋߣߊߛ߭ߍߡ ߊߝ߭ߌߙߊߡ ߟߎ߬ ߝߣߊ߫ ߦߋ߫ ߥߊ ߞߊ߲߬ ߥߙߏ߬ߘߎ߰ ߓߏߟߏ߲ ߠߊ߫. ߏ߬ ߓߊ߰ ߞߍ߫ ߞߟߍ߬ߕߌ߰ߓߏߟߏ߲߫ ߝߌ߬ߟߊ ߟߎ߬ ߘߌ߫ ߓߌ߬ߟߊ߬ ߢߐ߲߮ ߡߊ߬ ߞߊ߬ ߞߊߣ ߦߎߣߌߛ ߟߊߝߏ߬߸ ߞߵߊ߬ ߕߘߍ߬ ߖߎߙߊ߲ߞߊߡߊ߲ߕߌ߮ ߟߎ߬ ߓߘߊ߫ ߓߘߊ߫ ߙߝߊ߫ ߡߌ߬ߘߊ߬. ߜ߭ߏߣߍ߲߫ ߞߊ߬ ߘߏ߲߬ߥߏ ߞߊ߬ߙߌ߬ߝߊ߫ ߞߟߍ߬ߕߌ߰ߓߏߟߏ߲ ߞߟߍ߬ߓߏ߬ߟߏ߲߬ ߞߋߟߋ߲ߔߋ߫ ߟߋ߬ ߟߊ߫.
ߞߎ߲߬ߝߟߐ ߏ߬ ߘߐ߫߸ ߊ߬ߟߎ߫ ߟߊ߫ ߢߍߛߐߘߐ߲ ߢߣߊߓߊ߬ߛߊ߲߬ ߘߊ߫ ߞߐߞߐߣߐ߲ߠߌ߲߫ ߝߍ߯ߡߊ߲ ߘߏ߫ ߟߊ߫߸ ߋߗ߭ߌߔߕߌߞߊ ߟߎ߬ ߟߊ߫ ߟߊ߬ߞߟߊ߬ߡߊ߬ߟߌ ߟߎ߫ ߓߍ߲߬ ߘߴߊ߬ ߡߊ߬ ߟߋ߬ ߞߴߏ߬ ߦߋ߫ ߞߍ߫ ߟߊ߫ ߘߏ߫ ߜߘߍ߫ ߟߋ߬ ߘߌ߫ ߡߍ߲ ߣߌ߫ ߞߍߒߞߊ߲ߠߌ߲߫ ߢߣߊߡߊ ߕߍ߫ ߞߋߟߋ߲߫ ߘߌ߫. ߏ߬ ߥߊ߯ߕߌ ߟߊ߫߸ ߝߊ߬ߣߌ߲߫ ߜ߭ߏߣߍ߲߫ ߠߊ߫ ߞߟߍ߬ߓߏߟߏ߲߫ ߢߍߟߐ ߟߎ߫ ߕߘߍ߬ ߘߌ߫ ߕߊ߬ߡߌ߲߫ ߖߊ߲߬ߝߊ߬ ߟߊ߫߸ ߊ߬ߟߎ߬ ߘߌ߫ ߕߊ߬ߡߌ߲߬ ߡߎ߯ ߜߌߟߌ߲ ߠߎ߬ ߓߍ߲߬ߢߐ߰ߦߊ߬ ߟߊ߫߸ ߞߵߏ߬ ߟߊ߫ ߓߐ߬ߣߐ߫ ߘߍ߰ߜߍ ߞߊ߲߬. ߏ߬ ߞߍ ߞߟߍ߬ߓߏ߬ߟߏ߲߬ ߝߌߟߊߣߊ߲ ߝߣߊ߫ ߛߏ߯ߙߏ߫ ߘߊ߫߸ ߞߏ߬ߣߵߏ߬ ߟߎ߫ ߕߍ߫ ߓߐ߫ ߟߴߊ߬ߟߎ߫ ߣߐ߬ ߘߐ߫. ߒ߬ߓߊ߬ ߏ߬ ߥߊ߯ߕߌ ߟߋ߬ ߟߊ߫ ߛߊ߫߸ ߞߟߍ߬ߕߌ߰ߓߏ߬ߟߏ߲߬ ߆߀߲ ߠߎ߬ ߖߌ߰ (ߘߏ߲߬) ߘߊ߫ ߕߌ߬ߢߍ ߘߐ߫߸ ߞߵߊ߬ ߕߘߍ߬ ߖߎߙߊ߲ߞߊߡߊ߲ߕߌ߮ ߟߎ߬ ߕߴߛߋ߫ ߟߊ߫ ߥߊ߫ ߟߊ߫ ߕߌ߬ߢߍ߬ߕߌ߲ߘߌ ߟߎ߬ ߘߐ߫ ߣߐ߰ߦߊ߬ ߘߐ߫. ߌߛߌߊߌߟߞߊ ߟߎ߬ ߞߵߊ߬ߟߎ߫ ߟߊ߫ ߞߍߒߞߊ߲ߠߌ߲ ߕߎ߲߬ߕߎ߲ ߘߊߓߊ߲߫߸ ߊ߬ߟߎ߫ ߟߊ߫ ߓߐ߬ߣߐ ߟߊߥߊ߬ߙߊ ߣߴߊ߬ ߕߊ߫߸ ߊ߬ߟߎ߬ ߛߋ߫ ߘߊ߫ ߞߊ߬ ߋߗ߭ߌߔߕߌߞߊ ߟߎ߬ ߟߐ߬ ߦߙߐ ߏ߬ ߕߎ߲߬ߕߎ߲߫ ߞߊ߬ ߛߋ߫ ߣߍ߰ߛߌߟߊ ߓߍ߲߬ߕߍ ߡߊ߬ ߞߊߣ ߦߎߣߌߛ߸ ߕߎ߬ߡߊ߬ߙߋ߲߫ ߣߊ߯ߣߌ߲߫ ߣߌ߫ ߘߏ߯ߣߍ߲߫ ߞߘߐ߫.
ߜ߭ߏߣߍ߲߫ ߠߊ߫ ߞߟߍ߬ߕߌ߰ߓߏߟߏ߲ ߟߎ߬ ߓߊ߲߫ ߘߊ߫ ߞߊ߬ ߥߊ߫ ߢߍߝߍ߬ ߡߟߌ߫ ߞߐ߬ߣߐ߲߬ߘߐ߫ ߟߊ߫ ߝߏ߫ ߞߊ߬ ߥߊ߫ ߛߋ߫ ߙߝߊ߫ ߖߐ߬ߟߐ߲߫ ߝߌ߬ߟߊ߬ ߘߌ߫. ߏ߬ ߞߵߊ߬ ߕߍ߬ߘߍ߫ ߟߋ߬ ߙߝߊ߫ ߖߍ߬ߘߍ ߓߘߊ߫ ߓߊ߲߫ ߠߊߝߏ߬ ߟߊ߫߸ ߏ߬ ߞߍ ߌߛߌߙߊߌߟߞߊ ߟߎ߬ ߞߊ߬ ߛ߭ߋߌߞ ߖ߭ߎ߬ߥߍߌߘ ߝߌ߬ߙߌ߲߬ߕߊ߬ߥߏ߫ ߡߟߌ߫ ߛߋߦߌ߲ ߠߊ߫ ߥߙߏ߬ߘߎ߯-ߕߟߋ߬ߓߋ ߘߐ߫߸ ߏ߬ ߟߎ߫ ߡߍ߲ ߡߊߞߊ߲ߞߊ߲ߣߍ߲߫ ߕߘߍ߬ ߦߋ߫ ߞߟߍ߬ߕߌ߰ߓߏߟߏ߲߫ ߝߌ߬ߟߊ߬ ߟߎ߫ ߓߟߏ߫. ߋߗ߭ߌߔߕߌߞߊ ߟߎ߬ ߦߙߌߞߊ ߣߴߊ߬ߟߎ߫ ߟߊ߫ ߡߎ߬ߙߊ߲ ߠߎ߬ ߟߊߘߐ߯ߦߊ ߣߴߊ߬ ߕߊ߫߸ ߞߏ߬ߣߵߊ߬ߟߎ߫ ߓߊ߲ߓߊ߲ߣߍ߲߫ ߕߘߍ߬ ߦߋ߫ ߞߏߖߎ߯ߦߊ߫ ߞߵߏ߬ ߟߴߊ߬ߟߎ߫ ߢߡߊߘߏ߲߯ߠߌ߲ ߞߊ߲߬. ߌߛߌߊߌߟߞߊ ߟߎ߬ ߟߊߟߐ߬ ߘߊ߫ ߋߗ߭ߌߔߕߌߞߊ ߟߎ߬ ߟߊ߫ ߞߐߞߐߣߐ߲ߠߌ߲߫ ߞߟߏߜߍߟߍ߲ ߠߎ߬ ߟߊ߫߸ ߏ߬ ߞߍ ߌߛߌߙߊߌߟߞߊ ߟߎ߬ ߞߊ߬ ߛߊ߲ߡߊߞߎߟߎ߲ ߣߌ߫ ߜߍ߬ߟߍ ߟߎ߬ ߟߊ߫ ߘߍ߬ߡߍ߲߬ߠߌ߲ ߡߊߞߟߌ߫ ߛߴߊ߬ߟߎ߫ ߟߊ߫ ߞߍ߬ߟߍ ߢߍߟߐ ߟߎ߬ ߘߌ߫ ߛߋ߫ ߛߌߟߊ ߛߐ߬ߘߐ߲߬ ߠߊ߫ ߞߊ߬ ߢߍ߫ ߟߊߛߐ߬ߘߐ߲߬. ߋߗ߭ߌߔߕߌߞߊ ߟߎ߬ ߟߊ߫ ߡߙߊ߬ߓߊ߮ ߣߴߊ߬ߟߎ߫ ߟߊ߫ ߘߊ߯ߘߐ ߛߌ߲߬ߝߏ߲ ߘߏ߫ ߟߎ߫ ߟߊ߫ ߛߊ߬ߦߊ ߞߵߊ߬ߟߎ߫ ߛߌߦߊߡߊ߲߫ ߟߐ߬ ߊ߬ߟߎ߫ ߓߐ߫ ߟߴߊ߬ߟߎ߫ ߣߐ߭ ߘߐ߫.
ߌߛߌߊߌߟߞߊ ߟߎ߬ ߟߊ߫ ߞߌ߬ߛߍ߬ߞߎߟߎ߲ ߠߎ߬ ߟߊ߫ ߝߌ߬ߊߌ߲߬ߕߊ߬ߥߏ߬ߟߌ ߞߍ߫ ߘߊ߫ ߛߊߓߎ߫ ߘߌ߫ ߞߵߊ߬ߟߎ߫ ߛߋ߫ ߖߎ߮ ߟߎ߬ ߟߊ߫ ߛߝߊ ߛߐ߰ ߟߊ߫. ߏ߬ ߥߊ߯ߕߌ ߟߊ߫߸ ߊߝ߭ߌߙߊߡ ߠߊ߫ ߝߊ߲߬ߞߊ ߟߎ߬ ߞߊ߬ ߋߗ߭ߌߔߕߌߞߊ ߟߎ߬ ߟߊ߫ ߓߏߟߏ߲ ߞߎ߲߬ߕߋߟߋ߲ ߝߘߏ߬ ߞߊ߬ ߥߊ߫ ߢߊߙߊ߲߫ ߦߙߐ߫ ߡߊߖߛߐߣߍ߲ ߠߎ߬ ߟߊ߫߸ ߦߊ߬ߣߴߊ߬ߟߎ߫ ߞߍߕߐ߫ ߦߴߊ߬ߟߎ߫ ߖߍ߬ߘߍ߫ ߛߐ߬ߘߐ߲߬ ߠߊ߫ ߕߎ߬ߡߊ߬ߙߋ߲߬ ߦߙߌߞߊ߫ ߟߊߕߊ߬ߡߌ߲ ߞߐ߫ ߦߋ߲߬. ߛߎ ߦߋ߫ ߞߏ߬ ߟߊ߫ ߕߎ߬ߡߊ ߡߍ߲ ߠߊ߫ ߸ ߏ߬ ߞߵߊ߬ ߕߍ߬ߘߍ߫ ߟߋ߬ ߌߛߌߙߊߌߟߞߊ ߟߎ߬ ߓߘߊ߫ ߓߊ߲߫ ߋߗ߭ߌߔߕߌߞߊ ߟߎ߬ ߟߊ߫ ߞߐߞߐߣߐ߲ߠߌ߲ ߕߍ߬ߙߍ߲߬ߘߍ߬ ߟߊ߫. ߌߛߌߙߊߌߟߞߊ߫ ߝߊ߲ߞߊ ߟߎ߬ ߞߊ߬ ߓߐ߬ߣߐ߫ ߘߍ߰ߜߍ ߟߋ߬ ߓߍ߲߬ߢߐ߲߰ߦߊ߫߸ ߓߊߏ߬ ߝߊߙߌ߲ ߜ߭ߏߣߍ߲߫ ߞߴߊ߬ ߝߐ߫ ߝߐ߰ߓߍ߬ߦߊ߬ߟߊ ߟߎ߫ ߢߍ߫ ߞߐ ߢߌ߲߬ ߠߊ߫ ߞߏ߫ ߊ߲ ߞߵߊ߲ ߠߊ߫ ߣߊ߲߬ߕߌ߰ ߛߌߦߊߡߊ߲߫ ߠߎ߫ ߝߎ߬ߙߋ ߕߏ߫ ߙߝߊ߫߸ ߊ߬ ߣߌ߫ ߞߌ߬ߛߍ߬ߞߎߟߎ߲߫ ߖߋ߬ߣߌ߲߬ߣߍ߲ ߛߌߦߊߡߊ߲߫. ߞߵߊ߬ ߕߘߍ߬ ߋߗ߭ߌߔߕߌߞߊ ߟߎ߫ ߟߊ߫ ߓߐ߬ߣߐ ߞߍ߫ ߘߊ߫ ߡߐ߰ ߂߀߀߀ ߟߋ߬ ߘߌ߫߸ ߊ߬ ߣߌ߫ ߞߌ߬ߛߍ߬ߞߎߟߎ߲߫ ߄߀ ߝߣߊ߫.
ߢߍ߫ ߛߐߘߐ߲ ߊߙߌߛ߭
ߌߛߌߊߌߟߞߊ ߟߎ߬ ߟߊ߫ ߡߊ߬ߟߐ߲߬ߠߌ߲߫ ߝߊ߲ߞߊ ߟߎ߫߸ ߛ߭ߊߞߍߘ ߞߎߘߎ߲ ߘߐ߫ ߛߌߣߊߌ߫ ߞߍ߬ߟߍ ߕߎ߬ߡߊ ߟߊ߫
ߥߊ߬ߛߌ߬ߥߙߊ ߅ ߡߊ߬߸ ߛߌߟߊ ߟߊߞߊ߬ ߘߊ߫߸ ߏ߬ ߞߍ ߊ߬ߟߎ߫ ߞߊ߬ ߛߌߟߊ ߘߊߓߊ߲߫ ߞߊ߬ ߥߊ߫ ߊߙߌߛ߭ ߝߊ߲߭ߝߍ߬. ߏ߬ ߞߵߊ߬ ߕߘߍ߬ ߥߎ߬ߙߊ߬ߕߟߋ ߓߘߊ߫ ߓߊ߲߫ ߛߋ߫ ߟߊ߫߸ ߥߊ߬ߜߏ߬ߡߊ ߞߟߍ߬ߓߏ߬ߟߏ߲߬ ߇߉߲ ߝߌ߬ߛߌ ߟߎ߬ ߕߎ߲߬ ߓߘߊ߫ ߟߐ߬ ߖߌߙߊߘߌ߫ ߦߙߐ߫ ߘߐߜߙߐ߬ߣߍ߲ ߘߐߛߊ߲߬ ߠߊ߫ ߡߟߌ߫ ߇ ߖߊ߲߰ߧߊ ߘߐ߫߸ ߦߋ߲߬ ߘߏ߲߬ ߦߋ߫ ߕߊ߬ߡߌ߲߬ߛߌ߬ߟߊ߬ ߘߐߜߙߐ߬ߣߍ߲ ߠߋ߬ ߘߌ߫ ߡߍ߲ ߡߊߞߊ߲ߞߊ߲ߣߍ߲߫ ߦߴߌߗ߭ߌߔߕߌߞߊ ߟߎ߬ ߟߊ߫ ߞߟߍ߬ߓߏߟߏ߲߫ ߘߐߓߍ߲߬ߣߍ߲߫ ߓߘߍߓߘߍ ߟߎ߬ ߓߟߏ߫ ߞߟߍ߬ߕߌ߰ߓߏ߬ߟߏ߲߬ ߁߁߂߲ ߠߎ߬ ߘߐ߫. ߒ߬ߓߊ߬ ߏ߬ ߟߎ߬ ߟߊ߫ ߕߊ߬ߡߌ߲߬ߠߌ߲ ߞߍ߫ ߘߊ߫ ߛߍ߬ߘߏ߲߬ ߜߍߟߍ߲ ߠߋ߬ ߘߐ߫ ߡߍ߲ ߞߊ߬ ߡߊ߬ߝߊߟߋ߲ ߘߏ߲߬ ߞߏ ߘߐ߫߸ ߞߵߊ߬ ߕߘߍ߬ ߌߛߌߙߊߌߟߞߊ ߟߎ߬ ߓߘߊ߫ ߞߎ߲߬ߕߋߟߋ߲ ߏ߬ ߝߌ߬ߙߌ߲߬ߕߊ߬ߥߏ߫. ߋߗ߭ߌߔߕߌߞߊ ߟߎ߫ ߞߊ߬ ߓߐ߬ߣߐ߫ ߘߍ߰ߜߍ ߟߋ߬ ߓߍ߲߬ߢߐ߲߰ߦߊ߫ ߡߐ߱ ߣߌ߫ ߞߌ߬ߛߍ߬ߞߎߟߎ߲ ߠߎ߬ ߘߐ߫߸ ߞߵߊ߬ ߕߘߍ߬ ߌߛߌߙߊߌߟߞߊ ߟߎ߬ ߟߊ߫ ߓߐ߬ߣߐ ߡߊߦߟߍ߬ߣߍ߲ ߞߍ߫ ߘߊ߫ ߡߐ߰ ߆߆ ߟߋ߬ ߘߌ߫߸ ߊ߬ ߣߌ߫ ߖߐߞߌߓߊ߯ߕߐ߫ ߉߃ ߣߌ߫ ߞߌ߬ߛߍ߬ߞߎߟߎ߲߫ ߂߈ ߠߎ߫. ߌߛߌߊߌߟߞߊ ߟߎ߬ ߣߵߊ߬ߟߎ߫ ߖߍ߬ߘߍ߫ ߛߐ߬ߘߐ߲߬ ߠߊ߫ ߞߊ߬ ߛߋ߫ ߕߟߋ߬ߓߋ ߞߐߞߘߐߟߊ ߘߐ߫߸ ߊ߬ߟߎ߫ ߕߊ߬ߡߌ߲߬ ߘߴߊ߬ߟߎ߫ ߡߊߕߊ߯ ߟߊ߫ ߊߙߌߛ߭ ߛߏߞߡߊߟߊ ߘߐ߫. ߊ߬ߟߎ߫ ߛߋߣߍ߲ ߊߙߌߛ߭ ߛߏߞߡߊߟߊ ߘߐ߫ ߸ ߕߊߟ ߟߊ߫ ߓߏߟߏ߲ߝߘߊ ߞߵߊ߬ߟߎ߫ ߟߊ߫ ߙߝߊ߫ ߣߌ߫ ߞߊߣ ߦߎߣߌߛ ߟߎ߫ ߡߌ߬ߘߊ߬ߟߌ ߞߐߡߊߓߌ߲ߓߌ߲߫ ߞߎߘߊ߫ ߘߌ߫.
ߏ߬ ߘߎ߬ߛߊ߬ߜߍ ߡߊ߬ ߥߊ߬ߛߌ߬ߥߙߊ ߆߸ ߌߛߌߙߊߌߟߞߊ߫ ߝߊ߲ߞߊ ߡߍ߲ ߠߎ߬ ߕߘߍ߬ ߦߋ߫ ߊߙߌߛ߭ ߛߏߞߡߊߟߊ ߘߐ߫߸ ߏ߬ ߟߎ߫ ߝߊ߲߬ߞߊߘߏ߲߬ ߘߊ߫ ߞߟߍ߬ߕߌ߰ߓߏ߬ߟߏ߲߬ ߇߲ ߠߎ߫ ߟߊ߫߸ ߒ߬ߓߊ߬ ߏ߬ ߟߎ߫ ߟߋ߬ ߞߊ߬ ߛߌߟߊ ߘߏ߫ ߕߋ߬ ߖߌߙߊߘߌ߫ ߞߍ߲߬ߞߍ߲߫ ߝߍ߬. ߌߛߌߊߌߟߞߊ ߟߎ߬ ߓߊ߲ ߞߐ ߘߐ߫ ߡߊߛߐ߫ ߟߊ߫ ߖߎߙߊ߲ߞߊߡߊ߲ ߠߊ߫߸ ߌߛߌߙߊߌߟߞߊ ߟߎ߬ ߘߏ߲߬ ߘߊ߫ ߛߏ ߞߣߐ߫ ߞߊ߬ ߛߊ߲ߡߊߘߊ߲ ߡߌ߬ߘߊ߬ ߇ ߙߋ߲ ߅߀ ߡߊ߬. ߊ߬ߟߎ߫ ߣߊ߬ ߘߊ߫ ߕߏ߫ ߊ߬ߟߎ߫ ߞߊߘߌ߫ ߟߊ߫ ߛߏ ߞߣߐ ߛߐ߰ߡߊ߬ߘߊ ߈ ߕߎ߬ߡߊ ߟߊ߫. ߦߏߛߌ ߔߋߟߍߘ ߡߍ߲ ߕߘߍ߬ ߦߋ߫ ߛߋ߲߬ߘߏ߲߬ߢߐ߲߮ (compagnie) ߡߙߊ߬ߓߊ߮ ߘߌ߫߸ ߏ߬ ߞߵߊ߬ ߦߌ߬ߘߊ߬ ߞߏ߫ ߊ߬ߟ-ߊߙߌߛ߭ ߛߌ߰ߣߍ߲߫ ߠߋ߬ ߕߘߍ߬ ߦߴߊ߬ ߟߊ߫ ߖߙߌ߫߸ ߞߏ߬ߣߌ߲ ߥߏߦߌߞߊ߫. ߘߊ߬ߡߊ߲߬ߛߊ߫ ߛߏ ߓߘߊ߫ ߦߟߍ߬ߡߊ߲߫ ߝߊ߬ߕߐ߬ ߛߏ ߘߌ߫. ߡߏ߬ߙߌ߬ߝߊ߬ ߞߊ߲ (ߞߏ߲߬ߞߊ߲) ߦߋ߫ ߓߐ߫ ߟߊ߫ ߞߎ߲߬ߕߋߟߋ߲ ߓߍ߯ ߘߐ߫ ߞߊ߬ ߣߊ߬ ߊ߲ ߡߊ߬߸ ߘߏ߯ߘߏ߮ ߟߎ߬ ߓߍ߯߸ ߝߢߐߘߊ ߓߍ߯ ߟߊ߫߸ ߊ߬ ߣߌ߫ ߓߏ߲ ߞߋ߬ߟߋ߲߬ߞߋ߬ߟߋ߲߬ߠߊ ߓߍ߯ ߟߊ߫. ߌߛߌߊߌߟߞߊ ߟߎ߬ ߡߊߞߊ߲ߞߊ߲߫ ߝߊ߲ߞߊ (ߌ.ߡ.ߝ) ߟߎ߬ ߟߊ߫ ߘߐ߬ߛߙߋ ߘߏ߫ ߕߊ߫ ߝߐߟߌ߫ ߘߐ߫߸ ߞߏ߫ «ߛߏ ߛߊߣߌ߲ߧߊ ߕߘߍ߬ ߦߋ߫ ߛߍ߬ߘߏ߲߬ ߜߍߟߍ߲ ߠߋ߬ ߘߌ߫ ߘߋ߬. ߓߊߏ߬ ߋߗ߭ߌߔߕߌߞߊ ߟߎ߫ ߕߘߍ߬ ߦߋ߫ ߝߏ߬ߦߌ߬ߟߌ ߞߍ߫ ߟߊ߫ ߕߌߓߊ ߟߎ߬ ߟߋ߬ ߞߊ߲߬߸ ߛߊ߲ߘߐߛߡߍ (ߓߊߟߌߞߐ߲) ߟߎ߬ ߟߊ߫߸ ߊ߬ ߣߌ߫ ߝߢߐߘߊ ߞߋ߬ߟߋ߲߬ߞߋ߬ߟߋ߲߬ߠߊ ߓߍ߯ ߟߊ߫. ߊ߬ߟߎ߫ ߞߊ߬ ߞߌ߬ߛߍ߬ߜߘߊ ߟߎ߬ ߟߊߓߐߙߐ߲ߘߐ߫ ߊ߲ ߠߊ߫ ߞߣߍ ߝߊ߲߬ ߞߋߟߋ߲ ߘߐ߫߸ ߊ߬ ߣߌ߫ ߞߊ߬ ߞߊ߲ߓߋ߲ ߠߎ߬ ߞߍ߫ ߞߊ߬ ߛߌߟߊ ߕߍ߰. ߏ߬ ߞߍ ߊ߲ ߠߊ߫ ߗߍ߬ߘߋ߲ ߠߎ߬ ߞߵߊ߬ߟߎ߫ ߕߏ߫ ߞߐߡߟߊ ߘߐ߫ ߞߊ߬ ߞߌ߬ߛߍ߬ߜߘߊ ߟߎ߬ ߟߊߝߟߌ߬ ߞߊ߬ ߞߊ߲ߓߋ߲ ߏ߬ ߟߎ߬ ߥߊ߬ߦߊ߫. ߊ߬ߟߎ߫ ߟߊ߫ ߞߌ߬ߛߍ߬ߞߎߟߎ߲ ߠߎ߬ ߟߊ߫. ߜ߭ߏߣߍ߲߫ ߞߊ߬ ߡߊ߬ߜߍ߲߬ ߜߘߍ߫ ߟߎ߫ ߟߊߣߊ߬ ߊߙߌߛ߭߸ ߏ߬ ߞߍ ߛߏ ߟߊߓߊ߲߫ ߘߊ߫ ߡߌ߬ߘߊ߬ߟߌ ߡߊ߬.
ߌߛߌߊߌߟߞߊ ߟߎ߫ ߟߊ߫ ߓߏߟߏ߲ߝߘߊ ߊ߬ߓߎ-ߊߜ߭ߋߌߟߊ߫ ߞߟߊߘߊ ߕߟߊ ߟߊ߫
ߞߎߘߎ߲ ߞߟߍ߬ߕߌ߯ ߊߙߌߊߟ ߛ߭ߊߙߐ߲߫߸ ߊ߬ߓߎ-ߊߜ߭ߋߌߟߊ߫ ߞߟߊߓߍ߲ ߝߍ߬
ߥߊ߬ߛߌ߬ߥߙߊ ߆ ߡߊ߬ ߥߙߏ߬ߘߎ߮ ߘߐ߫߸ ߌߛߌߙߊߌߟߞߊ ߟߎ߬ ߟߊ߫ ߥߊ߬ߜߏ߬ߡߊ ߓߏߟߏ߲ߝߘߊ߫ ߃߈߲ ߡߍ߲ ߡߙߊ߬ߣߍ߲߫ ߕߘߍ߬ ߦߋ߫ ߞߟߍ߬ߕߌ߰ ߛߊ߲ߘߐ ߊߙߌߦߊߟ ߛ߭ߊߙߐ߲ ߓߟߏ߫߸ ߏ߬ ߟߎ߫ ߞߊ߬ ߎߡ-ߞߊߕߌߝ ߝߌ߬ߙߌ߲߬ߕߊ߬ߥߏ߫߸ ߦߋ߲߬ ߡߍ߲ ߕߘߍ߬ ߦߋ߫ ߦߙߐ߫ ߟߊߕߊ߲߬ߞߊ߬ߣߍ߲߬ߓߊ߫ ߘߌ߫ ߡߍ߲ ߡߊߞߊ߲ߞߊ߲ߣߍ߲߫ ߕߘߍ߬ ߦߋ߫ ߋߗ߭ߌߔߕߌߞߊ ߟߎ߫ ߟߊ߫ ߛߋ߲߬ߡߊ߬ߞߟߍ ߞߎߘߎ߲߫ ߂߲ ߠߎ߬ ߓߟߏ߫߸ ߣߴߊ߬ߟߎ߫ ߕߘߍ߬ ߦߋ߫ ߓߏߟߏ߲ߝߘߊ ߞߟߍ߬ߕߌ߰ ߛߊ߯ߊߘߌ߫ ߣߊߜ߭ߎߌߓ ߟߊ߫ ߡߊ߬ߡߊߊ߬ߟߌ ߞߐ߬ߣߐߡߊ߬ (ߞߵߊ߬ ߕߘߍ߬ ߣߊߜ߭ߎߌߓ ߜߎ ߢߊ ߕߘߍ߬ ߕߍ߫ ߜߍ ߘߐ߫ ߦߋ߲߬) ߛߏߝ߭ߌߦߋ ߟߊ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߕߎ߬ߡߊ ߥߊ߬ߜߏ߬ߦߊ ߘߐ߫߸ ߡߍ߲ ߠߎ߬ ߕߘߍ߬ ߦߋ߫ ߞߌ߬ߛߍ߬ߞߎߟߎ߲߫ ߕ-߃߄-߈߅ (T-34-85) ߉߀ ߘߌ߫߸ ߞߟߍ߬ߞߍ߬ ߛߊ߲ߡߊߞߎߟߎ߲߫ ߛߎ-߁߀߀ (SU-100) ߂߂ ߘߌ߫߸ ߊ߬ ߣߌ߫ ߡߐ߰ ߁߆߀߀߀ ߟߎ߫. ߌߛߌߊߌߟߞߊ ߟߎ߬ ߝߣߊ߫ ߕߘߍ߬ ߦߋ߫ ߡߐ߰ ߁߄߀߀߀ ߖߊ߬ߕߋ߫ ߟߋ߬ ߘߌ߫߸ ߊ߬ ߣߌ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߞߐߝߍߟߊ ߞߌ߬ߛߍ߬ߞߎߟߎ߲߫ ߁߅߀ ߟߎ߫߸ ߥߟߊ߫ ߊ.ߍߡ.ߌߞߛ-߁߃ (AMX-13)߸ ߘߊ߲ߕߎߙߌߦߐ߲ ߠߎ߬߸ ߊ߬ ߣߌ߫ ߡ߅߀ ߛߎߔߐ ߛ߭ߊߡߊߣߛ (ߞߌ߬ߛߍ߬ߞߎߟߎ߲߫ ߡ-߄ ߛ߭ߊߡߊߣߛ ߟߊߣߊ߬ߣߍ߲).
ߛߊ߲߯ ߣߌ߫ ߛߊ߲߫ ߕߍ߫߸ ߥߊ߬ߜߏ߬ߡߊ ߞߟߍ߬ߕߌ߰ߓߏ߬ߟߏ߲߬ ߝߌ߬ߟߊ߫ ߟߎ߫ ߢߍߡߌ߬ߘߊ߬ߣߍ߲ ߕߏ߫ ߘߊ߫ ߊߝ߭ߑߙߤߊߡ ߦߐߝߍ߬ ߓߟߏ߫߸ ߏ߬ ߟߎ߫ ߞߊ߬ ߓߐߕߏ߲ ߞߐߛߊ߬ߥߏ߬ ߕߌ߬ߢߍ߬ ߕߏ߲ (ߜߎ߲ߞߎ߲\ߜߘߏߜߘߊ) ߛߌߟߊ ߝߍ߬߸ ߋߗ߭ߌߔߕߌߞߊ ߟߎ߬ ߣߐ߬ ߕߘߍ߬ ߦߋ߫ ߦߋ߲߬ ߡߍ߲ ߠߊߞߏߟߏ߲ ߕߏ߫ ߟߊ߫ ߞߏ߫ ߕߊ߬ߡߌ߲߬ ߕߴߛߋ߫ ߞߍ߫ ߟߴߊ߬ ߝߍ߬. ߛ߭ߊߙߐߣ ߠߊ߫ ߞߌ߬ߛߍ߬ߞߎߟߎ߲ ߠߎ߬ ߣߊ߬ ߘߊ߫ ߢߐ߲߯ߝߍ߬ ߞߊ߬ ߓߐ߫ ߕߟߋ߬ߓߋ ߘߐ߫߸ ߏ߬ ߟߎ߫ ߞߊ߬ ߋߗ߭ߌߔߕߌߞߊ ߟߎ߬ ߟߊߥߟߌ߬ ߎߡ-ߞߊߟߌߝ ߞߊߙߊ߲ߞߊߙߊ߲ ߠߊ߫ ߞߊ߬ ߛߌߟߊ ߕߍ߰ ߡߊ߬ߜߍ߲ ߠߎ߬ ߢߍ߫. ߌߛߌߊߌߟߞߊ ߟߎ߬ ߟߊ߫ ߛߋ߲߬ߡߊ߬ߞߟߍ߬ߟߊ ߟߎ߬ ߞߊ߬ ߓߎ߰ߘߋ߲ߞߊ߫ ߛߊ߬ߓߊ߫ ߟߎ߫ ߓߐ߫ ߦߋ߲߬߸ ߞߴߊ߬ ߕߘߍ߬ ߣߊ߯ߣߊ߮ ߟߊ߫ ߖߎߙߊ߲ߞߊߡߊ߲ߕߌ߯ ߟߊߖߎߙߊ߲ߣߍ߲ ߠߎ߬ ߓߘߊ߫ ߣߊ߬ ߖߌ߰ ߌߗ߭ߌߔߎߕߌߞߊ ߟߎ߬ ߟߊ߫ ߛߝߊ ߞߕߐ߫߸ ߏ߬ ߞߍ ߊ߬ߟߎ߬ ߟߊ߫ ߜߍ߬ߟߍ ߟߎ߬ ߛߋ߫ ߘߊ߫ ߕߊ߬ߡߌ߲߬ ߠߴߊ߬ߟߎ߫ ߘߊߞߘߎ߫ ߡߊ߬. ߥߊ߬ߜߏ߬ߡߊ (ߓߌߟߍ߲ߘߋ) ߟߎ߬ ߕߎ߲߬ߕߎ߲߬ߣߍ߲߫ ߘߌ߫ ߞߍ߫ ߊ߬ߟ-ߞߎߛߑߡߦߊ߫ ߖߐ߲߬ߛߊ߫ ߞߊ߬ ߘߊ߮ ߜߍ߬ߙߍ߲߬ߘߍ߫ ߊ߬ ߣߌ߫ ߞߵߊ߬ ߟߊߞߋ߲߬ߛߎ߫.
ߞߵߊ߬ ߕߘߍ߬ ߛ߭ߊߙߐ߲ ߠߊ߫ ߓߏߟߏ߲ߝߘߊ ߦߋ߫ ߢߍߛߐߘߐ߲ ߞߊ߲߬ ߛߌߣߊߌ߫߸ ߌߗ߭ߌߔߎߕߌߞߊ߫ ߝߊ߲ߞߊ ߟߎ߬ ߞߊ߬ ߝߍ߬ߙߍ ߘߏ߫ ߘߐߓߍ߲߬ ߊ߬ߟߎ߬ ߟߊߣߐ߯ ߞߊ߲ߡߊ߬ ߞߊ߬ ߛߎߘߊ߲߫ ߏ߬ ߘߐ߫߸ ߏ߬ ߟߎ߫ ߞߍ߫ ߘߊ߫ ߕߙߊߕ ߎߡ ߠߋ߬߸ ߊ߬ ߣߌ߫ ߎߡ ߕߊߙߑߝߊ߫ ߣߌ߫ ߤߌߟ ߁߈߁ ߠߎ߫ ߘߐ߫. ߌߛߌߊߌߟߞߊ ߟߎ߬ ߟߊ߫ ߛߊ߲ߡߊߞߎߟߎ߲߫ ߞߋߟߋ߲߫ ߠߊߓߋ߬ ߘߊ߫ ߛߊ߲ߡߊߝߋ߲ߞߊ߬ߟߊ ߓߟߏ߫߸ ߏ߬ ߞߍ ߛ߭ߊߙߐߣ ߠߊ߫ ߗߍ߬ߘߋ߲ ߠߎ߬ ߞߊ߬ ߘߐ߬ߝߏ߬ߘߏ߲߬ߠߌ߲߫ ߘߍ߰ߜߍ ߓߍ߲߬ߢߐ߲߰ߦߊ߫ ߞߴߊ߬ ߕߘߍ߬ ߊ߬ߟߎ߫ ߦߋ߫ ߥߊ ߞߊ߲߬ ߞߐ߬ߘߎ߮ ߣߌ߫ ߕߟߋ߬ߓߋ ߟߎ߬ ߘߐ߫. ߌߛߌߙߊߌߟߞߊ߫ ߖߊ߲߬ߝߊ߬ߣߍ߲ ߡߍ߲ ߠߎ߬ ߓߍ߲߬ߣߍ߲߫ ߦߋ߫ ߘߎ߰ߘߐ߬ߝߏߘߏ߲ (Mones) ߘߐߥߛߊ߬ߣߍ߲ ߘߏ߫ ߡߊ߬߸ ߓߐ߬ߣߐ߫ ߘߍ߰ߜߍ ߟߋ߬ ߟߊ߫ ߘߴߏ߬ ߟߎ߫ ߞߊ߲߬. ߌߛߌߊߌߟߞߊ ߟߎ߬ ߟߊ߫ ߞߌ߬ߛߍ߬ߞߎߟߎ߲ ߖߐ߬ߟߐ߲߬ ߞߋߟߋ߲߫ ߠߎ߫ ߛߋ߫ ߘߊ߫ ߘߏ߲߬ ߠߊ߫ ߞߐ߬ߘߎ߮ ߓߏߟߏ߲ ߝߍ߬ ߊ߬ߓߎ-ߊߜ߭ߋߌߟߊ߫߸ ߝߌ߬ߕߙߌ ߦߋ߫ ߛߋ߫ ߟߴߏ߬ ߘߐ߫ ߕߎ߬ߡߊ ߡߍ߲ ߠߊ߫߸ ߏ߬ ߞߵߊ߬ ߕߍ߬ߘߍ߫ ߟߋ߬ ߞߎߘߎ߲ ߓߍ߯ ߦߋ߫ ߕߏ߲߫ ߘߐ߫. ߌߛߌߙߊߌߟߞߊ ߟߎ߫ ߞߊ߬ ߜߍ߬ߟߍ ߜߟߊ߬ߥߊ߯ߘߋ߲߫ ߁߀߅ ߣߌ߫ ߁߅߅ ߟߎ߫ ߞߏ߲߬ߞߊ߲߫ ߓߌߞߐ߬ߣߐ߲߬ߘߐ߫ ߜߊ߬ߛߌ߫ ߓߊ߬ߟߊ߲߬ ߞߎߘߊ߫ ߘߐߓߍ߲߬ߕߊ ߞߊ߲ߡߊ߬߸ ߞߵߊ߬ ߕߘߍ߬ ߣߊ߲߬ߕߊ߲߬ ߖߌ߯ߖߊ߮ (ߓߐߛ\ߓߎ߳ߟ) ߟߎ߬ ߞߊ߬ ߛߋ߲߬ߠߊ߬ߞߟߍߘߋ߲ ߠߎ߬ ߡߊߘߏ߬ߣߌ߲߬ ߞߵߊ߬ߟߎ߫ ߟߊߡߙߊ߬ ߝߊߙߌ߲ ߦߋߞߎߕߌߍߟ ߊߘߊߡ ߢߍ߫߸ ߏ߬ ߥߊ߯ߕߌ߫ ߞߋߟߋ߲ ߠߊ߫߸ ߣߊ߯ߣߊ߮ ߟߎ߬ ߝߣߊ߫ ߣߊ߬ ߘߊ߫ ߖߎߙߊ߲ߞߊߡߊ߲ߕߌ߮ ߟߎ߬ ߘߌ߫. ߒ߬ߓߊ߬ ߕߏ߰ߝߏ ߏ߬ ߟߋ ߡߊ߫ ߦߋ߫ (ߟߊߞߏߟߐ߲߫) ߡߛߌߙߊ߲ߞߊ ߟߎ߬ ߓߟߏ߫߸ ߓߴߊ߬ߟߎ߫ ߞߣߐߜߊ߬ߣߍ߲߫ ߕߘߍ߬ ߦߋ߫ ߘߐ߬ߛߏ߰ߙߋ߬ߟߌ (ߡߊ߬ߝߊ߲߬ߝߊ߲߬ߠߌ߲߸ ߊ߬ߟߎ߬ ߟߊߡߌߣߌ߲ ߘߐ߫) ߟߎ߫ ߟߋ߬ ߟߊ߫ ߊ߬ߟߎ߬ ߟߊߡߌߣߌ߲ ߘߐ߫.
ߌߛߌߙߊߌߟߞߊ ߟߎ߬ ߟߊ߫ ߕߊ߲߬ߞߊ߬ߟߊ߲ ߕߟߋ߬ ߥߐ߰ߙߐ߬ ߞߟߍ ߢߍ߫: ߊߍߡߌߞߛ ߁߃ (AMX 13) ߖߌ߬ߦߊ߬ߓߍ ߟߋ߬ ߦߋ߫ ߦߊ߲߬
ߛߎ ߦߋ߫ ߞߏ߬ ߟߊ߫ ߕߎ߬ߡߊ ߡߍ߲ ߠߊ߫߸ ߌߛߌߙߊߌߟߞߊ ߟߎ߬ ߟߊ߫ ߦߙߋߟߋ߲ߛߊ߫ (ߕߙߊ߬ߓߊ߬ߛߏ߬) ߞߟߍߓߏߟߏ߲ ߠߎ߫ ߞߊ߬ ߖߎߝߟߊ߫ ߕߊߘߎ߲ ߠߎ߬ ߟߊߡߍߣߍ߲߫߸ ߞߟߍ߬ߓߏߟߏ߲ ߓߍ߯ ߣߴߊ߬ ߕߊ߫ ߞߐ߬ߟߐ߫ ߟߋ߬ ߕߘߍ߬ ߦߋ߫߸ ߞߵߏ߬ ߟߊߥߟߌ߬ ߢߐ߲߮ ߓߏ߲ ߡߊߕߊ߲߬ߞߊ ߡߊ߬. ߂߀ ߙߋ߲ ߀߀ ߠߊ߫߸ ߌߛߌߙߊߌߟߞߊ ߟߎ߬ ߟߊ߫ ߜߟߍ߬ߜߊ߬ߛߌ߬ߟߊ ߟߎ߬ ߞߊ߬ ߓߊ߬ߟߊ߲ (ߟߊ߬ߘߊ߲߬ߠߌ߲) ߘߏ߫ ߝߏ߬ߦߌ߫ ߎߡߑߞߊ߬ߕߌߝ߸ ߞߊ߬ ߜߟߍ߬ ߞߌߛߍ߫ ߆߀߀߀ ߖߊ߬ߕߋ߫ ߝߏ߬ߦߌ߫ ߡߌ߬ߛߍ߲߫ ߂߀ ߞߘߐ߫߸ ߏ߬ ߞߍ߫ ߘߊ߫ ߜߟߍ߬ ߓߊߟߊ߲ ߠߎ߬ ߘߐ߫ ߛߐ߲ߛߐ߲ߣߍ߲ ߠߋ߬ ߘߌ߫ ߌߛߌߙߊߌߟߞߊ ߟߎ߬ ߟߊ߫ ߘߐ߬ߝߐ ߞߎ߲߬ߕߊ߮ ߘߐ߫. ߌߛߌߙߊߌߟߞߊ ߟߎ߬ ߟߊ߫ ߞߌ߬ߛߍ߬ߞߎߟߎ߲ ߠߎ߬ ߞߵߊ߬ߟߎ߫ ߞߍ߫ ߋߗ߭ߌߔߑߕߌߞߊ ߟߎ߬ ߟߊ߫ ߡߊ߬ߞߊ߲߬ߞߊ߲߬ߠߌ߲߫ ߘߊߞߎ߲ ߓߍ߯ ߘߐ߫ ߕߟߋ߬ߓߐ߬ߕߊ ߟߎ߫ ߟߎ߬ ߞߊ߲߬ ߞߊ߬ ߟߊ߬ߥߛߊ߬ ߞߏߟߌߞߏߟߌ ߛߐ߬ߘߐ߲߬ ߊ߬ߟߎ߫ ߡߊ߬ ߝߣߊ߫߸ ߏ߬ ߘߏ߲߬ ߜߎ ߞߵߊ߬ ߕߍ߬ߘߍ߫ ߟߋ߬ ߌߛߌߙߊߌߟߞߊ ߟߎ߬ ߟߊ߫ ߥߊ߬ߜߏ߬ߡߊ߬ ߛߘߍ߫ ߞߋߟߋ߲ ߡߎ߰ߡߍ ߟߎ߬ ߓߟߏߕߍ߰ߣߍ߲߫ ߕߘߍ߬ ߦߋ߫ ߖߝߊߕߌ (ߘߎ߰ߘߐ߬ߝߏߘߏ߲) ߟߎ߫ ߓߟߏ߫߸ ߖߝߊߕߌ߫ (ߝߏߘߏ߲ ߡߍ߲ ߦߋ߫ ߟߊ߫ ߟߊ߫ ߞߟߍ߬ߡߎߙߊ߲ ߠߎ߬ ߢߍ߫) ߟߊߥߟߌߟߊ߲߫ ߞߋߟߋ߲߫ ߘߐߙߐ߲߫ ߠߋ߬ ߕߘߍ߬ ߦߴߊ߬ߟߎ߫ ߓߟߏ߫ ߞߘߐ߫ ߦߋ߲߬. ߌߛߌߙߊߌߟߞߊ ߟߎ߬ ߟߊ߫ ߛߋ߲߬ߡߊ߬ߞߟߍ߬ߟߊ ߟߎ߫ ߞߊ߬ ߞߍߒߞߊ߲ߠߌ߲ ߠߊߥߟߌ߬ ߓߎ߰ߘߋ߲ߞߊ ߛߝߊ߫ (ߛߝߊߡߊ) ߞߊ߲߬ ߕߟߋ߬ߓߐ ߘߐ߫. (ߖߎߙߊ߲ߞߊߡߊ߲ߕߌ߮) ߡߍ߲ ߠߎ߬ ߡߊߡߙߊ߬ߣߍ߲߫ ߕߘߍ߬ ߦߋ߫ ߝߊߙߌ߲ ߘߊߣߌ ߡߋߕߊ߬ ߓߟߏ߫߸ ߏ߬ ߟߎ߫ ߞߵߊ߬ߟߎ߫ ߖߎߙߊ߲߫ ߋߗ߭ߌߔߑߕߌߞߊ ߟߎ߬ ߟߊ߫ ߛߝߊ ߞߕߐ߫ ߕߟߋ߬ߓߋ ߘߐ߫߸ ߒ߬ߞߊ߬ ߣߊ߯ߣߊ߮ ߏ߬ ߟߎ߫ ߕߟߊ ߕߎߣߎ߲߫ ߘߊ߫ ߟߋ߬߸ ߣߴߊ߬ߟߎ߫ ߖߍ߬ߘߍ ߡߊ߫ ߛߋ߫ ߞߟߍ߬ߞߍ߬ ߘߊߞߎ߲ ߡߊߛߐ߬ߘߐ߲߬ ߠߊ߫߸ ߞߵߊ߬ ߟߴߊ߬ ߞߊ߲߬ ߘߏ ߟߎ߬ ߝߣߊ߫ ߡߊ߫ ߛߋ߫ ߖߌ߰ ߟߊ߫ ߞߵߏ߬ ߞߎ߲߭ ߞߍ߫ ߜߟߍ߬ (mortier) ߜߊߛߌ ߘߌ߫. ߡߍ߲ ߠߎ߬ ߛߋ߫ ߘߊ߫ ߖߌ߰ ߟߊ߫ ߕߊ߯ߦߙߐ ߘߐ߫߸ ߏ߬ ߟߎ߫ ߞߊ߬ ߋߗ߭ߌߔߑߕߌߞߊ ߟߎ߬ ߟߊ߫ ߜߟߍ߬ ߞߌߛߍ ߟߎ߬ ߣߴߊ߬ߟߎ߫ ߟߊ߫ ߞߟߍ߬ ߡߎߙߊ߲ ߠߎ߬ ߓߍ߯ ߘߐߕߌߢߍ߫߸ ߊ߬ ߣߌ߫ ߞߵߊ߬ߟߎ߬ ߣߴߊ߬ߟߎ߫ ߟߊ߫ ߕߊߘߊ߮ ߟߎ߬ ߖߐ߯ߙߊ߲ ߠߎ߬ ߓߟߏߕߍ߰߸ ߞߊ߬ ߝߐߢߐ߲߯ߞߐ ߟߊߘߏ߲߬ ߊ߬ߟߎ߬ ߕߍ߫ ߖߐ߲߬ߛߊ߫ ߞߊ߬ ߋߗ߭ߌߔߑߕߌߞߊ ߟߎ߫ ߟߊ߫ ߜߟߍ߬ߟߊ߫ ߝߏߦߟߌ ߟߎ߬ ߡߊߓߍ߲߬. ߋߗ߭ߌߔߑߕߌߞߊ ߟߎ߬ ߟߊ߫ ߡߊ߬ߜߍ߲ ߡߍ߲ ߠߎ߬ ߕߘߍ߬ ߦߋ߫ ߖߓߊߟ ߟߌߓߣߌ߬߸ ߏ߬ ߟߎ߫ ߞߵߊ߬ߟߎ߫ ߡߊߕߍ߬ߙߍ߲߬ߕߍߙߍ߲߫ ߎߡ-ߞߊ߬ߕߌߝ ߝߊ߲߭ߝߍ߬ ߛߴߊ߬ߟߎ߫ ߘߌ߫ ߞߍߒߞߊ߲ߠߌ߲ ߞߎ߲߬ߠߊߛߊ߬ߦߌ߫߸ ߞߏ߬ߣߵߊ߬ߟߎ߫ ߡߊ߫ ߛߴߊ߬ߟߎ߫ ߢߌߣߌ߲ߞߏ ߡߊߛߐ߬ߘߐ߲߬ ߠߊ߫߸ ߊ߬ߟߎ߫ ߞߊ߬ ߛߊ߲ߡߊߞߎߟߎ߲߫ ߠߊ߫ ߞߍߒߞߊ߲ߠߌ߲߫ ߜߌߟߌ߲ ߠߎ߬ ߓߍ߲߬ߢߐ߲߰ߦߊ߫߸ ߊ߬ ߣߌ߫ ߞߊ߬ ߌߛߌߙߊߌߟߞߊ ߟߎ߬ ߡߊߞߍߦߌߟߊ ߟߎ߬ ߦߋ߫ ߛߌߟߊ ߟߊ߫. ߋߗ߭ߌߔߑߕߌߞߊ ߟߎ߬ ߟߊ߫ ߡߙߊ߬ߓߊ߮ ߞߊ߬ ߞߟߌߟߌ ߞߍ߫ ߞߏ߫ ߞߵߊ߬ߟߎ߫ ߖߍ߬ߘߍ ߞߎ߲߬ߕߋߟߋ߲ ߡߊߓߏ߲߫ ߜߟߍ߬ ߞߌߛߍ ߟߎ߫ ߟߊ߫. ߌߛߌߙߊߌߟߞߊ ߟߎ߬ ߞߵߊ߬ߟߎ߫ ߟߊ߫ ߝߘߏ߬ߓߊ߬ ߝߊ߲ߝߘߊ ߘߝߊ߫ ߝߏ߫ ߞߵߊ߬ ߞߐߛߊ߬ߥߏ߫ ߖߍ߬ߘߍ߸ ߞߊ߬ ߓߊ߲߫ ߞߊ߬ ߟߊ߬ߥߛߊ߫ ߥߎ߬ߣߊ߲߬ߞߏߙߏ߲ ߛߐ߬ߘߐ߲߬ ߏ߬ ߘߎ߬ߛߊ߬ߜߍ ߡߊ߬. ߋߗ߭ߌߔߑߕߌߞߊ ߟߎ߬ ߓߣߐ߬ ߘߊ߫ ߡߐ߰ ߂߀߀߀ ߟߋ߬ ߘߐ߫߸ ߞߵߊ߬ ߕߘߍ߬ ߌߛߌߙߊߌߟߞߊ ߟߎ߬ ߓߣߐ߬ ߘߊ߫ ߡߐ߰ ߄߂ ߟߋ߬ ߘߐ߫ ߞߊ߬ ߁߄߀ ߠߎ߫ ߖߐߞߌ߫ (ߡߊߘߌߡߌ߲߫).
ߦߐߝ ߞߍߒߞߊ߲ߠߌ߲ ߠߋ߬ ߞߵߊ߬ ߕߏ߫ ߛ߭ߊߙߐߣ ߛߋ߫ ߘߊ߫ ߎߡ-ߞߊ߬ߕߌߝ ߡߌ߬ߘߊ߬ߟߌ ߞߎ߲߬ߝߊ߰ ߟߊ߫ ߞߍ߬ߟߍ߫ ߘߊ߲߬ߠߊߕߍ߰ߣߍ߲ ߞߐߝߍ߬. ߕߎ߲߬ߕߎ߲߬ߠߌ߲߫ ߢߣߊߡߊ ߡߍ߲ ߞߍ߫ ߘߊ߫ ߎߡ-ߞߊ߬ߕߌߝ߸ ߏ߬ ߟߢߊߙߊ߲߫ ߘߊ߫ ߘߎ߰ߘߐ߬ ߝߏߘߏ߲ ߠߎ߬ ߣߌ߫ ߘߋ߲߬ߞߊ߫ ߕߍ߰ߣߍ߲ ߠߎ߬ ߟߋ߬ ߓߟߏ߫. ߕߑߛߤߊߟ ߞߋ߬ߥߎ߬ߣߍ߲߬ߞߋߥߎ ߟߎ߬ ߓߊ߲ ߞߐ ߘߐ߫ ߛߌߟߊ ߘߏ߫ ߟߊߞߊ߬ ߟߊ߫ ߁߆ ߙߋ߲ (ߟߊ߲߭ߛߊ߬ߙߊ) ߟߊ߫߸ ߌߛߌߙߊߌߟߞߊ ߟߎ߬ ߣߌ߫ ߋߗ߭ߌߔߑߕߌߞߊ ߟߎ߬ ߟߊ߫ ߞߌ߬ߛߍ߬ߞߎߟߎ߲ ߠߎ߬ ߞߊ߬ ߞߍ߬ߟߍ߫ ߘߊ߲߬ߠߊߕߊ߬ߡߌ߲߬ߣߍ߲ ߘߊߡߌ߬ߣߊ߫߸ ߡߍ߲ ߠߎ߬ ߝߏ߬ߣߊ߲ ߘߌ߫ ߛߋ߫ ߞߍ߫ ߟߊ߫ ߜߟߊ߬ߜߟߊ߬ ߕߊ߲߫ ߖߊ߬ߕߋ߬ ߘߌ߫. ߛߍ߬ߘߏ߲ ߏ߬ ߞߎ߲߬ߘߏ߲߬ ߘߊ߫ ߌߛߌߙߊߌߟߞߊ ߟߎ߬ ߟߊ߫ ߟߊ߬ߥߛߊ ߟߋ߬ ߡߊ߬߸ ߋߗ߭ߌߔߑߕߌߞߊ ߟߎ߬ ߟߊ߫ ߞߌ߬ߛߍ߬ߞߎߟߎ߲߫ ߄߀ ߠߎ߫ ߘߐߕߌߢߍߟߌ ߣߌ߫ ߌߛߌߙߊߌߟߞߊ ߟߎ߬ ߕߊ߫ ߁߉ ߟߊ߫. ߒ߬ߓߊ߬ ߏ߬ ߥߊ߯ߕߌ ߟߋ߬ ߟߊ߫ ߛߊ߫߸ ߌߛߌߙߊߌߟߞߊ ߟߎ߬ ߟߊ߫ ߛߋ߲߬ߡߊ߬ߞߟߍ߬ߟߊ ߟߎ߬ ߞߊ߬ ߋߗ߭ߌߔߑߕߌߞߊ ߟߎ߬ ߟߊ߫ ߓߎ߰ߘߋ߲ߞߊ ߟߎ߬ ߘߐߛߊߣߌ߲ߧߊ߫߸ ߌߛߌߙߊߌߟߞߊ ߟߎ߬ ߟߊ߫ ߓߐ߬ߣߐ ߞߍ߫ ߘߊ߫ ߁߄ ߣߌ߫ ߡߊ߬ߘߌ߬ߡߌ߲߬ߓߊ߰ߕߐ߫ ߄߁ ߘߌ߫ ߡߍ߲ ߘߐ߫߸ ߞߊ߬ ߡߛߌߙߊ߲ߞߊ ߟߎ߬ ߕߊ ߞߍ߫ ߝߊ߰ߓߊ߰ߕߐ߫ ߃߀߀߀ ߣߌ߫ ߞߍ߬ߟߍ ߡߌ߬ߘߊ߬ߟߌ߬ߘߋ߲߫ ߁߀߀ ߟߎ߫ ߘߌ߫ ߡߍ߲ ߘߐ߫.
= ߌߛߌߙߊߌߟߞߊ ߟߎ߬ ߟߊ߫ ߝߊ߲߬ߞߊ߬ ߜߘߍ߫ ߟߎ߫
=
ߝߊߙߌ߲߫ ߊߟߌߓߍߙ ߡߊ߲ߘߑߟߍߙ ߟߊ߫ ߞߟߍ߬ߕߌ߰ߓߏ߬ߟߏ߲߬ ߈߲ ߡߍ߲ ߠߎ߬ ߕߘߍ߬ ߦߋ߫ ߝߏ߯ ߥߙߏ߬ߘߎ߮ ߞߐߞߘߐߟߊ ߘߐ߫ ߥߊ߬ߛߌ߬ߥߙߊ ߅ ߡߊ߬߸ ߏ߬ ߟߎ߬ ߡߍ߲ ߠߎ߬ ߟߊߟߐ߬ߣߍ߲߬ ߦߋ߫ ߦߋ߲߬ ߜߊߣߊ߲ߦߊ ߟߊ߫߸ ߞߵߏ߬ ߟߊߥߟߌ߬ ߋߗ߭ߌߔߑߕߌߞߊ ߟߎ߬ ߡߊߛߊ߬ߡߊ߲߬ߞߏ ߡߊ߬ ߞߵߊ߬ߟߎ߫ ߓߐ߫ ߞߍߒߞߊ߲ߠߌ߲߫ ߛߌߟߊ߫ ߓߘߍ ߘߐ߫߸ ߏ߬ ߟߎ߫ ߞߵߊ߬ߟߎ߫ ߞߍ߫ ߞߎ߲ߕߌߟߊ߫ ߘߊ߮ ߘߎ߰ߞߘߐ߬ ߛߓߍߘߊ (bunkers) ߟߎ߫ ߞߊ߲߬߸ ߛߴߊ߬ߟߎ߫ ߘߌ߫ ߥߊ߫ ߕߘߍ߬ ߛ߭ߊߙߐߣ ߠߊ߫ ߞߍߒߞߊ߲ߠߌ߲߫ ߣߊ߬ߕߐ ߘߐ߫ ߣߊߞߌߟ. ߋߗ߭ߌߔߑߕߌߞߊ ߟߎ߬ ߟߊ߫ ߞߟߍ߬ߓߏߟߏ߲ ߡߍ߲ ߠߎ߬ ߕߘߍ߬ ߦߋ߫ ߡߊ߬ߞߊ߲߬ߞߊ߲߬ߠߌ߲ ߠߊ߫߸ ߣߴߊ߬ߟߎ߫ ߦߙߌߞߊ ߣߴߊ߬ߟߎ߫ ߟߊ߫ ߞߟߍ߬ߟߊ߲ ߠߎ߬ ߕߎ߲߬ ߡߊ߲ߛߌߦߊ߫߸ ߏ߬ ߟߎ߫ ߞߊ߬ ߞߍߒߞߊ߲ߠߌ߲ ߢߍߞߐ߬ߣߐ߲߬ ߞߟߏߜߟߍߦߊ ߟߊ߫߸ ߊ߬ߟߎ߬ ߛߋ߫ ߘߊ߫ ߌߛߌߙߊߌߟߞߊ ߟߎ߬ ߟߊ߫ ߞߌ߬ߛߍ߬ߞߎߟߎ߲߫ ߦߙߌߞߊ ߟߎ߬ ߘߐߕߌߢߍ߫. ߏ߬ ߥߊ߯ߕߌ ߟߊ߫߸ ߡߊ߬ߞߊ߲߬ߞߊ߲߬ߠߊ ߟߎ߬ ߝߊ߲߬ߓߊ ߓߍ߯ ߝߊ߰ ߘߊ߫ ߝߏ߫ ߋߗ߭ߌߔߑߕߌߞߊ ߟߎ߬ ߟߊ߫ ߞߌ߬ߛߍ߬ߞߎߟߎ߲߫ ߛߊ߬ߓߊ ߡߍ߲ ߠߎ߬ ߕߏ߫ ߘߊ߫߸ ߏ߬ ߟߎ߬ ߝߣߊ߫ ߞߋߟߋ߲߫ ߝߍ߬ߡߊ ߟߋ߬ ߕߘߍ߬ ߦߋ߫. ߛߎ ߦߋ߫ ߞߏ߬ ߟߊ߫ ߕߎ߬ߡߊ ߡߍ߲ ߠߊ߫߸ ߏ߬ ߞߵߊ߬ ߕߍ߬ߘߍ߫ ߟߋ߬ ߡߍ߲ߘߑߟߍߙ ߟߊ߫ ߗߍ߬ߘߋ߲ ߠߎ߬ ߓߘߊ߫ ߓߊ߲ ߞߎ߲ߕߌߟߊ߫ ߡߌ߬ߘߊ߬ ߟߊ߫.
ߙߊߝߊ߫ ߣߌ߫ ߞߊߣ ߦߎߣߌߛ ߟߎ߫ ߢߌ߬ߣߊ߬ߓߐ߬ߣߍ߲ ߊ߬ ߘߐ߫߸ ߌߛߌߙߊߌߟߞߊ ߟߎ߬ ߞߊ߬ ߓߊ߲ߘ ߘߋ߬ ߜ߭ߊ߯ߖ߭ߊ߫ ߘߏ߲߬ߠߌ߲ ߡߊߕߊ߲߬ߞߊ߫ ߟߋ߬. ߌߛߌߙߊߌߟߞߊ ߟߎ߬ ߟߊ߫ ߡߊ߬ߞߊ߲߬ߞߊ߲߬ߠߌ߲ ߞߏߕߌ߯ ߡߐߛ߭ ߘߊߦߊ߲ߣ ߞߊ߬ ߝߊ߲߬ߕߙߊ ߏ߬ ߘߏ߲߬ߠߌ߲ ߠߊߕߐ߲߫ ߠߋ߬ ߜߘߋߜߘߋ߫. ߔߊߟߋߛߕߌߣߌ߲ߞߊ ߟߎ߬ ߟߐ߬ߣߍ߲߫ ߕߘߍ߬ ߦߋ߫ ߘߊߞߎ߲ ߡߍ߲ ߘߐ߫ ߜ߭ߊ߯ߖ߭ߊ߫߸ ߏ߬ ߟߎ߬ ߓߊ߲ ߞߐ ߘߐ߫ ߡߎ߮ ߟߊߥߟߌ߬ ߟߊ߫ ߣߙߌߡ ߣߌ߫ ߞߌߛߎߝߌ߲ߡ ߖߐ߬ߟߐ߲ ߠߎ߬ ߟߊ߫ ߣߋߜ߭ߎߍߝ߭߸ ߕߑߛߤߊߟ ߘߊ߯ߘߐ߫ ߞߎ߲ߕߌ߯ ߦߌߕߑߖ߭ߊߞ ߙߏߓߍ߲߫ ߝߊ߲߭ ߕߎ߲߬ ߓߘߊ߫ ߘߊߦߐ߲߫ ߠߊ߫ ߖߡߊ߬ߙߌ߬ߒ߬ߞߊ߲߬ߠߊ ߞߐߛߊ߬ߥߏ߫ ߞߊ߬ ߝߊߙߌ߲ ߦߋߤߎߘߊ߫ ߙߋߛ߭ߍߝ ߟߊ߫ ߕߙߏ߬ߞߏ߬ߦߊ ߞߟߍ߬ߕߌ߰ߓߏ߬ߟߏ߲߬ ߁߁߲ ߠߎ߬ ߖߡߊ߬ߙߌ߬ߦߊ߫ ߘߏ߲߬ߠߌ߲ ߠߊ߫ ߓߊ߲ߘ ߘߋ߬ ߜ߭ߊ߯ߖ߭ߊ߫. ߞߏ߬ߣߌ߲߬ ߝߊ߲߬ߞߊ ߏ߬ ߟߎ߫ ߟߊߓߍ߲߬ ߘߊ߫ ߜߟߍ߬ ߞߌߛߍ߫ ߜߌߟߌ߲ ߠߎ߬ ߟߊ߫ ߞߊߟߌߦߊ߫ ߘߐ߫߸ ߊ߬ ߣߌ߫ ߔߊߟߋߛߕߌߣߌ߲ߞߊ ߟߎ߬ ߟߊ߫ ߢߍߞߐߣߐ߲ߠߌ߲߫ ߞߟߏߜߍߟߍ߲߸ ߏ߬ ߞߵߊ߬ ߕߍ߬ߘߍ߫ ߟߋ߬ ߊ߬ߟߎ߬ ߓߘߊ߫ ߋߗ߭ߌߔߑߕߌߞߊ ߟߎ߬ ߟߊ߫ ߞߟߍ߬ߘߋ߲ ߠߎ߬ ߕߏ߫ ߊ߬ߟߎ߬ ߞߐ߫ ߙߊߝߊ߫.
ߦߟߌߡߊߛߙߋ ߟߎ߬
ߦߌߟߡߊ:ߕߟߋ߬ ߥߐ߰ߙߐ߬ ߞߟߍ ߦߌߟߡߊ:ߊߙߊߓߎ ߣߴߌߛߑߙߊߌߟ ߞߟߍ ߦߌߟߡߊ:ߣߊ߲߬ߕߌ߰ ߞߟߍ ߦߌߟߡߊ:ߌߗ߭ߌߔߕ ߦߌߟߡߊ:ߗ߭ߐߙߑߘߊߣߌ߫
ߢߍߘߐ߫ ߖߎ߲߯ߛߊ
ߖߎ߲߯ߛߊ ߓߏߟߏ߲ ߡߍ߲ ߦߋ߫ ߓߎ߲ߓߎ߲߫ ߢߍߟߞߊ ߟߎ߫ ߞߊ߬ߙߊ߲߬ ߠߊ߫.
ߡߏߙߌߛ ߘߏߝߙߍߕߍ
ߡߏߙߌߛ ߘߏߝߙߍߕߍ ߡߊ߬ߕߏ߲߬ߕߍ߬ߟߊ߬ߞߊ
߁. ߞߍ߬ߙߍ߲߬ߘߍ߸ ߏ߬ ߦߋ߫ ߓߍ߲߬ ߠߊ߫ ߕߏ߲ߘߋ߫ ߛߊ߬ߓߊ߫ ߟߋ߬ ߡߊ߬.
߂. ߕߍߓߐ (ߞߣߍߜߍ) ߡߍ߲ ߧߋ߫ ߝߌ߬ߛߌ߫ ߝߌ߬ߟߊ߬ ߣߌ߫ ߢߐ߲߮ ߕߍ ߛߓߍߘߋ߲߫ ߞߋߟߋ߲ ߘߐ߫ ߸ ߏ߬ ߦߋ߫ ߓߍ߲߬ ߠߊ߫ ߕߏ߲ߘߋ߫ ߞߋߟߋ߲߫ ߠߋ߬ ߡߊ߬.
߃. ߕߍߓߐ (ߞߣߍߜߍ) ߡߍ߲ ߧߋ߫ ߛߓߍߘߋ߲߫ ߝߌ߬ߟߊ ߣߌ߲߬ ߢߐ߲߮ ߕߍ ߸ ߏ߬ ߦߋ߫ ߓߍ߲߬ ߠߊ߫ ߕߏ߲ߘߋ߫ ߛߊ߬ߓߊ߫ ߟߋ߬ ߡߊ߬.
߄. ߕߍߓߐ (ߞߣߍߜߍ) ߡߍ߲ ߧߋ߫ ߞߎߡߊߘߋ߲߫ ߝߌ߬ߟߊ߫ ߣߌ߲߬ ߢߐ߲߮ ߕߍ߫߸ ߏ߬ ߦߋ߫ ߓߍ߲߬ ߠߊ߫ ߕߏ߲ߘߋ߫ ߥߐߙߐ߲ߥߌ߬ߟߊ߫ ߟߋ߬ ߡߊ߬.
ߊ߬ ߛߌ߲ߘߌߣߍ߲߫ ߛߊߡߏߥߍߟ ߡߏߙߌߛ ߟߋ߬ ߓߟߏ߫ ߛߊ߲߬ ߁߈߄߀ ߘߊߡߌߣߊ ߟߎ߬ ߟߊ߫، ߡߏߙߌߛ ߘߏߝߙߍߕߍ ߦߋ߫ ߟߊߓߊ߯ߙߊ߫ ߟߊ߫߫ ߝߣߊ߫ ߥߎߦߊ߲ߖߍ߲ߛߍ߲ (radio) ߘߐ߫ ߛߊ߲߬ ߁߈߉߀ ߘߊߡߌߣߊ ߟߊ߫. ߝߊ߯ߘߐߞߍ߫ ߡߎ߬ߥߊ߲߬ߣߊ߲ ߕߍߡߊ߫ ߝߟߐ ߘߐ߫، ߓߌ߬ߟߊ߬ߢߐ߲߰ߡߊ ߡߊ߲߬ߕߏ߲߬ߕߍ߬ߟߊ߬ߞߊ ߟߞߊߟߌߡߊ߲ߓߊ ߝߊ߲߬ߞߊ ߕߘߍ߬ ߡߏߙߌߛ ߘߐߝߙߍߕߍ ߟߋ߬ ߟߊߓߊ߯ߙߊ߫ ߟߊ߫، ߣߊߟߌ߬ߡߎ߲߫ ߸ ߜߋߟߋ߲ߜߋߟߋ߲ ߡߟߊߡߟߊ (ߝߛߊ߬ߖߟߎ) ߟߎ߬ ߟߊߓߊ߯ߙߊ ߘߌ߫، ߡߟߊߡߟߊ ߟߎ߬ ߟߊߓߊ߯ߙߊ ߘߐ߫ ߞߊ߲ߠߊߓߌߟߊߓߟߏߡߊ߬، ߊ߬ ߣߌ߫ ߥߎߦߊ߲ߛߍ߲ߖߍ߲ ߕߌ߲ߕߊ߲ ߠߎ߬، ߊ߬ ߞߍ߫ ߘߊ߫ ߢߊ-ߊ-ߢߊ ߡߊ߬، ߓߐߢߐ߲߯ߡߕߊ ߖߊ߲߬ߧߊ ߞߊ߬ ߓߍ߲߬ ߛߓߍߘߋ߲ ߡߏߙߌߛ ߡߊ߬ ߸ ߏ߬ ߟߋ ߞߊ߬ ߡߏߙߌߛ ߟߊ߫ ߞߏ ߜߟߍ߬ߦߊ߬ ߞߏ߫ ߊ߬ ߦߋ߫ ߞߍ߫ ߞߍ߲ߒߖߘߍߡߊ ߕߌ߲ߕߊ߲ߡߊ ߘߌ߫، ߥߟߴߊ߬ ߦߋ߫ ߞߍ߫ ߢߎߡߍߙߋ߲ߡߊ ߘߌ߫.
ߒߞߏ ߘߏߝߙߍߕߍߦߊ ߡߏߙߌߛ ߘߐߝߙߍߕߍ ߘߐ߫ ߖߊ߬ߕߋ߬ߘߋ߲ ߠߎ߬: ߦߌߟߡߊ:ߟߐ߲ߞߏ ߦߌߟߡߊ:ߞߊ߲ߟߐ߲ߘߐߦߊ ߦߌߟߡߊ:ߟߐ߲ߞߏߘߐߦߊ ߦߌߟߡߊ:ߞߊ߲ߞߊߒߞߋߦߊ
ߝߏߘߋ߫ ߓߊ߯ߙߏ߫
ߘߐ߬ߞߟߌ߬ߟߊ߬ߟߊ ߣߌ߫ ߟߊ߬ߥߟߏ߬ߟߌߟߊ ߖߌ߬ߣߍ߫
ߌߓߎߙߊߤߌ߬ߡߊ ߞߊ߬ߛߏ߬ߙߌ߬ ߝߏߝߣߊ߫
ߌߓߎߙߊߤߌ߬ߡߊ ߞߊ߬ߛߏ߬ߙߌ߬ ߝߏߝߣߊ߫ ߡߏߦߌ߫ ߘߊ߫ ߁߉߅߄ ߞߏ߲ߞߏߘߌ߬ߓߌ ߁߅ ߟߋ߬ ߟߊ߫ ߝߘߋߞߊߙߌߦߊ߫ ߛߏ ߞߣߐ߫ ߖߌ߬ߣߍ߫ ߘߎ߰ߟߊ ߘߐ߫߸ ߊ߬ ߦߋ߫ ߖߌ߬ߣߍ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߬ߠߊ ߣߴߊ߬ ߞߊ߬ߝߏ ߡߐ߰ߓߊ ߘߏ߫ ߟߋ߬ ߘߌ߫. ߊ߬ ߞߍ߫ ߘߊ߫ ߖߌ߬ߣߍ߫ ߞߏߕߌ߯ ߝߟߐ ߘߌ߫ ߂߀߁߈ ߘߓߊ߬ߕߊ ߂߁ ߠߊ߫ ߞߵߊ߬ ߛߌ߰ ߂߀߂߁ ߕߎߟߊߝߌ߲ ߕߟߋ߬ ߅ ߟߊ߫.
ߝߏߘߋ߫ ߓߊ߯ߙߏ߫
ߝߏߘߋ ߓߊ߯ߙߏ߫ ߛߐ߬ߘߐ߲߬ ߘߊ߫ ߘߓߊ߬ߕߊ ߕߋ߬ߟߋ߫ ߂߄ ߁߉߇߆ ߞߛߌ߬ߘߎ߮، ߖߌ߬ߣߍ߫ ߜߍߞߊ߲ߠߊ ߡߙߊ߬ ߘߐ߫، ߘߐ߬ߞߟߌ߫ ߟߊ߬ߥߟߏ߬ߟߊ ߣߌ ߘߐ߬ߞߟߌ߬ߟߊ߬ߟߊ ߟߋ߬.
ߌߓߎߙߊߤߌ߬ߡߊ ߞߊ߬ߛߏ߬ߙߌ߬ ߝߏߝߣߊ߫
ߊ߬ ߞߊ߬ ߡߊ߬ߡߙߊ߬ߟߌ߫ ߗߋ߬ߘߊ߫ ߥߙߍߓߊߓߊ ߟߎ߬ ߟߋ߬ ߡߙߊ߬ ߖߌ߬ߣߍ߫ ߞߎ߲߬ߠߊ߬ߛߌ߰ߟߌ ߘߐ߫߸ ߡߍ߲ ߘߐ߫ ߣߌ߫ ߞߊ߬ߝߏ ߞߏߕߌ߮ ߡߍ߲ ߠߊߢߎ߲ߣߍ߲߫ ߦߋ߫ ߣߊ߲߬ߝߟߏ߬ߦߊ߬ߟߌ ߣߌ߫ ߝߘߏ߬ߓߊ ߣߌ߫ ߟߐ߯ߖߎ ߟߊ߫ ߘߝߊ߬ߢߐ߲߰ߦߊ ߢߌ߬ߣߌ߲߬ߞߊ߬ߟߌ ߟߴߊߟߌߝߊ߫ ߞߐ߲ߘߍ߫ ߟߊ߫ ߞߊ߲ߕߌ߯ߦߊ ߞߎ߲߬ߕߊ߮ ߞߘߐ߫߸ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߣߊ߲߬ߝߟߏ߬ߦߊ߬ߟߌ ߞߏߕߌ߮߸ ߝߛߎߞߎ ߞߏߕߌ߮ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߫ ߞߏߟߏ߲ߛߏߣߍ߲ ߣߌ߫ ߞߎ߲߬ߠߊ߬ߛߌ߰ߟߌ ߖߊ߬ߕߋ߬ߘߐ߬ߛߌ߰ ߓߟߋߓߟߋ ߟߎ߬ ߡߊ߬ߘߎ߮ ߘߐ߫ ߞߊ߲ߕߌ߯ ߟߊ߲߬ߛߊ߬ߣߊ߫ ߞߐ߲ߕߍ߬ ߟߊ߫ ߞߊ߲ߕߌ߯ߦߊ ߞߎ߲߬ߕߊ߮ ߞߘߐ߫.
ߞߊ߲߬ߛߓߍߟߌ
ߌߓߎߙߊߤߌ߬ߡߊ߫ ߞߊ߬ߛߏ߬ߙߌ߫ ߝߏߝߣߊ߫ ߥߟߏ߫ ߘߊ߫ ߝߏߙߋߞߊߙߌߦߊ߫߸ ߛߣߍ߬ߞߍ߬ߟߊ߫ ߘߋ߲ߓߦߊ ߘߏ߫ ߘߐ߫ ߡߌ߬ߛߙߌ ߢߍߓߊ߯ ߛߙߍߘߍ ߘߏ߫ ߘߐ߫. ߊ߬ ߦߋ߫ ߞߐߣߊߞߙߌ߫ ߖߊ߯ߓߘߊ ߖߊ߬ߕߋ߬ߓߐ ߘߐ߫.
ߝߏߘߋ߫ ߓߊ߯ߙߏ߫
ߊ߬ ߞߴߊ߬ ߘߍ߰ߛߎ߬ߛߎ߬ ߕߐ߮ ߏ߬ ߟߋ߬ ߞߍ߫ ߊ߬ ߞߊ߲߬ߕߐ߮ ߘߌ߫.
ߌߓߎߙߊߤߌ߬ߡߊ ߞߊ߬ߛߏ߬ߙߌ߬ ߝߏߝߣߊ߫
ߓߊ߯ߙߊ߫ ߜߙߋ
ߌߓߎߙߊߤߌ߬ߡߊ ߞߊ߬ߛߏ߬ߙߌ߬ ߝߏߝߣߊ߫ ߟߊߘߏ߲߬ ߘߊ߫ ߡߊ߲߬ߕߏ߲߬ߕߍ ߓߊ߯ߙߊߢߐ߲߯ߦߊ ߞߏߕߌ߯ߘߊ ߞߏߘߐߞߕߌ߫ (études) ߛߓߍߘߊ ߟߊ߫ ߁߉߇߈ ߠߊ߫ ߗߋߕߌ߯ ߛߙߍߞߍ ߘߌ߫. ߊ߬ ߞߵߊ߬ ߕߙߎߕߙߎ߫ ߏ߬ ߞߐ ߘߐ߫ ߦߟߍ߬ߦߟߍ߬ߟߊ߲߫ ߥߙߍߓߊߓߊ ߟߎ߬ ߟߊ߫ ߝߊ߲߬ߝߘߊ ߣߌ߫ ߓߊ߯ߙߊߢߐ߲߯ߦߊ ߞߏߕߌ߯ߘߊ ߟߊ߫߸ ߊ߬ ߣߊ߬ ߘߊ߫ ߞߍ߫ ߡߊ߲߬ߕߏ߲߬ߕߍ ߓߊ߯ߙߊߢߐ߲߯ߦߊ ߝߘߏ߬ߓߊ߬ ߗߋߕߌ߮ ߘߌ߫ ߁߉߈߆ ߟߊ߫߸ ߊ߬ ߣߌ߫ ߞߊ߬ ߞߍ߫ ߝߘߏ߬ߓߊ߬ ߣߊ߲߬ߝߟߏ߬ߟߊ߬ߓߊ߯ߙߊ ߝߘߏ߬ߓߊ߬ ߗߋߕߌ߮ ߘߌ߫ ߁߉߉߁ ߠߊ߫.
ߝߏߘߋ߫ ߓߊ߯ߙߏ߫
ߞߊ߲߬ߛߓߍ
ߊ߬ ߦߋ߫ ߡߏߙߌ߫ ߓߐ߲ߛߐ߲ ߠߋ߬ ߘߌ߫ (ߥߊ߬ߟߌߦߎ) ߊ߬ ߡߐ߬ߣߍ߲߫ ߖߘߍ߬ߞߟߏ߬ߓߊ߰ߦߊ ߞߊ߬ߙߊ߲߬ ߠߋ߬ ߘߊߞߘߐ߫߸ ߝߏߘߋ߫ ߓߊ߯ߙߏ߫ ߦߋ߫ ߝߌߟߊ-ߡߊߣߋ߲ߞߊ ߟߋ߬ ߘߌ߫߸ ߊ߬ ߝߊ߬ ߕߐ߯ ߞߏ߫ ߌߓߎߙߊߤߌߡߊ߫ ߞߊߟߌߟ ߓߊ߯ߙߏ߫، ߊ߬ ߣߊ߬ ߕߐ߯ ߞߏ߫ ߛߡߊ߬ߕߍߣߍ߲߫ ߕߎ߬ߙߋ߬، ߝߏߘߋ߫ ߓߊ߯ߙߏ ߛߐ߬ߘߐ߲߬ ߘߊ߫ ߞߛߌ߬ߘߎ߮ ߟߋ߬، ߝߊߙߊ߲ߠߊ߫ ߕߌ߲߬ߞߎߘߎ߲ ߘߐ߫ ߖߌ߬ߣߍ߫ ߞߊ߲ߓߍ߲.
ߊ߬ ߦߙߊ߬ߓߌ߬ ߘߊ߫ ߘߐ߲߬ߞߟߌ ߟߊ߫ ߞߊ߬ߦߌ߯ ߊ߬ ߝߕߌߣߍ߲߸ ߊߓߎߓߞߊߙ ߘߋ߲߬ߓߊ߫ ߞߡߊ߬ߙߊ ߟߊ߫ ߞߎ߬ߛߊ߲߬ߧߊ ߟߋ߬ ߞߴߊ߬ ߢߊߞߘߐ߫ ߛߋ߫. ߖߌ߬ߣߍ߫ ߞߎ߬ߛߊ߲߬ߕߊ߯ߘߌ ߢߊ߯ߙߊ ߘߏ߫ ߟߋ߬ ߏ߬ ߘߌ߫ ߁߉߇߀ ߝߊ߲߭ ߝߍ߬.
ߌߓߎߙߊߤߌ߬ߡߊ ߞߊ߬ߛߏ߬ߙߌ߬ ߝߏߝߣߊ߫
ߞߐ߲ߕߍ߫ ߕߟߋ ߞߏߕߌ߯ߦߊ
ߌߓߎߙߊߤߌ߬ߡߊ߫ ߞߊ߬ߛߏ߬ߙߌ߫ ߝߏߝߣߊ߫ ߦߟߍ߬ߟߌ ߘߊ߫ ߢߊ߫ ߡߊߦߋߙߋ߲ߣߍ߲ ߠߋ߬ ߡߊ߬ ߞߊ߲ߕߌ߮ ߟߊ߲߬ߛߣߊ߬ ߞߐ߲ߕߍ߬ ߟߊ߫ ߞߏ߰ߙߌ߬ ߝߟߐ ߘߐ߫߸ ߡߍ߲ ߘߐ߫ ߣߌ߫ ߡߌ߬ߙߌ߲߬ ߓߊ߫ ߟߋ߬ ߕߘߍ߬ ߦߴߊ߬ ߟߊ߫. ߁߉߉߄ ߠߊ߫߸ ߊ߬ ߕߘߍ߬ ߦߋ߫ ߞߏߕߌ߮ ߟߋ߬ ߘߌ߫ ߞߊ߲ߕߌ߯ߘߊ ߟߊ߫ ߕߍ߯ߘߐߓߘߐ߫ (ߓߊ߯ߙߊ߫ ߘߊߞߎ߲) ߕߎ߲߬ ߕߍ߫ ߡߍ߲ ߓߟߏ߫߸ ߊ߬ ߕߘߍ߬ ߦߋ߫ ߖߊ߬ߕߋ߬ߘߐ߬ߛߌ߰ ߓߟߋߓߟߋ ߟߎ߬ ߞߎ߲߬ߠߊ߬ߛߌ߰ߟߊ ߘߌ߫ ߟߊ߲߬ߛߣߊ߬ ߞߐ߲ߕߍ߬ ߕߙߐߝߍ߬. ߊ߬ ߟߊߢߎ߲ߣߍ߲߫ ߕߘߍ߬ ߦߋ߫ ߥߊ߯ߕߌ ߏ߬ ߟߊ߫ ߝߘߏ߬ߓߊ߬ ߥߊߟߌߘߊ ߟߎ߬ ߟߊߞߎߘߦߊ ߟߊ߫ ߞߊ߬ ߖߌ߬ߣߍ߫ ߡߊ߬ߞߐ߬ߙߐ߬ߙߐ߲߬ߠߌ߲ ߞߎ߲߬ߕߋ߬ߟߋ߲߬ߦߟߍߡߊ߲ ߓߌ߬ߟߊ߬ߛߌߟߊ߫ ߞߊ߬ ߓߐ߫ ߝߘߏ߬ߓߊ߬ ߞߊ߲ߞߋ (ߘߍ߰ߟߊ߬ߞߊ) ߘߐ߫ ߞߊ߬ ߥߊ߫ ߞߊ߲ߠߊߓߌߟߊߟߌ ߞߍߗߏ߮ ߝߊ߲߭ߝߍ߬. ߊ߬ ߞߍ߫ ߘߊ߫ ߝߛߎߞߎ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߫ ߓߊ߬ߛߊ߲߬ߣߍ߲ ߠߎ߬ ߟߊߞߎߘߦߊ ߟߎ߬ ߞߏߕߌ߮ ߘߌ߫ ߁߉߉߆ ߟߊ߫ ߛߘߌߦߊ߫ ߕߎ߬ߙߋ߬ ߟߊ߫ ߞߎ߲߬ߠߊ߬ߛߌ߮ ߘߐ߫.
ߝߏߘߋ߫ ߓߊ߯ߙߏ߫
ߞߊ߲߬ߛߓߍ
ߘߞߋ߬ߘߊ߫ (ߞߊ߬ߙߊ߲߬ߕߊ) ߟߊ߫ ߸ ߊ߬ ߞߎ߲߬ߡߊߞߘߎ߬ߣߍ߲ ߏ߬ ߞߴߊ߬ ߦߌߟߡߊߛߙߋߞߏ߫ ߛߌߦߊߡߊ߲߫ ߞߍ߫ ߢߣߊߕߍ߮ ߟߎ߬ ߘߐ߫. ߓߊߟߌ ߟߎ߬ ߣߌ߫ ߘߐ߲߬ߞߟߌߟߊ߫ ߟߎ߬ ߘߐ߫. ߊ߬ ߟߋ߫ ߟߋ߬ ߞߍ߫ ߘߊ߫ ߞߊ߲ߕߌ߮ ߛߋߞߎ߬ ߕߎ߬ߙߋ ߕߋ߬ߟߋ ߘߐ߫ ߘߐ߲ߞߟߌ߬ߟߊ߬ߟߊ߫ ߟߎ߬ ߘߐ߫ ߘߋ߲ߣߍ߲߫ ߘߌ߫߸ ߞߊ߬ ߕߘߍ߬ ߞߊ߲ߕߌ߮ ߢߣߊߕߍ߮ ߘߐ߫…. ߖߊߥߙߊ ߦߴߏ߬ ߛߙߋ ߘߌ߫ (ߡߊ߲߬ߘߋ߲ ߘߐ߲߬ߞߟߌ ߟߊ߬ߥߟߏ߬ߟߊ ߔߊ߬ߙߌ߬)
ߌߓߎߙߊߤߌ߬ߡߊ ߞߊ߬ߛߏ߬ߙߌ߬ ߝߏߝߣߊ߫
ߞߐ߲ߕߍ߫ ߕߟߋ ߞߏߕߌ߯ߦߊ
ߊ߬ ߞߍ߫ ߘߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߣߊ߲߬ߝߟߏ߬ߦߊ߬ߟߌ ߟߎ߬ ߞߏߕߌ߮ ߁߉߉߇ ߟߊ߫߸ ߊ߬ ߘߏ߲߬ ߕߏ߫ ߘߊ߫ ߗߋߘߊ ߏ߬ ߘߊߞߘߐ߫ ߟߋ߬ ߤߊ߲߯ ߞߊ߬ ߥߴߊ߬ ߛߌ߰ ߂߀߀߀ ߟߊ߫. ߊ߬ ߓߊ߯ߙߊ߫ ߘߴߏ߬ ߘߐ߫ ߍߝ.ߍߡ.ߌ ߣߌ߫ ߞߌߢߍ߲߫ ߜߍߓߏ߲ ߠߎ߬ ߟߊ߫ ߕߍߓߊ߯ߦߊ ߓߟߏߟߊߕߎ߲߯ ߘߐ߫ ߛߏ߯ߙߏߢߊ ߟߊߞߢߊߟߌ ߘߐ߫ ߖߌ߬ߣߍ߬. ߊ߬ ߞߊ߬ ߞߊ߲ߛߏ߲ߠߌ߲ ߞߍ߬ߟߍ ߢߍߥߟߊ ߘߏ߫ ߓߌ߬ߟߊ߫ ߛߋ߲߬ߠߊ߫߸ ߏ߬ ߟߋ ߝߣߊ߫ ߞߍ߫ ߘߴߏ߬ ߛߋ߲߬ߧߊ߬ ߝߟߐ ߘߌ߫ ߖߌ߬ߣߍ߬߸ ߡߍ߲ ߥߊ߫ ߘߊ߫ ߟߊߓߊ߲߫ ߡߊ߬ߞߟߐ߬ ߟߎ߫ ߡߌ߬ߘߊ ߡߊ߬ ߞߵߊ߬ߟߎ߬ ߟߊߕߊ߬ߡߌ߲߬ ߞߕߌߘߊ ߘߐ߫߸ ߊ߬ ߟߐ߬ߣߍ߲߫ ߕߘߍ߬ ߦߋ߫ ߡߍ߲ ߠߎ߬ ߡߊ߬߸ ߊ߬ ߣߌ߫ ߝߘߏ߬ߓߊ߬ ߗߋߘߊ ߟߛߊߣߌ߲ߧߊߟߌ ߝߣߊ߫߸ ߡߍ߲ ߥߊ߫ ߘߊ߫ ߞߍ߫ ߛߊߓߎ߫ ߘߌ߫ ߞߊ߬ ߖߌ߬ߣߍ߬ ߕߊߡߊ߲ ߥߟߎ߬ߡߊ߬ ߦߙߌߞߊ ߟߊߘߏ߲߬ ߡߊ߬ߞߐ߬ߙߐ߬ߙߐ߲߬ߠߌ߲ ߡߊ߬߸ ߝߘߏ߬ߓߊ߬ ߛߙߊߟߌ ߞߏ߲߬ߘߏ ߘߐ߫.
ߝߏߘߋ߫ ߓߊ߯ߙߏ߫
ߝߏ߲߬ߝߏ߲
ߞߊ߬ߦߌ߯ ߊ߬ ߘߋ߲ߡߌߛߍ߲ ߝߐߟߌߝߋ߲߫ ߘߏ߫ ߟߎ߫ ߘߌߦߊ߫ ߘߴߊ߬ ߦߋ߫ ߦߏ߫ ߖߋ߲߬ߓߋ، ߣߌ߫ ߞߏ߬ߣߌ߲، ߣߌ߫ ߞߏ߬ߣߌ߲߬ ߡߌߛߍ߲. ߊ߬ ߟߊ߫ ߓߏ߲ߞߣߐ ߓߍ߯ ߞߴߊ߬ߟߎ߫ ߓߊ߲߬ ߊ߬ ߘߐ߫߸ ߏ߬ ߞߍ߫ ߝߏߘߋ ߞߊ߬ ߞߊ߬ߙߊ߲ ߓߟߏߞߊ߬، ߏ߬ ߟߋ߬ ߞߴߊ߬ ߟߐ߬ ߘߌߦߊߜߏߦߊ ߓߐߟߌ߫ ߟߊ߫ ߊ߬ ߥߟߏߛߟߎ ߞߣߐ߫، ߖߌ߬ߣߍ߫߸ ߊ߬ ߞߍ߫ ߘߊ߫ ߟߋ߬ ߛߌߣߍ ߦߏ߫ ߛߊ߲ߞߊߢߐ߲߯ߦߟߊ߫، ߝߏߘߋ ߞߵߊ߬ ߕߍߛߘߌ߬ ߊ߬ ߡߙߌߦߊ߫ ߟߋ߬ ߓߟߏߦߊ߫ ߟߊ߫ ߡߎ߬ߕߎ߲߬ ߏ߬ ߟߋ߬ ߟߊߛߌ߲ ߛߙߊ߬ߟߏ߲ ߡߊ߬ ߁߉߈߀ ߠߊ߫߸ ߊ߬ ߞߊ߬ ߛߐߟߑߝߍ ߝߐ߫ ߞߊ߬ߙߊ߲߫ ߝߊ߬ߙߊ߲߬ߛߌ߫ ߞߊߕߏߟߊߞߌ߫ ߢߍߓߊ߮ ߘߏ߫ ߝߍ߬ ߦߋ߲߬، ߊ߬ ߞߊ߬ ߛߊ߲߬ ߅ ߞߍ߫ ߊ߬ ߦߋ߫ ߕߘߍ߬ ߟߊ߫ ߘߍ߰ߡߎ߲ ߦߋ߲߬، ߏ߬ ߡߴߊ߬ ߓߐ߫ ߖߘߍ߬ߞߟߏ߬ߓߊ߰ߦߊ ߘߐ߫. ߁߉߈߅ ߊ߬ ߞߵߊ߬ ߞߐߛߊ߬ߦߌ߬ ߖߌ߬ߣߍ߫، ߊ߬ ߣߌ߫ ߡߙߌߦߊߡ ߡߊ߲ߞߋߔߊ߫ ߞߊ߬ ߢߐ߲߮ ߦߋ߫.
ߌߓߎߙߊߤߌ߬ߡߊ ߞߊ߬ߛߏ߬ߙߌ߬ ߝߏߝߣߊ߫
ߢߊߣߌ߲ߡߊߓߏߙߌ ߞߊ߬ߝߏ߫ ߘߍ߬ߣߍ߲ ߠߊ߫
߂߀߀߀ ߟߊ߫߸ ߊ߬ ߓߐ߫ ߘߊ߫ ߞߎ߲߬ߠߊ߬ߛߌ߮ ߘߐ߫ ߞߎ߲߬ ߡߊߝߟߌ߬ߣߍ߲ ߘߏ߫ ߟߊ߫ ߡߍ߲ ߝߛߊ߬ߙߌ߬ ߢߊ ߛߌߦߊߦߊ߫ ߘߊ߫: ߝߐߢߐ߲߯ߞߐ ߘߏ߲߬ ߘߴߊ߬ ߣߌ߫ ߣߊ߲߬ߕߌ߮ ߟߎ߬ ߕߍ߫ ߖߐ߰ߣߍ߲ߞߏ ߡߊ߬ߘߎ߮ ߘߐ߫߸ ߦߏ߫ ߘߐߛߎ߬ߟߌ ߡߍ߲ ߠߎ߬ ߞߍ߫ ߘߊ߫ ߟߊ߲߬ߛߣߊ߬ ߞߐ߲ߕߍ߬ ߟߊߡߌߣߌ߲ ߠߎ߬ ߓߟߏ߫ ߊ߬ ߞߊ߲ߡߊ߬. ߊ߬ ߝߊ߲ߞߊ߲߫ ߘߊ߫ ߥߊߟߌ ߞߊ߲߬ ߞߐߞߊ߲߬ ߥߊ߯ߕߌ ߏ߬ ߟߋ ߟߊ߫߸ ߞߊ߬ ߛߐ߰ ߛߣߍ߬ߜ߭߭߭ߊߟߌ߫ ߡߊ߬ ߡߎߣߎ߲߬ ߞߊ߬ ߣߊ߬ ߕߴߊ߬ ߟߊߓߊ߲߫ ߠߴߊߡߍߙߌߞߌ߬ ߡߊ߬ ߞߐߟߊ߬.
ߝߏߘߋ߫ ߓߊ߯ߙߏ߫
ߝߏ߲߬ߝߏ߲
ߊ߬ ߞߵߊ߬ ߢߌߣߌ߲߫ ߏ߬ ߝߍ߬ ߞߴߏ߬ ߦߴߊ߬ ߟߊߘߏ߲߬ ߊ߬ ߘߋ߲ߡߛߏ߫ ߓߏ߲ߜ߭ߌ ߡߊ߲ߞߋߔߊ ߟߊ߫ ߕߏߟߏ߲ ߛߘߍߞߙߎ ߘߐ߫، ߥߛߎ߫ ߏ߬ ߟߊ߫ ،ߏ߬ ߝߣߊ߫ ߡߊ߬ߞߏ ߕߘߍ߬ ߓߊߖ߭ ߝߐߟߊߞߏ ߟߊ߫. ߊ߬ ߞߴߊ߬ ߖߌ߬ ߦߏ߫ ߊ߬ ߜߗ߃߀ ߝߟߐ߫ ߕߊ߯ߡߊ ߊ߬ ߡߙߌߦߊ߫ ߛߌߟߊ߫ ߞߊ߲߬. ߊ߬ ߣߌ߫ ߋߙߐߔߎ߬ ߖߊ߰ߟߋ߲ ߘߏ߫ ߏ߬ ߓߍ߯ ߞߍߣߍ߲߫ ߓߟߊ߬ߡߊ߬ ߖߏ߲ߞߊ߲ ߓߏ߲ߜ߭ߌ ߟߋ߬ ߝߍ߬߸ ߊ߬ߟߎ߫ ߞߊ߬ ߋߙߐߔߎ߬ ߞߎߓߋߛߏߓߊ ߛߌߦߊߡߊ߲߫ ߞߍ߫.
ߌߓߎߙߊߤߌ߬ߡߊ ߞߊ߬ߛߏ߬ߙߌ߬ ߝߏߝߣߊ߫
ߢߊߣߌ߲ߡߊߓߏߙߌ ߞߊ߬ߝߏ߫ ߘߍ߬ߣߍ߲ ߠߊ߫
ߊ߬ ߞߊ߬ ߞߏ߲߬ߓߏ߬ߦߊ ߥߛߎ߬ ߛߓߊߣߊ߲ ߖߐ߲ߓߐ߲ ߛߐ߬ߘߐ߲߬ ߂߀߀߂ ߟߊ߫ ߥߙߎߞߌ ߞߊ߲߬߸ ߊ߬ ߣߌ߫ ߣߊ߲߬ߝߟߏ߬ߦߊ߬ߟߌ ߣߌ߫ ߜߍߓߏ߲ ߞߊ߲߬ ߊߡߍߙߌߞߌ߬ ߖߊ߯ߓߘߊ (ߊ߬ߡߍ߯ߙߍߞߊ߲߫ ߦߎ߬ߣߌߝ߭ߊ߯ߛߌ߬ߕߋ߫) (American University) ߟߊ߫ ߥߊߛ߭ߌ߲ߕߐ߲߬߸ ߊ߬ ߣߌ߫ ߞߊ߬ ߞߍ߫ ߡߊ߲߬ߕߏ߲߬ߕߍ ߞߏߟߊ߲ߞߘߐߢߐ߲߮ ߘߌ߫.
ߞߊ߲ߕߌ߯ ߛߎߥߊ߲ߘߟߌ ߂߀߁߀ ߠߊ߫
߂߀߀߉ ߟߊ߫ ߞߊ߬ ߞߊ߬ߝߏ ߕߏ߫ ߣߊ߲߬ߕߌ߮ ߟߎ߬ ߟߊ߫ ߘߐ߬ߕߊߡߌ߲ ߞߐ߬ߣߐߡߊ߬ ߟߊ߲߬ߛߣߊ߬ ߞߐ߲ߕߍ߬ ߟߊ߫ ߛߊ߬ߦߊ ߞߐ ߘߐ߫߸ ߊ߬ ߘߏ߲߬ ߘߊ߫ ߞߐߣߊߞߙߌ߫ ߞߊ߬ ߖߌ߬ߣߍ߬ߞߊ ߓߍ߯ ߟߊ߫ ߞߙߎߞߊ ߛߌ߲ߘߌ߫߸ ߡߍ߲ ߞߵߊ߬ ߣߌ߫ ߖߌ߬ߣߍ߫ ߓߘߍ߬ߓߘߍ߬ߟߌ ߛߌ߰ߝߊߘߌ ߝߏ߬ߘߏ߫ ߢߐ߲߮ ߡߊ߬߸ ߏ߬ ߡߍ߲ ߓߎ߲ߓߎ߲ߣߍ߲߫ ߕߘߍ߬ ߓߘߊߡߐ߮ߦߊ ߣߌ߫ ߛߌߦߊߞߏ ߟߎ߬ ߡߊ߬ ߥߊ߯ߕߌ ߏ߬ ߟߊ߫߸ ߊ߬ ߞߍ߫ ߘߊ߫ ߡߊ߬ߡߌ߬ߘߊ߬ߟߌ߬ߟߊ߫ ߂߄ ߠߎ߬ ߘߐ߫ ߞߋߟߋ߲߫ ߠߋ߬ ߘߌ߫ ߡߍ߲ ߠߎ߬ ߕߘߍ߬ ߘߊ߫ ߖߌ߬ߣߍ߫ ߂߀߁߀ ߞߊ߲ߕߌ߯ ߛߎߥߊ߲ߘߟߌ ߓߍ߯ߦߟߊߞߊ ߕߊ߬ߞߏ߬ ߝߟߐ ߘߐ߫߸ ߊ߬ ߞߊ߬ ߓߟߐ߬ߟߊ߬ߞߊ߫ ߢߍߥߟߊ ߘߏ߫ ߦߌߘߊߞߊ߬ ߞߊ߬ ߟߐ߬ ߞߎ߬ߠߊ߬ߛߌ߰ߟߌ ߟߊߢߊ߬ߟߌ ߡߊ߬߸ ߕߌ߲߬ߞߎߘߎ߲ ߠߎ߬ ߕߊ߲ߓߊ߲ߓߐߟߌ ߣߴߊ߬ߟߎ߫ ߘߐߓߍ߲߬ߠߌ߲ (Integration)߸ ߊ߬ ߥߊ߫ ߘߊ߫ ߞߍ߫ ߕߊ߲ߣߌߞߋߟߋ߲ߣߊ߲ ߘߌ߫ ߕߊ߬ߞߏ߬ ߝߟߐ ߏ߬ ߘߐ߫ ٪߀,߆߆ ߘߌ߫: ߛߎߥߊ߲ߘߌߕߊ ߘߐ߫. ߊ߬ ߞߊ߬ ߊߟߌߝߊ߫ ߞߐ߲ߘߍ߫ ߟߋ߬ ߛߎߥߊ߲ߘߌ߫ ߕߊ߬ߞߏ߬ ߝߌߟߊߣߊ߲ ߘߐ߫ ߞߴߊ߬ ߟߊ߫ ߞߙߎߞߊߘߋ߲ ߠߎ߬ ߦߴߏ߬ ߛߎߥߊ߲ߘߌ߫߸ ߏ߬ ߡߍ߲ ߞߊ߬ ߛߎߘߊ߲߫ ߘߊ߫ ߢߣߊߕߊߟߌ ߏ߬ ߘߐ߫ ߞߊ߲߫ ٪߅߂,߅߂ ߟߊ߫.
ߝߏߘߋ߫ ߓߊ߯ߙߏ߫
ߝߏ߲߬ߝߏ߲
ߏ߬ ߟߊ߫ ߛߊ߬ߦߊ ߞߐ߫߸ ߝߏߘߋ ߓߊ߯ߙߊ ߘߏ߲߬ ߘߊ߫ ߡߏ߬ߙߌ߬ߝߌ߲߬ߖߊ߲߫ ߠߊ߫ ߗߋߘߋ߲ ߠߎ߬ ߟߊ߫ ߛߘߍ߫ ߟߊ߬ߞߐ߰ߟߌ ߘߐ߫߸ ߊ߬ ߣߌ߫ ߡߊ߲߬ߘߋ߲ ߢߙߊ߬ ߥߣߊ ߟߎ߬ ߞߍ߫ ߘߊ߫ ߛߌߣߍ߲߬ ߜߐߞߎ߫ ߦߏ߫ (ߡߏߙߌ߫ ߞߊ߲ߕߍ߫ ،ߛߏ߬ߙߌ߬ ߞߊ߲ߖߊ، ߛߊߟߌߝ ߞߋߕߊ߬ ……) ߊ߬ ߣߴߊ߬ ߟߊ߫ ߛߋߞߏߦߊ ߥߙߍ ،ߘߐ߲߬ߞߟߌ߬ߟߊ߬ߟߊ ﴿ߓߊߖ߭ ߝߐߟߊ) ߊ߬ ߟߊ߫ ߞߏ߫ ߞߎ߲ߝߊ߲ ߘߏ߲߬ ߘߊ߫ ߡߐ߱ ߟߎ߬ ߘߐ߫. ߊ߬ ߞߍߣߍ߲߫ ߓߍ߯ ߟߋ߬ ߡߊ߲߬ߕߏ߲߬ߕߍ߬ߟߊ߬ߞߊ ߘߌ߫ ߏ߬ ߘߌ߫ ߌߞߘߐ߫ ߊ߬ ߞߊ߬ ߔߊ߬ߙߌ ߟߋ߬ ߛߎߥߊ߲ߘߌ߫ ߞߊ߬ ߦߋ߲߬ ߞߍ߫ ߊ߬ ߖߋ߬ߕߌ߰ߘߊ ߘߌ߫ ߁߉߉߀.
ߌߓߎߙߊߤߌ߬ߡߊ ߞߊ߬ߛߏ߬ߙߌ߬ ߝߏߝߣߊ߫
ߊߟߌߝߊ߫ ߞߐ߲ߘߍ߫ ߛߋ߲߬ߠߊ߬ߛߌ߰ߦߊ
ߏ߬ ߞߐߝߍ߬ ߥߛߎ߬ ߞߎ߬ߘߎ߲߬ߣߍ߲߫ ߠߊ߫߸ ߊ߬ ߞߵߊ߬ ߟߊ߫ ߢߌ߲߬ߧߊ ߓߟߏߕߍ߰ ߞߐ߲ߘߍ ߡߊ߬ ߞߵߏ߬ ߞߎ߲߭ ߞߍ߫ ߓߟߏߘߐߓߍ߲ ߠߎ߬ ߓߌ߬ߟߊ߬ ߓߊߟߌߦߊ ߘߌ߫ ߛߋ߲߬ߠߊ߫ ߖߐ߲߬ߛߊ߫ ߞߊ߬ ߛߋ߫ ߞߊ߬ߝߏ ߓߍ߯ߦߟߊߞߊ ߥߛߊ߬ߘߋ߲߬ ߛߎ߬ߥߊ߲߬ߘߌ߬ߟߌ߫ ߝߟߐ ߛߌ߲߬ߝߏ߲߬ߧߊ߫ ߟߊ߫. ߊ߬ ߞߊ߬ ߛߍ߬ߘߏ߲ ߞߍ߫ ߛߋ߲߬ߠߊ߬ߛߌ߮ ߟߎ߫ ߝߍ߬ ߖߐ߲߬ߛߊ߫ ߛߋ߫ ߘߌ߫ ߞߍ߫ ߥߛߊ߬ߘߋ߲߬ ߛߎ߬ߥߊ߲߬ߘߌ߬ߟߌ߫ ߟߊߖߊ߲ߣߍ߲ ߘߏ߫ ߓߌ߬ߟߊ߬ ߟߊ߫ ߛߋ߲߬ߠߊ߫߸ ߊ߬ ߖߍ߬ߘߍߝߊ߲߭ ߕߘߍ߬ ߘߊ߫ ߛߌߟߓߊ߫ ߞߊ߲߫ ߔߊߞߌߛߦߊ ߟߎ߬ ߘߐ߫.
ߍߙ.ߔߋ.ߗ߭ߋ ߞߏߟߊߘߍߢߐ߲߯ߦߊ ߣߴߊ߬ ߘߝߊ߬ߢߐ߲߰ߦߊ
߂߀߁߃ ߕߎߟߊߝߌ߲ ߥߛߊ߬ߘߋ߲߬ ߛߎ߬ߥߊ߲߬ߘߌ߬ߟߌ߫ ߘߎ߬ߛߊ߬ߜߍ߸ ߡߍ߲ ߘߐ߫ ߣߴߊ߬ ߟߊ߫ ߞߙߎߞߊ ߞߊ߬ ߛߌ߰ߝߋ߲߬ ߞߋߟߋ߲߫ ߛߐ߬ߘߐ߲߬ ߁߁߄ ߘߐ߫߸ ߊ߬ ߞߵߊ߬ ߡߊߘߏ߲߬ ߊߟߌߝߊ߫ ߞߐ߲ߘߍ߫ ߟߊ߫ ߞߎߘߊ߫ ߘߌ߫ ߏ߬ ߡߍ߲ ߞߵߊ߬ ߞߟߌ߫ ߞߴߊ߬ ߦߴߊ߬ ߡߊߘߏ߲߬ ߊ߬ ߟߊ߫ ߞߵߊ߬ ߘߍ߬ߡߍ߲߬ ߞߊ߬ߝߏ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߐߓߍ߲߬ ߠߊ߫. ߊ߬ ߝߊ߲ߞߊ߲߫ ߘߊ߫ «ߢߌ߲߬ߢߊ߫ ߢߊ߬ߕߣߐ߬ߡߊ» ߞߍߟߌ ߟߴߏ߬ ߟߋ ߘߐ߫ ߞߊ߬ ߘߏ߲߬ ߞߊ߲ߕߌ߯ߘߊ ߟߊ߫ ߘߊ߮ ߞߣߐ߫.
ߝߏߘߋ߫ ߓߊ߯ߙߏ߫
ߝߏ߲߬ߝߏ߲
"ߞߏ߬ߣߌ߲߬ ߞߊ߬ߞߎ߬ߘߊ߬ߦߊ ߝߊ߬ߘߌ߫ ߘߝߊߣߍ߲ ߘߐ߫߹ ߒ ߤߊߡߌ߲߫ ߣߌ߫ ߒ ߠߊ߫ ߛߍ߰ߘߏ߲ ߓߍ߯ ߦߋ߫ ߓߌ߬ ߖߌ߬ߣߍ߫ ߘߐ߲߬ߞߟߌ ߟߋ߬ ߘߌ߫ ߸ߒ ߧߴߊ߬ ߝߍ߬ ߊ߬ ߦߋ߫ ߟߐ߲߫ ߞߏ߬ߣߌ߲߬ ߣߴߏ߬ ߘߌ߫ ߞߍ߫ ߝߏ߫ ߞߴߊ߬ ߟߊ߫ ߖߊ߰ߕߙߊ߬ߦߊ"
ߘߐ߲߬ߞߟߌ߬ߟߊ߬ߟߊ ߛߘߊߡߊ ߛߟߊߕߌ߮ ߝߟߌߔ ߜ߭ߋߖ ߟߋ߬ ߞߴߊ߬ ߞߍ߫ ،ߞߊ߬ ߝߏߘߋ߫ ߓߊ߯ߙߏ ߛߋ߫ ߘߊ߫ ߞߴߊ߬ ߟߊ߫ ߛߟߏ߫ ߕߐ߲ߛߐ߲ ߝߟߐߝߟߐ ߓߟߏߦߊ߸ߘߏ߲߬ߛߏ߬ߞߍ ߏ߬ ߞߍ߫ ߘߊ߫ ߁߉߉߂.ߏ߬ ߞߍ߫ ߘߊ߫ ߛߘߊߞߘߎ߬ߛߘߊ ߘߴߌߞߘߐ߫. ߏ߬ ߞߊ߬ ߓߏ߲߬ߧߊ ߣߌ߫ ߞߊ߰ߙߡߊ. ߟߊߛߴߊ߬ ߡߊ߬ :ߦߟߌߘߏ߲ߠߌ߲ ߣߌ߫ ߘߏ߲߬ߖߟߎ߬ߡߊ߬ߟߌ߬ ߓߍ߯ ߢߍߕߊ ߏ߬ ߛߊ߲߬ ߠߊ߫. ߏ߬ ߟߋ߬ ߛߟߏ ߕߐ߲ߛߐ߲ ߛߌߦߊߡߊ߲߫ ߓߟߏߦߊ ߝߏߘߋ߫ ߓߟߏ،ߊ߬ ߣߌ߫ ߞߐ߲ߔߌߟߊߛߐ߲ ߛߟߊߕߌ߮ ߛߌ߬ߟߊ߫ ߟߊ ߢߊ߬ߒߡߊ߭ ߞߣߐ߫( ߛߌ߬ߟߊ ߟߊ߬ߥߟߏ߬ߟߌ ߟߊ ߸ߊ߬ ߟߋ߫ ߖߍ߬ߘߍ ߦߴߏ߬ ߞߟߌ߫ ߟߊ߫ ߟߋ߬ ߞߏ߫ "ߒ ߝߊ߬"
ߛߓߍߒߕߊ߲، ߊ߬ ߣߌ߫ ߝߘߊ߬ߝߌ߲߬ߠߊ߫ ߛߘߊߡߊ ߞߏ߬ߝߌ߫ ߏߟߋߡߌߘߋ ߞߊ߬ ߞߐ߲ߔߌߟߊߛߐ߲ ߘߏ߫ ߞߍ߫، ߊ߬ ߣߌ߫ ߡߊ߬ߖ߭ߌߞ ߛߌߛߑߕߍߡ، ߏ߬ ߓߟߏߦߊ ߘߊ߫ ߁߉߉߃ ߣߌ߫ ߁߉߉߆ ߟߋ߬ ߟߊ߫ ߞߴߊ߬ߟߎ߫ ߝߓߊ߬ߘߋ߲ߢߐ߲߮ ߟߎ߬ ߞߐߡߊߓߌ߲ߓߌ߲ ߏ߬ ߘߐ߫߸ ߡߍ߲ ߓߘߊ߫ ߡߊߛߍ߰ ߝߊ߬ߙߊ߲߬ߛߌ߫ ߝߎ߲ߘߌߓߊ߮ ߓߘߍ߬ߓߘߍ߬ߟߌ ߓߟߏ߫. ߞߏ߬ߣߌ߲߬ ߊ߬ ߟߊߞߏߟߐ߲߫ ߘߊ߫ ߁߉߉߉ ߟߋ߬ ߟߊ߫. ߊ߬ ߟߊ߫ ߕߎ߲ߞߊߙߊ߲ߞߋ ߕߐ߲ߛߐ߲ ߝߌߟߊߣߊ߲ ߁߉߉߈ ߡߍ߲ ߞߎ߲߬ߕߐ߮ ߦߋ߫ ߦߙߌߞߌߞߌ ߘߌ߫. ߏ߬ ߟߋ߬ ߞߍ߫ ߘߊ߫ ߕߐ߲ߛߐ߲ ߣߌ߫ ߖߌ߬ߦߊߝߟߍ ߟߎ߬ ߘߐ߫ ߛߏ߬ߘߊ߲߬ߛߏ߫ ߘߌ߫ (ߜ߭ߊߓߐ߲) ߂߀߀߀ ߟߊ߫߸ ߊߝߙߌߞߊ ߣߎ߳ߡߋߙߏ ߁) ߞߎߡߊߛߏ ߓߟߏ߫. ߦߌߟߡߊ:ߖߌ߬ߣߍ߫ ߘߐ߲߬ߞߟߌ߬ߟߊ߬ߟߊ ߦߌߟߡߊ:ߝߏߘߋ߫ ߓߏߊߙߏ߫ ߦߌߟߡߊ:ߊߝߙߌߞߌ߬ ߘߐ߲߬ߞߟߌ߬ߟߊ߬ߟߊ
ߌߓߎߙߊߤߌ߬ߡߊ ߞߊ߬ߛߏ߬ߙߌ߬ ߝߏߝߣߊ߫
ߍߙ.ߔߋ.ߗ߭ߋ ߞߏߟߊߘߍߢߐ߲߯ߦߊ ߣߴߊ߬ ߘߝߊ߬ߢߐ߲߰ߦߊ
ߊ߬ߟߋ ߟߋ߬ ߞߍ߫ ߘߊ߫ ߍߙ.ߔߋ.ߗ߭ߋ ߟߊ߫ ߓߙߊߡߊߖߊ߲ߓߊ߲ ߗߋߕߌ߮ ߘߌ߫ ߂߀߁߅ ߞߏ߲ߓߌߕߌ߮ ߞߊ߲ߕߌ߯ ߛߎߥߊ߲ߘߟߌ ߝߍ߬߸ ߊ߬ ߟߊ߫ ߞߙߎߞߊ ߝߊ߲߭ ߡߊ߫ ߞߍ߫ ߡߊ߬ߡߌ߬ߘߊ߬ߟߌ߬ߟߊ߫ ߘߌ߫ ߟߋ߬. ߊ߬ ߞߊ߬ ߢߌ߲߬ߧߊ ߟߋ߬ ߛߎߥߊ߲ߘߌ߫ ߟߌ߬ߤߟߊ߬ ߕߍ߫ ߡߍ߲ ߠߊ߫߸ ߒ߬ߞߊ߬ ߞߎ߲߭ ߦߴߊ߬ ߟߊ߫.
߂߀߁߈ ߘߓߊ߬ߕߊ ߟߊ߫߸ ߊ߬ ߞߵߊ߬ ߟߊ߫ ߞߙߎߞߊ ߟߊߓߋ߬ ߞߊ߬ ߘߏ߲߬ ߞߊ߲ߕߌ߯ߘߊ ߟߊ߫ ߛߏ߯ߙߏߣߍ߲ ߍߙ.ߔߋ.ߗ߭ߋ-ߊߙߌߞߊ߲ߛߍߟ (ߖ.ߡ.ߟ-ߞߟߐ߬ߟߐ «ߛߊ߲ߞߊߟߋ» ߘߐ߫.
ߞߏߕߌ߯ ߝߟߐߦߊ
߂߀߁߈ ߘߓߊ߬ߕߊ ߂߁ ߡߊ߬ ߸ ߊߟߌߝߊ߫ ߞߐ߲ߘߍ߫ ߞߊ߬ ߌߓߎߙߊߤߌ߬ߡߊ ߞߊ߬ߛߏ߬ߙߌ߬ ߝߏߝߣߊ߫ ߘߐ߯ߦߊ߫ ߞߵߊ߬ ߞߍ߫ ߖߌ߬ߣߍ߬ ߞߊ߲ߓߍ߲ ߞߏߕߌ߯ ߝߟߐ ߘߌ߫.
ߟߐ߲߬ߞߋ߬ߟߊ ߏ߬ ߟߋ ߞߐ߬ߣߐߡߊ߬ ߛߊ߫ ߸ ߊ߬ ߞߊ߬ ߞߎ߲߬ߠߊ߬ߛߌ߮ ߟߊ߫ ߞߍߣߍ߲ ߠߎ߬ ߞߐ߯ߙߍߦߊ߫ ߘߍ߭ ߟߊ߫ ߞߏ ߞߊ߲߬ ߸ ߊ߬ ߣߌ߫ ߖߏߙߏ߲ߘߏߟߌ ߦߙߌߘߋ߲ ߘߐߝߘߊ߫ ߞߏߢߌ߲ߡߊ߸ ߊ߬ ߞߵߊ߬ ߞߊ߲ߕߏ߫ ߞߏ߫ «ߊ߬ߟߋ߬ ߦߋ߫ ߖߏߙߏ߲ߘߏߟߌ ߟߋ߬ ߝߍ߬ ߸ ߡߍ߲ ߦߋ߫ ߘߊߥߎ߲߫ ߠߊ߫»߸ ߊ߬ ߣߌ߫ ߞߊ߬ ߢߍߥߟߊ߫ ߣߕߊ߬ߡߊ ߓߌ߬ߟߊ߬ ߛߋ߲߬ߠߊ߫ ߡߍ߲ ߘߐ߱ ߡߊߓߍ߲߭ ߘߌ߫߸ ߞߵߏ߬ ߣߕߊ߬ߘߐ߬ߛߌ߮ ߛߎߡߊ߲߫ ߞߵߊ߬ ߓߍ߲߬ ߂߀߂߅ ߟߊ߫߸ ߛߊ߫ ߖߡߊ߬ߣߊ߬ߘߋ߲ ٪߄߀ ߘߌ߫ ߛߋ߫ ߓߐ߫ ߟߊ߫ ߘߐ߱ (ߓߟߏߞߏߟߏ߲ߧߊ) ߘߊ߲߬ߠߊߕߊ߬ߡߌ߲߬ߣߍ߲ ߘߐ߫ ߦߊ߬ߣߌ߲߫ ߥߎ߬ߛߎ ߏ߬ ߟߊ߫߸ ߥߟߊ߫ ߖߌ߬ߣߍ߬ߞߊ ߞߋ߲߬ߥߟߎ߬ ߆ ߖߊ߬ߕߋ߬.
ߖߐ߲߬ߛߊ߫ ߞߊ߬ ߛߋ߫ ߝߛߎߞߎߟߞߊ ߞߊ߬ߣߌ߲߬ߣߍ߲ ߘߊ߲߭ߛߊ߬ߥߏ߫ ߟߊ߫߸ ߊ߬ ߞߊ߬ ߞߎ߲߬ߠߊ߬ߛߌ߰ߟߌ ߟߊߒߞߎ߲ߞߏ ߟߊߕߊ߯ߡߢߊ ߡߊߦߟߍ߬ߡߊ߲߫ ߞߊ߬ ߟߊߒߞߎ߲ߞߏ ߘߐ߬ߜߍ߬ߘߍ߲߬ߠߌ߲߫ ߘߊ߲ߕߊ ߓߐ߫ ٪߁߃.߅ ߟߏ߯ߟߎ ߘߐ߫ ߞߊ߬ ߥߴߊ߬ ߓߌ߬ߟߊ߬ ٪߂߀ ߘߐ߫ ߦߊ߬ߣߌ߲߫ ߂߀߂߅ ߕߍ߫.
ߊ߬ ߟߊ߫ ߞߎ߲߬ߠߊ߬ߛߌ߮ ߞߊ߬ ߘߊ߬ߡߊ߲ ߛߐ߬ߘߐ߲߬ߘߊ ٪߁߅ ߘߐߝߘߊ ߞߊ߬ߝߏ ߞߊ߬ߝߏ߬ߙߋ߲ ߓߍ߯ ߟߊߞߊ߬ߝߏ߬ߣߍ߲ ߕߍ߫߸ ߞߵߏ߬ ߟߊߥߟߌ߬ ߛߌ߰ߘߊ ߞߋ߬ߟߋ߲߬ߞߋ߬ߟߋ߲߬ߠߊ ߟߎ߬ ߟߊߛߓߊ߬ߕߌ ߡߊ߬.
ߝߌ߲߬ߕߐ߲߬
ߟߎ߬߸ ߟߌ߲ߓߊ߲ߕߌ߮ ߣߌ߫ ߛߊ߲ߕߌ߮ ߟߎ߬ ߦߋ߫ ߞߎ߲߬ߓߊ߬ ߣߍߣߍߛߌ߲ߓߌߡߊ ߟߎ߬ ߘߌ߫߸ ߝߌ߲߬ߕߐ߲߬ ߡߊߟߐ߲ߣߍ߲߫ ߦߋ߫ ߛߊ߲ߡߊߛߓߍ ߘߐ߫ ߞߊ߬ߦߌ߯ ߞߊ߬ߞߘߐߞߘߐ ߥߎ߬ߛߎ ߘߐ߫. ߊ߬ ߣߊ߬ ߙߐ߬ߡߎ߲߬ߞߊ ߟߎ߬ ߡߊ߰ߙߌ (ߖߏ߭) ߖߎߔߌߕߍߙ (ߖߎߔߌ߬ߕߊ߬) ߕߐ߮ ߟߋ߬ ߕߊ߬ ߟߊ߫. ߝߌ߲߬ߕߐ߲߫ ߘߎ߰ߡߊ߬ ߦߋߟߌ߸ ߝߌ߲߬ߕߐ߲߬ ߠߊ߫ ߣߍ߰ߛߎ߬ߓߊ߰ ߟߊ߲ߞߣߍߡߊߣߍ߲ ߘߌ߫ ߛߋ߫ -߂.߉߄ ߘߐ߫߸ ߊ߬ ߡߣߍߡߣߍߟߌ ߘߝߊߣߍ߲߫ ߛߴߊ߬ alt=|left|thumb|ߣߖ߭ߊ (ߣߛߊ) ߟߊ߫ ߕߊ߯ߡߊߘߋ߲ ߠߊ߫ ߝߌ߲߬ߕߐ߲߫ ߖߌ߬ߦߊ߬ߓߍ ߘߏ߫ ߦߋߟߋ߲ ߘߌ߫ ߛߋ߫ ߟߊߞߊ߲߬ߘߏ߬ ߟߊ߫߸ ߞߊ߬ ߘߌ߬ߓߌ ߕߎ߲߬ߕߎ߲߬, ߏ߬ ߟߋ ߞߵߊ߬ ߞߍ߫ ߛߊ߲ ߛߎߘߐߟߊ ߝߋ߲߫ ߡߣߍߡߣߍߟߊ ߡߊߦߋߙߋ߲ߣߍ߲ ߛߓߊߣߊ߲ ߘߌ߫߸ ߞߊߙߏ ߣߌ߫ ߛߌ߰ߟߏߟߏ ߟߎ߬ ߞߐ߫. ߝߌ߲߬ߕߐ߲߬ ߛߏ߯ߙߏߟߊ߲ ߓߊߖߎߟߞߊ ߦߋ߫ ߖߌߛߎ߲ ߠߋ߬ ߘߌ߫. ߊ߬ ߢߊ߲ߞߊ߲ ߣߊ߯ߣߌ߲ߢߐ߲߮ ߞߋߟߋ߲ ߛߏ߯ߙߏߣߍ߲߫ ߦߋ߫ ߖߊߝߎߥߊ ߟߋ߬ ߟߊ߫߸ ߖߊߝߎߥߊ ߘߏ߲߬ ߜߎ ߦߋ߫ ߝߎߢߍ ߟߎ߬ ߘߐ߫ ߁߀߲ ߠߋ߬ ߘߌ߫. ߞߌ߬ߘߌ߲߬ ߝߓߊߡߊ ߟߎ߬ ߘߏ߫ ߟߎ߫ ߘߐߞߍߣߍ߲߫ ߘߌ߫ ߞߍ߫ ߝߛߌ߬ ߜߌߟߌ߲ ߠߎ߬ ߟߊ߫߸ ߞߏ߬ߣߌ߲߬ ߝߌ߲߬ߕߐ߲߬ ߦߋ߫ ߟߋ߬ ߦߏ߫ ߖߊ߯ߓߊߟߌ ߞߎ߲ߓߊ ߕߐ߭ ߟߎ߬߸ ߝߌ߲߬ߕߐ߲߬ ߝߐߣߍ߲߫ ߦߋ߫ ߞߎ߲߬ߡߟߊ߬ ߘߐߖߊ߬ߣߍ߲ ߠߎ߬ ߟߊ߫. ߊ߬ ߟߊ߫ ߡߊ߬ߖߍ߲߬ߞߍ߬ߟߌ ߟߞߊߟߌߦߊ ߞߏߛߐ߲߬߸ ߖߊ߯ߓߊߟߌ ߖߙߎߡߎ߲ ߣߴߊ߬ ߜߟߎߞߘߎߦߊ ߘߐ߫߸ (ߕߍߡߟߊߓߊߕߐߦߊ ߘߏ߯ߣߍ߲߫ ߠߋ߬ ߦߴߊ߬ ߟߊ߫߸ ߞߏ߬ߣߵߊ߬ ߘߌ߫ ߛߋ߫ ߟߊߞߙߐ߬ߛߌ߬ ߟߊ߫ ߕߍߡߊߓߊ߲ ߘߐ߫). ߊ߬ ߞߐߞߊ߲߫ ߡߐ߲ߕߐ߲ ߕߍߝߘߊߣߍ߲ ߦߋ߫ ߦߋ߫ ߟߊ߫ ߡߙߎ߬ߝߋ ߦߙߌߞߊ ߟߎ߬ ߣߌ߫ ߛߟߊߕߍ߮ ߟߎ߬ ߘߌ߫߸ ߏ߬ ߟߋ ߦߋ߫ ߣߊ߬ ߟߊ߫ ߕߐ߲ߞߐߟߐ߲ ߠߎ߬ ߣߌ߫ ߥߙߍ߬ߥߙߍ ߟߎ߬ ߘߴߊ߬ߟߎ߬ ߓߐߕߏ߲ ߠߎ߬ ߕߍߟߊ ߟߎ߬ ߘߐ߫߸ ߢߐ߲߯ ߞߏߢߐ߲߮ߦߊ ߞߏߛߐ߲߬. ߞߐߝߟߌ߫ ߟߊߞߙߐ߬ߛߌ߬ߕߊ ߘߏ߫߸ ߏ߬ ߦߋ߫ ߕߏ߲ߘߋ߫ ߥߎߟߋ߲ ߘߏ߫ ߟߋ߬ ߘߌ߫߸ ߕߐ߲ߞߐߟߐ߲߫ ߓߟߋߓߟߋ ߡߍ߲ ߟߐ߲߫ ߘߊ߫ ߞߊ߬ߦߌ߯ ߝߊ߯ߘߐߞߍ߫ ߁߇߲ ߠߊ߫߸ ߊ߬ ߦߋ߫ ߘߊ߫ ߝߏ߬ߣߊ߲߬ߦߋ߬ߟߊ߲ ߠߋ߫ ߟߊ߫. ߝߌ߲߬ߕߐ߲߬ ߠߊߝߏ߬ߣߍ߲߬ ߦߋ߫ ߞߌ߬ߘߌ߲߬ ߖߊ߯ߓߊߟߌߟߞߊ ߝߍߡߊ߲ ߠߋ߬ ߟߊ߫߸ ߊ߬ ߣߌ߫ ߣߍ߰ߛߎ߬ߓߊ߰ߦߊ߬ߟߊ߲߬ߜߟߎߞߘߎ ߝߊ߲߬ߞߊ߬ߡߊ ߘߏ߫. ߞߊߙߏ߫ ߇߉ ߟߋ߬ ߟߐ߲ߣߍ߲߫ ߦߋ߫ ߝߌ߲߬ߕߐ߲߫ ߝߍ߬߸ ߜ߭ߊߟߌߟߋ߫ ߟߊ߫ ߞߊߙߏ߫ ߞߎ߲ߓߊ߫ ߄ ߦߋ߫ ߡߍ߲ ߠߎ߬ ߘߐ߫߸ ߏ߬ ߟߎ߬ ߡߍ߲ ߠߎ߬ ߞߎ߲߬ߠߊߞߊ߬ ߘߊ߫ ߜ߭ߊߟߌߟߋ߫ ߓߟߏ߫ ߁߆߁߀ ߠߊ߫. ߊ߬ߟߎ߬ ߓߍ߯ ߘߐ߫ ߞߎ߲߬ߓߊ ߦߋ߫ ߜ߭ߊߣߌߡߍߘ ߡߍ߲ ߘߌ߫߸ ߏ߬ ߘߐߛߊ߲߭ ߣߌ߫ ߖߊ߯ߓߊߟߌ߫ ߜߐߞߎ ߘߐߛߊ߲߭ ߘߌ߫ ߞߢߊ߫. ߝߌ߲߬ߕߐ߲߬ ߓߘߊ߫ ߛߏ߲߯ߓߊ ߛߋ߲߬ߧߊ߬ ߛߌߦߊߡߊ߲߫ ߝߏ߬ߟߏ߲߬ߝߊ߬ߟߊ߲߬ߕߍ߬ ߓߏߙߌߝߋ߲ ߡߐ߰ߡߐ߮ ߟߎ߬ ߓߟߏ߫߸ ߟߊߒߡߊ߫ ߘߐ߫߸ ߔߌߦߏߣߍߙ ߣߌ߫ ߕߊ߯ߡߊߘߋ߲ ߠߎ߬ ߟߊ߫ ߜߊ߲ߠߌ߲ ߝߟߐ߸ ߊ߬ ߣߌ߫ ߖߊ߰ߟߋ߬ߟߊ ߜ߭ߊߟߌߟߋߏ. ߞߏ߲ߞߏߜߍ ߟߊߓߊ߲ ߠߊ߫ ߂߀߀߇ ߟߊ߫߸ ߣߌߥ ߤߏߙߊߌߖ߭ߐ߲߫ ߕߊ߬ߡߌ߲߬ ߘߊ߫ ߓߌ߬ߟߊ߬ ߟߊ߫ ߝߌ߲߬ߕߐ߲߫ ߝߍ߬߸ ߊ߬ ߞߊ߬ ߝߌ߲߬ߕߐ߲߬ ߠߊ߫ ߢߐ߲߯ߡߊߛߊߡߊ߲ ߕߣߐ߬ߓߐ߫߸ ߡߍ߲ ߘߐ߫ ߛߴߊ߬ ߘߴߊ߬ ߟߊ߫ ߞߊߟߌߦߊ ߡߊߞߊ߬ߝߏ߬߸ ߊ߬ ߣߌ߫ ߞߊ߬ ߕߊ߬ߡߴߊ߬ ߞߎ߲ߓߍ߲߫ ߠߊ߫ ߞߊ߬ ߛߊ߬ߙߌ߬ߕߌ߮ ߞߎ߲߬ߕߋߟߋ߲ ߡߊߜߍ߲߫. ߖߎߣߏ߫ (ߗ߭ߎ߳ߣߏ߫) ߟߋ߫ ߦߋ߫ ߝߏ߬ߣߊ߲߬ߦߋ߬ߟߊ߲߬ ߟߊ߬ߓߊ߲ ߘߌ߫ ߡߍ߲ ߥߘߊ߫ ߓߐߒߡߊߟߌ߫ ߟߊ߫ ߝߌ߲߬ߕߐ߲߫ ߞߊ߲߬. ߊ߬ ߞߊ߬ ߝߌ߲߬ߕߐ߲߫ ߖߊ߰ߟߋ ߘߊߡߌ߬ߣߊ߬ ߞߊ߬ߙߌ߬ߝߐ ߕߟߋ߬ ߄ ߂߀߁߆ ߟߊ߫. ߊ߬ ߟߊ߫ ߝߌ߲߬ߕߐ߲߫ ߞߊ߲ߞߋ߫ ߞߏ߲߭ (ߥߊ߫ ߦߙߐ߫) ߟߐ߯ߟߊߣߍ߲ ߛߏ߲߯ߓߕߊ ߣߊ߬ߕߐ ߦߋ߫߸ ߊ߬ ߞߊߙߏ߫ ߋߙߏߔߊ߬ ߞߐߞߊ߲ߠߊ ߦߙߐ ߡߍ߲ ߡߊߕߎ߲߯ ߣߍ߲߫ ߦߋ߫ ߣߍߣߍߛߌ߲ߓߌ ߟߊ߫߸ ߞߵߏ߬ ߝߣߊ߫ ߡߊߕߎ߲߯ ߟߌ߲ߓߊ߲  ߠߊ߫.
ߌߓߎߙߊߤߌ߬ߡߊ ߞߊ߬ߛߏ߬ߙߌ߬ ߝߏߝߣߊ߫
ߞߏߕߌ߯ ߝߟߐߦߊ
ߌߓߎߙߊߤߌ߬ߡߊ ߞߊ߬ߛߏ߬ߙߌ߬ ߝߏߝߣߊ߫ ߕߏ߫ ߘߴߊ߬ ߣߐ߭ ߘߐ߫ ߞߏߕߌ߯ ߝߟߐߦߊ ߟߐ߬ߘߎ߮ ߘߐ߫ ߂߀߂߁ ߓߌ߲ߠߊߥߎߟߋ߲ ߁߅ ߡߊ߬ ߊߟߌߝߊ߫ ߞߐ߲ߘߍ߫ ߛߎߘߊ߲ ߞߐ ߘߐ߫ ߟߐ߲߬ߞߋ߬ߟߊ߬ ߛߓߊߣߊ߲ ߘߐ߫߸ ߥߟߊ߫ ߞߊ߲ߓߍ߲߫ ߛߓߊߣߊ߲ ߕߊ߬ߞߏ߬ ߝߟߐ߸ ߊ߬ߟߋ ߟߋ߬ ߝߊ߲߭ ߞߊ߬ ߕߊ߬ߞߏ߬ ߛߓߊߣߊ߲ ߓߙߊߡߊߖߊ߲ߓߊ߲ ߏ߬ ߞߎ߲߬ߠߊߛߌ߰. ߜߐ߬ߛߐ߲߬ߞߐ ߟߊߞߐߟߐ߲߫ ߘߊ߫ ߗߍ߬ ߝߌ߬ߟߊ ߏ߬ ߟߎ߬ ߕߍ߫ ߸ ߝߏ߫ ߞߊ߬ ߣߊ߬ ߛߴߊ߬ ߝߐ ߡߊ߬ ߞߏ߫ ߞߊ߬ߛߏ߬ߙߌ߫ ߦߋ߫ ߓߙߐߕߐ߫; ߏ߬ ߕߊ߬ߣߍ߲߫ ߦߋ߫ ߡߍ߲ ߡߊ߬ ߸ ߏ߬ ߟߋ ߞߍ߫ ߘߊ߫ ߛߌߜ߭-ߡߊ߬ߘߌߣߊ߬ ߥߊ߬ߟߏ߲ ߘߌ߫ ߞߏߕߌ߯ ߝߟߐߘߊ ߟߊ߫ ߞߵߊ߬ ߟߊߘߏ߲߬ ߞߊ߲ߕߌ߯ߘߊ ߟߊ߫ ߡߊ߬ߡߙߊ߬ߟߌ ߞߣߐ߫߸ ߞߊ߬ߛߏߙߌ߫ ߞߵߊ߬ ߝߎ߬ߙߎ߲߬ߞߎ߫ ߏ߬ ߟߋ ߘߐ߫ ߝߏ߫ ߊߟߌߝߊ߫ ߖߍ߬ߘߍ ߟߋ߬ ߥߊ߫ ߘߴߊ߬ ߕߍ߬ߘߍ߫ ߦߋ߲߬ ߣߴߏ߬ ߖߌ߱ ߓߊ߲߫ ߘߊ߫
ߝߌ߲߬ߕߐ߲߬
ߖߙߎߡߎ߲ߦߊ ߣߌ߫ ߝߎ߲ߘߟߌ
ߦߌߟߡߊ:ߛߊ߲ߡߊߛߓߍ ߦߌߟߡߊ:ߝߌ߲߬ߕߐ߲߫ ߦߌߟߡߊ:ߖߊ߯ߓߊߟߌ߫ ߞߎ߲ߓߊ ߦߌߟߡߊ:ߞߐߞߊ߲߫ ߖߊ߯ߓߊߟߌ ߦߌߟߡߊ:ߕߟߋ߬ ߞߊ߲ߞߋ
ߌߓߎߙߊߤߌ߬ߡߊ ߞߊ߬ߛߏ߬ߙߌ߬ ߝߏߝߣߊ߫
ߞߏߕߌ߯ ߝߟߐߦߊ
ߛߋ.ߍߣ.ߍߙ.ߘߋ ߣߊ߬ ߞߊ߬ߝߏ߬ ߖߊߛߏ߲ ߞߍ߫ ߟߊ ߂߀߂߁ ߕߎߟߊߝߌ߲ ߕߟߋ߬ ߅ ߡߊ߬߸ ߞߊ߬ߛߏ߬ߙߌ߬ ߝߏߝߣߊ߫ ߟߊ߫ ߞߎ߲߬ߠߊ߬ߛߌ߮ ߣߌ߫ ߞߊ߬ߝߏ ߘߋ߬ߙߌ߬ߘߊ߬ߟߞߊ ߟߎ߬ ߓߍ߯ ߟߊߓߋ߬ ߘߊ߫ ߣߊ߲߬ߕߌ߮ ߏ߬ ߟߎ߬ ߓߟߏ߫ ߊߟߌߝߊ߫ ߞߐ߲ߘߍ߫ ߡߌ߬ߘߊ ߞߐ ߘߐ߫.
ߍߙ.ߔߋ.ߗ߭ߋ ߞߊ߲ߕߌ߯ߦߊ
ߏ߬ ߞߐߝߍ߬ ߞߊߙߏ߫ ߥߐ߯ߙߐ߫ ߟߊ߫߸ ߌߓߎߙߊߤߌ߬ߡߊ ߞߊ߬ߛߏ߬ߙߌ߬ ߝߏߝߣߊ߫ ߞߊ߬ ߍߙ.ߔߋ.ߗ߭ߋ-ߊߙߌߞߊ߲ߛߍߟ (ߖ.ߡ.ߟ-ߞߟߐ߬ߟߐ) ߡߊ߬ߙߊ ߘߊߡߌ߬ߣߊ߬ ߥߊ߯ߕߌߟߕߊߡߌ߲߫ ߟߥߊ߬ߟߌ߬ߟߌ ߟߊ߬ߟߌ߰ߟߌ߬ߘߊ ߝߊ߲߬ߞߊ ߕߘߍ߬ ߦߋ߫ ߞߙߎߞߊ ߏ߬ ߡߍ߲ ߓߟߏ߫. ߞߙߍߞߙߍߟߌ ߏ߬ ߞߍ߫ ߘߊ߫ ߕߙߊߓߊ ߈ ߠߋ߬ ߡߊ߬ ߂߀߂߂ ߟߊ߫߸ ߒ߬ߞߊ߬ ߝߏߝߣߊ ߟߊߛߌ߰ ߘߊ߫ ߕߙߊߓߊ ߃߁ ߠߋ߬ ߡߊ߬.
ߊ߬ ߡߌ߬ߘߊ
ߊ߬ ߣߐ߬ߝߍ߬ߜߍ߲߬ߣߍ߲߫ ߦߋ߫ ߊ߬ ߡߊߝߌ߲߭ ߠߋ߬ ߞߏߛߐ߲߬ ߞߴߊ߬ ߓߘߊ߫ ߓߣߊ߬ߦߊ߫ ߛߌߟߊ߫ ߕߋߟߋ߲ߓߊߟߌ ߞߊ߲߬ ߊ߬ ߣߌ߫ ߞߊ߲߬ ߝߘߏ߬ߓߊ߬ ߣߊ߲ߝߟߏ ߞߊ߲ߛߏ߲߫߸ ߌߓߎߙߊߤߌ߬ߡߊ ߞߊ߬ߛߏ߬ߙߌ߬ ߝߏߝߣߊ߫ ߓߌ߬ߟߊ߬ ߘߊ߫ ߞߊ߬ߙߌ߬ߝߊ ߟߐ߲߬ߞߋ߬ߟߊ ߞߘߐ߫ ߞߐߣߊߞߙߌ߫ ߥߛߎߖߌ߲ ߠߊ߫߸ ߂߀߂߂ ߞߏ߲ߞߏߘߌ߬ߓߌ ߕߟߋ߬ ߆ ߟߋ߬ ߡߵߊ߬ ߘߊߘߐߢߌ߬ߣߌ߲߬ߞߊ ߞߐߝߍ߬ ߕߟߋ߬ ߛߓߊ߬ ߞߘߐ߫ ߞߙߌߍߝ ߓߟߏ߫ ߸ ߏ߬ ߡߍ߲ ߦߋ߫ ߟߐ߬ߟߌ߬ߝߋ߲ ߠߎ߬ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߊ߲߬ߝߟߏ߬ߟߊ߬ߓߊ߯ߙߊ ߟߎ߬ ߞߎ߲߬ߠߊߛߊ߬ߦߌ߫ ߞߕߌߖߌ߲ ߘߌ߫ (Cour de répression des infractions économiques et financières «CRIEF»).
ߘߓߊ߬ߕߊ ߁߉, ߂߀߂߂ ߟߊ߫߸ ߊ߬ ߓߌ߬ߟߊ߬ߞߏ ߝߐ߫ ߘߊ߫ ߖߌ߬ߣߍ߬ ߕߊߡߊ߲ ߥߟߎ߬ߡߊ߫ ߂߀ ߢߊ߬ߢߌ߲߬ߘߐ߬ߓߍ߲ ߞߎ߲߬ߞߘߐ߫ ߸ ߞߏ߫ ߞߵߊ߬ ߓߌ߬ߟߊ߬ ߞߕߌߖߌ߲ ߠߊ߫ ߡߊ߬ߡߙߊ߬ߟߌ ߞߐ߬ߣߐߡߊ߬. ߒ߬ߞߊ߬ ߞߕߌߞߊ߲ߘߊ ߊ߬ߟߌ ߕߎ߬ߙߋ ߣߊ߬ ߘߴߏ߬ ߡߊߛߐ߬ߛߐ߫ ߟߋ߬ ߞߴߏ߬ ߕߴߛߋ߫ ߓߍ߲߬ ߠߊ߫; ߞߊ߬ߛߏ߬ߙߌ߬ ߘߊߘߐߢߌ߬ߣߌ߲߬ߞߊ߫ ߘߊ߫ ߥߊ߬ߛߌ߬ߥߙߊ ߂߉ ߡߊ߬ ߞߎߘߊ߫ ߘߌ߫߸ ߒ߬ߞߊ߬ ߊ߬ ߡߊ߫ ߟߊߓߌ߬ߟߊ߫ ߏ߬ ߛߌ߫ ߘߐ߫.
ߊ߬ ߖߘߍ߬ߞߊ߬ߣߌ߲߬ ߞߏ ߟߎ߬
ߞߊ߬ߛߏ߬ߙߌ߬ ߝߏߝߣߊ߫ ߞߊ߬ ߝߘߎ߫ ߞߍ߫ ߊ߬ ߣߴߊ߬ ߦߋ߫ ߘߋ߲ߓߦߊߕߌ߮ ߟߋ߬ ߝߣߊ߫ ߘߌ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߥߞߌߡߋߘߌߦߊ ߖߊ߬ߕߋ߬ߘߐ߬ߛߌ߰ ߜߘߍ ߟߎ߬ ߘߐ߫:
ߦߌߟߡߊ:ߖߌ߬ߣߍ߫ ߡߐ߰ߘߐ߬ߜߍ ߦߌߟߡߊ:ߖߌ߬ߣߍ߫ ߣߊ߲߬ߝߟߏ߬ߦߊ߬ߟߌ ߞߏߕߌ߮ ߦߌߟߡߊ:ߖߌ߬ߣߍ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߏߕߌ߮ ߦߌߟߡߊ:ߖߌ߬ߣߍ߫ ߝߛߎߞߎ ߞߏߕߌ߮ ߦߌߟߡߊ:ߞߊ߬ ߡߏߦߌ߫ ߁߉߅߄ ߠߊ߫ ߦߌߟߡߊ:ߞߊ߬ ߡߏߦߌ߫ ߖߌ߬ߣߍ߫ ߦߌߟߡߊ:ߖߌ߬ߣߍ߫ ߞߏߕߌ߯ ߝߟߐ
ߡߋ߬ߙߎ߬ߟߌ߬ߟߐ߲
ߞߍߞߎߛߊ߲ߧߊ ߓߊ߯ߙߊ ߡߍ߲ ߟߐ߬ߣߍ߲ ߞߎ߲߭ ߠߊߗߋ߲߰ߧߊ ߡߊ߬.
ߞߎ߬ߟߌ߬ߞߙߐ߫
ߞߎ߬ߟߌ߬ߞߙߐ߫ ߦߋ߫ ߡߊ߬ߟߌ ߛߏ ߣߴߊ߬ ߛߏߓߊ ߘߏ߫ ߟߋ߬ ߘߌ߫. ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߞߎߓߋߘߊ߸ ߞߎ߬ߟߌ߬ߞߙߐ߫ ߛߌ߰ߣߍ߲߬ ߦߋ߫ ߖߋ߬ߟߌߓߊ߬ ߓߊ ߟߋ߬ ߝߍ߬߸ ߞߎߘߍ߫ ߅߉ ߟߋ߬ ߦߴߊ߬ ߣߌ߫ ߡߊ߬ߟߌ ߞߎߓߋߘߊ߫ ߓߡߊ߬ߞߐ߬ ߕߍ߫.
ߞߎ߬ߟߌ߬ߞߙߐ߫ ߟߋ߬ ߦߋ߫ ߘߊ߬ߞߊ߰ߙߎ߬ ߣߌ߫ ߖߋ߬ߟߌߓߊ߬ ߟߎ߫ ߕߍ ߣߍ߰ߛߌߟߊ ߞߎ߲߬ߝߊ߮ ߘߌ߫߸ ߡߍ߲ ߓߊ߲߫ ߘߊ߫ ߟߊ߫ ߟߊ߫ ߁߉߀߅ ߟߊ߫. ߛߡߊ߬ߖߌ ߓߊ߲߫ ߕߎߡߊ ߦߋ߫ ߛߋ߫ ߟߊ߫ ߕߎ߬ߡߊ ߡߍ߲߸ ߏ߬ ߦߴߊ߬ ߕߘߍ߬ ߟߊ߫ ߟߋ߬ ߞߙߊ߬ߖߊߥߏ ߟߎ߬ ߦߴߊ߬ߟߎ߬ ߞߎߟߎ߲ߞߎߟߎ߲߫ ߠߊ߫ ߖߋ߬ߟߌߓߊ߬ ߓߊߖߟߎ ߝߍ߬ߟߊ ߟߎ߬ ߘߐ߫߸ ߤߊ߲߯ ߞߊ߬ ߥߴߊ߬ ߛߌ߰ ߛߋߜ߭ߎ߫ ߟߊ߫߸ ߡߐߔߑߕߌ߬ ߟߊ߸ ߊ߬ ߣߌ߫ ߕߎ߲ߓߕߎ ߣߌ߫ ߜ߭ߊ߬ߥߏ߬ ߟߎ߫ ߟߊ߫. ߞߏ߬ߣߌ߲߬ ߞߎ߬ߟߌ߬ߞߙߐ߫ ߓߊߛߊ߲ߘߐߟߊ ߟߎ߬ ߛߏ߲߯ߓߊߟߌ ߡߊ߲ߣߐ߲߰߸ ߞߵߏ߬ ߛߊߓߎ ߞߍ߫ ߓߡߊ߬ߞߐ߫ ߛߏߕߎߓߊ ߛߋ߲߬ߠߊ߬ߞߊߟߌߦߊ ߘߌ߫.
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߞߎ߬ߟߌ߬ߞߙߐ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߓߌ߲ߓߌ߲ߣߍ߲߫ ߦߋ߫ ߖߊ߬ߥߏ (ߖߎ߬ߟߊ߬ߦߊ) ߟߋ߬ ߡߊ߬߸ ߊ߬ ߣߌ߫ ߛߍ߬ߣߍ ߣߌ߫ ߣߊߞߐ߫ ߓߊ߯ߙߊ߸ ߊ߬ ߣߌ߫ ߓߌߦߊ߲߫ (ߓߊߜ߭ߊ߲߫) ߡߙߊ.
ߣߊߡߎ߲ ߥߟߊ߫ ߘߌ߯ߣߊ
ߦߏ߫ ߡߊ߲߬ߘߋ߲߬ ߡߌߙߌ߲ߘߌ ߟߎ߬ ߝߊ߲߬ߓߊ ߓߍ߯ ߦߋ߫ ߢߊ ߡߍ߲ ߖߐ߫߹ ߞߎ߬ߟߌ߬ߞߙߐ߫ ߛߌ߰ߓߊ߮ ߝߊ߲߬ߓߊ ߦߋ߫ ߖߘߍ߬ߞߟߏ߬ߟߊ (ߛߌ߬ߟߊ߬ߡߊ) ߟߎ߬ ߟߋ߬ ߘߌ߫. ߌߛߟߊߞߊ ߟߎ߬ ߝߣߊ߫ ߘߌ߫ ߞߍ߫ ߦߋ߲߬߸ ߊ߬ ߣߌ߫ ߡߊ߲߬ߘߋ߲߬ ߣߊߡߎ߲߫ ߞߘߐ ߟߎ߬߸ ߣߊߟߌ߬ߡߎ߲߫ ߛߏߡߦߊ ߘߌ߫. ߒ߬ߞߊ߬ ߝߊߙߊ߲ߝߊ߯ߛߌ߫ ߖߐ߲ߖߐ߲߫ ߕߍ߫ ߒ ߓߟߏ߫ ߣߌ߲߬ ߛߌ߫ ߞߊ߲߬.
ߞߐߡߎ߮ ߥߟߊ߫ ߖߌ߬ߦߊ߬ߓߍ ߟߎ߬
thumb|ߞߎ߬ߟߌ߬ߞߙߐ߫ ߖߋ߬ߕߌ߰ߘߊ
thumb|ߞߎ߬ߟߌ߬ߞߙߐ߬ ߟߐ߯ߝߍߓߊ (ߛߜ߭ߎߝߍߓߊ) ߕߎ߬ߓߊ߬ߓߎ߬ ߕߟߋ ߘߐ߫.
ߛߏ ߓߊߘߋ߲ߡߊ ߟߎ߫
ߕߎߛ߸ ߊߟߏߡߊ߲ߘߎ߯. ߞߋߕߢߌ߫߸ ߝߊ߬ߙߊ߲߬ߛߌ߬. ߦߌߟߡߊ:ߡߊ߬ߟߌ ߦߌߟߡߊ:ߞߎ߬ߟߌ߬ߞߙߐ߫ ߦߌߟߡߊ:ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߦߌߟߡߊ:ߊߝߙߌߞߌ߬ ߕߟߋ߬ߓߋ ߦߌߟߡߊ:ߊߝߙߌߞߌ߬ ߦߌߟߡߊ:ߘߎ߰ߡߊ߬ߛߓߍ
ߜ߭ߢߊߞߊߟߌ
ߜ߭ߢߊߞߊߟߌ ߦߋ߫ ߖߌ߬ߣߍ߬ ߡߙߊ߬ߘߊ߬ߙߋ߲ ߛߏ ߘߏ߫ ߟߋ߬ ߘߌ߫߸
ߡߍ߲ ߛߘߌ߬ߣߍ߲ ߘߌ߲ߞߌߙߊߦߌ ߡߙߊ߬ߓߊ߰ߘߊ ߟߊ߫ ߝߙߊߣߊ߫ ߕߌ߲߬ߞߎߘߎ߲ ߘߐ߫
ߦߟߌߣߐ ߟߎ߬ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߖߌ߬ߣߍ߫ ߡߙߊ߬ߘߊ߰ߘߎ߯ߟߊ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲
ߜߊ߲ߞߎ߲߬ߘߐ߫ ߛߊ߰ߖߌ߫
ߛߊ߰ߖߌ߫ ߞߡߊ߬ߙߊ߫ (ߡߊߟߐ߲ߕߐ߮ ߦߋ߫ ߜߊ߲ߞߎ߲߬ߘߐ߫ ߛߊ߰ߖߌ߫ ߟߋ߬ ߘߌ߫) ߕߘߍ߬ ߦߋ߫ ߓߎ߬ߛߋ߫ ߡߊ߲߬ߛߊ ߟߋ߬ ߘߌ߫ ߡߍ߲ ߠߊ߫ ߞߎߓߋߘߊ ߕߘߍ߬ ߦߋ߫ ߜߊ߲߫ ߞߎ߬ߙߎ ߞߎ߲߬ߕߍ ߡߊ߬ ߛߊ߫ ߛߋ߫ ߞߊߣߊ߬ ߞߴߊ߬ ߟߊ߫. ߊ߬ ߡߊߟߐ߲ߣߍ߲߫ ߦߴߊ߬ ߣߌ߫ ߊ߬ߟߌ߬ߡߊߡߌ߲߫ ߛߊ߭ߡߏ߬ߙߌ߬ ߕߎ߬ߙߋ ߟߊ߫ ߞߍ߬ߟߍ ߟߋ߬ ߡߊ߬ ߞߏߛߓߍ߫. ߛߊ߭ߡߏ߬ߙߌ߫ ߞߍ߫ ߘߊ߫ ߛߊ߰ߖߌ߫ ߟߊ߫ ߖߌ߲߭ ߡߌ߬ߘߊ߬ߜߏ߬ߦߊ߬ ߞߏ ߟߋ߬ ߡߍ߲߫ ߕߌ߲ߘߌ ߏ߬ ߞߏߛߐ߲߬߸ ߊ߬ ߞߊ߬ ߝߙߍ߬ ߢߌߣߌ߲߫ ߏ߬ ߞߟߍ߬ߞߏ ߡߵߏ߬ ߟߋ ߘߐ߫ ߝߎߚߎ߫ ߤߊ߲߯ ߞߊ߬ ߢߊ߫ ߛߐ߬ߘߐ߲߫ ߊ߬ ߡߊ߬. ߊ߬ߟߌ߬ߡߊߡߌ߲߫ ߥߊߕߐߟߊ ߊ߬ ߞߊ߲ߡߊ߬߸ ߊ߬ ߞߊ߬ ߞߟߍ߬ߓߏ߬ߟߏ߲߬ ߞߋߟߋ߲߫ ߘߏ߲߬ ߞߡߍ߬ߓߙߋߡߊ߫ ߕߎ߬ߙߋ߬ ߓߟߏ߫߸ ߞߵߏ߬ ߟߐ߬ ߞߊ߲ߞߊ߲߫ ߘߟߊߛߌ߰ ߟߊ߫ ߕߡߍߢߍ߫߹ ߊ߬ߟߋ ߖߍ߬ߘߍ ߞߊ߬ ߛߊ߰ߖߌ߫ ߞߟߍ߬ ߞߵߊ߬ ߡߊߣߐ߬.
ߞߍ߬ߟߍ ߟߊߥߌ߬ߟߌ ߊ߬ ߞߊ߲ߡߊ߬
ߛߊ߭ߡߏ߬ߙߌ߫ ߥߊ߬ߞߊߟߌ ߛߊ߰ߖߌ߫ ߞߍ߬ߟߍ ߡߊ߬߸ ߊ߬ ߡߴߏ߬ ߞߏ ߘߏ߲߬ ߡߐ߰ ߛߌ߫ ߓߟߏ߫ ߝߵߊ߬ ߖߍ߬ߘߍ߸ ߞߊ߬ߕߎ߲߰ ߝߙߍ߬ ߟߊ߫ ߞߟߍ ߟߋ߬ ߦߴߊ߬ߟߋ߬ ߘߌ߫߸ ߏ߬ ߟߋ ߘߏ߲߬ ߣߐ߰ߡߊ߲߫ ߊ߬ߟߋ ߡߊ߬ ߞߏߖߎ߯ߦߊ߫. ߏ߬ ߞߵߊ߬ ߕߘߍ߬ ߛߊ߭ߡߏ߬ߙߌ߫ ߣߌ߫ ߞߊ߲ߞߊ߲ߞߊ ߟߎ߬ ߕߎ߲߬ ߓߘߊ߫ ߕߊ߬ ߢߐ߲߮ ߞߊ߲߬ ߛߙߋ߫ ߓߙߋߡߊ߫ ߞߟߍ߬ ߞߏ ߘߐ߫߸ ߏ߬ ߝߣߊ߫ ߘߌߡߌ߲ ߦߋ߫ ߊ߬ߟߌ߬ߡߊߡߌ߲߫ ߘߐ߫.
ߡߊ߬ߗߋ߲߰ߧߊ߬ߟߌ߬ߝߋ߲
ߥߟߏߒߘߐ ߡߍ߲ ߠߎ߬ ߦߋ߫ ߟߊߓߊ߯ߙߊ߫ ߟߊ߫ ߝߊ߬ߘߌ߬ߞߊ߲߬ߠߊ߫ ߣߌ߫ ߞߎ߲߬ߛߌ ߣߌ߫ ߓߏ߲߬ߓߏ߬ߛߌ ߟߎ߬ ߡߊߗߋ߲߰ߧߊ ߘߐ߫. ߘߐ߬ߓߙߐ߬ߟߞߊ ߦߴߊ߬ߟߎ߬ ߟߐ߲ߞߏ߫ ߕߐ߮ ߘߏ߫ ߟߋ߬ ߘߌ߫.
ߜߊ߲ߞߎ߲߬ߘߐ߫ ߛߊ߰ߖߌ߫
ߞߍ߬ߟߍ ߟߊߥߌ߬ߟߌ ߊ߬ ߞߊ߲ߡߊ߬
ߊ߬ߟߌ߬ߡߊߡߌ߲ ߞߵߊ߬ ߘߐ߯ߞߍ߫ ߞߡߍ߬ߓߙߋߡߊ߫ ߡߊߛߙߊ߬ ߞߵߊ߬ ߟߊ߫ ߥߊ߫ ߞߊ߲ߞߊ߲߫ ߘߟߊߛߌ߰ ߟߊ߫߸ ߞߏ߫ ߌ ߦߋ߫ ߥߊ߫ ߞߊ߲ߞߊ߲߫ ߡߌߣߌ߲߫ ߞߘߍߜߍ߫߸ ߡߐ߱ ߦߋ߫ ߛߋ߫ ߘߏ߲߬ ߠߊ߫߸ ߒ߬ߞߊ߬ ߡߐ߰ ߛߌ߫ ߞߊ߫ ߓߐ߫ ߞߊ߲ߞߊ߲߫ ߘߊ ߝߍ߬. ߤߊߟߌ߬ ߣߴߊ߬ ߘߍ߲߫ ߘߊ߫ ߞߊ߲ߞߊ߲ߞߊ ߟߎ߬ ߓߍ߯ ߝߣߊ߫ ߓߐ ߟߋ߬ ߟߊ߫߸ ߏ߬ ߦߋ߫ ߞߍ߫ ߒ߬ߞߊ߬ ߒߘߐ߯ ߘߊߦߌ ߟߋ߬ ߞߊ߫ ߓߐ߫.
ߓߘߊߡߛߏ ߘߊߘߐߗߍ
ߊ߬ߟߋ ߖߍ߬ߘߍ ߞߵߊ߬ ߘߐߓߍ߲߬ ߞߊ߬ ߥߊ߫ ߛߊ߰ߖߌ߫ ߖߏ߬ߡߊ߲߬ߘߍ߫ ߞߊ߲ߡߊ߬. ߊ߬ ߛߋ ߦߋ߲߬߸ ߊ߬ ߞߊ߬ ߝߍ߬ߙߍ ߛߎ߮ ߓߍ߯ ߘߏ߫ ߞߍ߫ ߞߊ߬ ߛߊ߰ߖߌ߬ ߟߊ߫ ߓߘߊ߫ ߡߛߏ ߦߋ߫. ߊ߬ ߞߵߊ߬ ߦߌ߬ߘߵߏ߬ ߟߊ߫ ߞߴߏ߬ ߦߴߊ߬ ߘߍ߬ߡߍ߲߬ ߞߵߊ߬ ߗߍ߬ ߟߊߓߌ߬ߟߵߊ߬ ߦߋ߫߸ ߞߏ߫ ߣߴߊ߬ ߛߋ߫ ߘߴߏ߬ ߟߊ߫߸ ߊ߬ ߘߴߏ߬ ߞߴߊ߬ߟߋ ߖߘߍ߬ߞߊߣߌ߲ ߠߊ߫ ߓߘߊߡߛߏ ߘߌ߫. ߡߏ߬ߛߏ ߝߣߊ߫ ߞߵߏ߬ ߟߊ߬ߤߘߍ ߟߊߡߌ߬ߘߵߊ߬ ߟߊ߫߸ ߞߏ߫ ߣߴߊߟߊ߫ ߛߐ߲߬ ߘߊ߫ ߞߏ߫ ߒ ߘߴߏ߬ ߞߴߌ ߦߋ߫ ߝߊ߰ߡߊ.
ߓߘߊߡߛߏ ߛߋߣߍ߲ ߛߏ ߞߣߐ߫߸ ߊ߬ ߞߵߊ߬ ߟߊ߫ ߝߊ߲߬ߝߘߊ ߘߐߓߍ߲߬. ߞߊ߬ ߓߊ߲߫ ߞߵߊ߬ ߓߟߏߦߊ߫ ߛߏ ߘߐߞߊ߬ ߕߎߡߊ ߟߎ߬ ߣߴߊ߬ ߡߊߥߙߍߥߙߍ߫ ߕߎߡߊ ߟߎ߬ ߟߊ߫. ߏ߬ ߕߘߍ߬ ߦߋ߫ ߖߌ ߡߊߘߏ߬ߣߌ߲ ߠߋ߬ ߘߌ߫ ߞߵߊ߬ ߞߴߊ߬ ߗߍ߬ ߟߊ߫ ߡߎ߯ߓߏ߲ ߞߣߐ߫. ߊ߬ ߘߏ߲߬ ߞߵߏ߬ ߘߊߓߊ߲߫ ߠߋ߬ ߝߴߊ߬ ߣߊ߬ ߖߌ ߥߦߏ߬ߕߐ ߦߋ߫ ߟߊ߫ ߞߊ߬ ߓߐ߫ ߡߎ߯ߓߏ߲ ߞߘߐߟߊ ߘߐ߫. ߊ߬ ߞߵߏ߬ ߟߋ ߞߍ߫ ߗߋ ߟߊ߫ ߥߊ ߘߌ߫ ߛߊ߬ߡߘߎ߬ߜߍ߫ ߞߐ߫ ߞߏ߫ ߓߊ߯ߙߊ ߓߘߊ߫ ߓߊ߲߫.